London: আতঙ্কের চোরাস্রোত নিয়েই বাঁচছে লন্ডন - london terror attacks that killed 7; police arrest 12 in raids | Eisamay\nlondon terror attacks that killed 7; police arrest 12 in raids\nআতঙ্কের চোরাস্রোত নিয়েই বাঁচছে লন্ডন\nEiSamay.Com | Updated: 06 Jun 2017, 08:07:00 AM\nসেন্ট জন্স উড স্টেশন পেরিয়ে বাসটা লর্ডসের দিকে এগোতে না এগোতে রাস্তার বাঁ দিকে চোখে পড়ল হলুদ আলোয় লেখা কয়েকটা অক্ষর৷\nলন্ডন : সেন্ট জন্স উড স্টেশন পেরিয়ে বাসটা লর্ডসের দিকে এগোতে না এগোতে রাস্তার বাঁ দিকে চোখে পড়ল হলুদ আলোয় লেখা কয়েকটা অক্ষর৷ ‘নো মুভমেন্ট টুওয়ার্ডস লন্ডন ব্রিজ৷ প্লিজ টেক অ্যানাদার অ্যাভিনিউ৷ ’গন্তব্য ভিক্টোরিয়া কোচ স্টেশন৷ বার্মিংহ্যাম থেকে সকালের বাস ধরেছি৷ ঘণ্টা তিনেকের রাস্তা৷ সেন্ট্রাল লন্ডনে পা রাখার আগেই অবশ্য যথেষ্ট চাপে৷ লন্ডন ব্রিজের কাছে যেখানে অ্যাপার্টমেন্ট বুক করেছিলাম , তার মালিক রবিবার রাতেই ই -মেল করে জানিয়ে দিয়েছেন , তিনি আর নতুন কোনও অতিথিকে রাখতে পারছেন না৷ কারণ পুলিশের নতুন ফতোয়া অনুযায়ী , আপাতত লন্ডন ব্রিজ ও তার আশেপাশের দুই কিলোমিটার এলাকার মধ্যে সব হোটেল ও অ্যাপার্টমেন্ট ফাঁকা করে দিতে হবে৷ অগত্যা মাথা গোঁজার ঠাঁই খুঁজতে নাভিশ্বাস৷ পরিচিত শহর , বাস পেরিয়ে যাচ্ছে অক্সফোর্ড সার্কাস , মার্বেল আর্চ, শেষে ভিক্টোরিয়া৷\nওই তো লোকে দিব্যি হাসি মুখে ঘুরছে৷ প্র্যামে বসা বাচ্চা নিয়ে তরুণী মা পেরোচ্ছে রাস্তা , প্রেমিকের সঙ্গে বাস স্টপে দাঁড়িয়ে খুনসুটি করছে প্রগলভ প্রেমিকা , কাঁধে ব্যাগ নিয়ে স্যুট পরা ভদ্রলোকের দল গম্ভীর মুখে হেঁটে যাচ্ছে৷ লাল রঙের সব ঝকঝকে দোতলা বাসগুলো যানজটে পড়ে হাঁসফাঁস করছে৷ সোমবারের সকালে ব্যস্ত শহর নিজের খেয়ালে গড়িয়ে চলেছে দুপুরের দিকে৷ কিন্ত্ত একটু চোখ -কান খোলা রাখলেই অন্য ছবি৷ প্রতিটি আন্ডারগ্রাউন্ড স্টেশনের সামনে ফ্লুরোসেন্ট হলুদ রঙের জামা পরা সশস্ত্র পুলিশ কেন ? এত বার এসেছি , কোনওদিন লন্ডনের বিখ্যাত আন্ডারগ্রাউন্ডের বাইরে এ ভাবে সশস্ত্র পুলিশকে ঘুরতে দেখিনি৷ আতঙ্ক কত কী বদলে দেয় !ভিক্টোরিয়া স্টেশনে কাগজের স্টলে দিনের কাগজটা খুঁজতে গিয়েই চমক৷ ‘দ্য সান ’ বলছে , আইসিস লন্ডন ব্রিজে জঙ্গি হানার দায় তাদের সংবাদসংস্থা অ্যামাক -এর মাধ্যমে স্বীকার করে নিয়েছে৷ তাদের হাতে এসে পৌঁছেছে একটা ভিডিয়ো , যেখানে ধরা পড়ছে ঘটনার কয়েক মিনিট আগে তিন জিহাদি নকল সুইসাইড ভেস্ট পরে লন্ডন ব্রিজ সংলগ্ন বরো মার্কেটের কাছে হাতে বড় ছুরি নিয়ে ঘোরাঘুরি করছে৷ আর মাত্র তিন দিন পরে দেশে সাধারণ নির্বাচন৷ শনিবার রাতের ঘটনার পরে তা পিছিয়ে দেওয়ার দাবি উঠলেও প্রধানমন্ত্রী টেরেসা মে সেই রাস্তায় হাঁটেননি৷ গত তিন মাসে এই নিয়ে ব্রিটেনে তিনটে জঙ্গি হানা সত্ত্বেও কোনও ভাবেই নির্বাচন পিছোচ্ছেন না তিনি৷ বরং জিহাদিদের উদ্দেশে তাঁর কড়া বার্তা, ‘ইট ইজ টাইম টু সে এনাফ ইজ এনাফ ! থিংস নিড টু চেঞ্জ৷ ’\nতাঁর বক্তব্য , যদিও সন্ত্রাসবাদ ও জঙ্গি হানা মোকাবিলায় অনেক উন্নতি হয়েছে , কিন্ত্ত সহজ কথায় , ‘এক্সট্রিমিজম ’ সহ্য করার ক্ষেত্রে ব্রিটেনে বড় বেশি সহিষ্ণুতা দেখানো হয়৷ এটা বদলানো দরকার৷ লন্ডন ব্রিজের সামনে বরো মার্কেটের কাছে ঘটনাস্থলের চারপাশটা এখনও পুলিশ ঘিরে রেখেছে৷ এখনও চলছে চিরুনি তল্লাশি৷ সন্দেহভাজন আটকের সংখ্যা ১০০ -এরও বেশি৷ কিন্ত্ত তারই মধ্যে মৃতদের স্মৃতির উদ্দেশে ঘটনাস্থলে ফুলের স্তূপ৷ পাসপোর্ট স্ক্যান করতে করতে আমাদের অ্যাপার্টমেন্টের মালকিন বললেন , ‘কিছু মনে করবেন না৷ নতুন নিয়মে এটা না করলে পুলিশের ঝামেলায় পড়তে হতে পারে৷ ’আসলে লন্ডন আছে লন্ডনেই৷ এ শহর জানে , আতঙ্কের চোরাস্রোত থাকবেই৷ যে কোনও সময় ধেয়ে আসবে৷ কখন আসবে , কেউ জানে না৷ তবু মানুষ হাসছে৷ অফিস যাচ্ছে , বাড়ি আসছে৷ কোনও কিছুই থেমে নেই৷ জীবন যেরকম৷ লন্ডনে , কলকাতাতেও !\nআমেরিকায় ফেরার তাড়া ভারতীয়দের, সাসপেন্ড হওয়ার আগেই ছাড...\nউহানে করোনা থেকে সেরে ওঠা ৯০% রোগীর ফুসফুস ক্ষতিগ্রস্ত,...\nলন্ডনে সন্ত্রাস: চিহ্নিত ২ হামলাকারীর একজন পাক বংশোদ্ভূত পরের খবর\nTerror attacks London Bridge London killed7ISIS\nWeb Title : london terror attacks that killed 7; police arrest 12 in raids\nক্রিকেটের খবরIPL 2020-তে এক ঝাঁক চিনা স্পনসরের নয়া জট


- চ্যানেল আই অনলাইন ২৩ মে, ২০১৯ ১৪:৩৯\nএমনিতেই ভারত-পাকিস্তান ম্যাচ মানে স্নায়ুক্ষয়ী লড়াই, তার উপর দীর্ঘ রাজনৈতিক বৈরিতার সাম্প্রতিক উত্তাপে ভীষণ রকম তেঁতে আছে দুদল। মাঠের লড়াইয়ের বাইরে অন্য কোনো উত্তেজনা যেন না ছড়ায়, সেজন্য চিরপ্রতিদ্বন্দ্বী দুদলের ম্যাচের সময় মাঠে সশস্ত্র নিরাপত্তাকর্মী মোতায়েনের সিদ্ধান্ত নিয়েছে ব্রিটিশ কর্তৃপক্ষ!\n২০১৯ বিশ্বকাপে ১৬ জুন ওল্ড ট্র্যাফোর্ডে মুখোমুখি হবে দুই প্রতিবেশী ভারত-পাকিস্তান। সেই ম্যাচকে সামনে রেখে এখন থেকেই উত্তেজনায় ফুটছে দুই দেশের সমর্থকরা।\nকতটা উত্তাপ দুই দেশের সমর্থকদের মাঝে সেটা প্রমাণ হয়েছে ম্যাচের টিকিটের জন্য আবেদনের সংখ্যাতেই। ভারত-পাকিস্তান ম্যাচের টিকিটের জন্য আবেদন পড়েছে ৫ লাখেরও বেশি। অথচ এর মাঝে খেলা দেখতে পারবেন মাত্র ২৫ হাজার দর্শক। অবস্থা বুঝে টিকিটের দাম বেড়ে গেছে কয়েকগুণ!\nএই সমর্থকরা যদি অপ্রীতিকর কোনো কাণ্ডে জড়িয়ে পড়েন? বিষয়টি ভাবাচ্ছে আয়োজক দেশটিকে। সশস্ত্র নিরাপত্তা ব্যবস্থার পাশাপাশি তাই মাঠে প্রবেশকারী দর্শকদের গতিবিধিও সতর্কতার সঙ্গে নজরে রাখা হবে। স্থানীয় ভারত ও পাকিস্তানি অভিবাসীদের পরিচয় যাচাই করা শুরুও করেছে কর্তৃপক্ষ!\nকাশ্মীরের পুলওয়ামায় জঙ্গি হামলার পর থেকে নতুন করে উত্তেজনা শুরু হয়েছে ভারত-পাকিস্তান সম্পর্কে। পাকিস্তানের বিপক্ষে গ্রুপপর্বের ম্যাচটি বয়কট করার দাবিও জানিয়েছিলেন একাধিক ভারতীয় সাবেক ক্রিকেটার।\nবিশ্বকাপ-২০১৯ভারত-পাকিস্তান ক্রিকেটলিড স্পোর্টস\nভোটে এগিয়ে মা-ছেলে\nপরবর্তী পূর্ববর্তী ১ এর ৩,৫৮৯


বেদে সংশয় ও নাস্তিক্য — শেষ পর্ব – ৪ নম্বর প্ল্যাটফর্ম\nবেদে সংশয় ও নাস্তিক্য — শেষ পর্ব\nFebruary 1, 2018 চার নম্বর প্ল্যাটফর্ম নবম ও দশম সংখ্যা : সুকুমারী ভট্টাচার্য 1\nসর্বত্রই প্রশ্ন, সংশয়, নিরীশ্বরবাদ, অজ্ঞেয়বাদ ও নাস্তিক্য সমাজবিধায়কদের উষ্মার উদ্রেক করেছে। কেন? কারণ তাঁরা ভেবেচিন্তে যে-ব্যাখ্যা দিয়েছেন জীবনের, বিশ্ববিধানের, প্রকৃতির, মানবদেহের এবং যে-বিধান দিয়েছেন মানুষের সম্ভাব্য বিপদ-আপদের থেকে মুক্তির জন্যে, যে-পন্থার নির্দেশ দিয়েছেন প্রকৃতিকে নিজের অনুকূলে এনে সুস্থ, সুখী, দীর্ঘজীবন লাভ করার জন্য, মানুষের সংশয় স্পষ্ট উচ্চারিত হলে সে-বিধানের ভিত টলে যায়। পরবর্তীকালে, যখন সমাজে যজ্ঞানুষ্ঠান চললেও বহু মানুষের মনে যজ্ঞ সমন্ধে অনীহা দেখা দিয়েছে তখন সমাজে তৎকালীন শাস্ত্রকাররা অন্য কিছু তত্ত্ব উদ্ভাবন করেছেন। সাধারণ খেটে-খাওয়া মানুষের পক্ষে এই নতুন তত্ত্বগুলি গ্রহণযোগ্য হয়ে ওঠেনি। দেখতে পাচ্ছি রাজা, রাজন্য, বেদজ্ঞ ব্রাহ্মণ, জিজ্ঞাসু ব্রহ্মচারী ও অন্যান্য কিছু ব্রহ্মসন্ধানী ব্যক্তিই এই নতুন তত্ত্বগুলি সম্বন্ধে আগ্রহী। এই কালপর্বে সংশয় উচ্চারণ করেছেন এঁরাই, সমাধান দেওয়ার চেষ্টা করেছেন এঁরাই, তবে প্রায়ই প্রশ্নের সঙ্গে সমাধানের কোনও সঙ্গতি থাকেনি। প্রশ্নকর্তারা কখনও-বা ব্যক্তিগত প্রশ্ন ছাড়াও জনমানসে সঞ্চরমাণ অন্য প্রশ্নও উচ্চারণ করেছেন। এঁদের মধ্যে সমাজের বঞ্চিত শ্রমিকরাও আছেন, তাঁরা নিজেরা যে-প্রশ্ন করলে ওপরমহলে উত্তর দেওয়ার কোনও তাগিদ থাকত না, সেই প্রশ্নই কখনও কখনও অন্যান্য মনীষীরা করেছেন। যেমন নচিকেতা। উত্তর বা সমাধান বহু ক্ষেত্রেই ক্ষেত্রেই সমাজের সুবিধাভোগী, বিত্তবান শ্রেণির স্বার্থের অনুকূলে; যেমন জন্মান্তরবাদ। যে-মানুষ দুঃখে, অভাবে, অত্যাচারে জর্জরিত হয়ে ইহজীবন যাপন করে গেল, তার পক্ষে জন্মান্তর তো অভিশাপ। যতই তাকে বোঝানো হোক, এ জন্মে শাস্ত্র-অনুমোদিত ধর্মাচরণ করলে পরজন্মে সুখী জীবন পাওয়া যাবেই। তবু তার এ সংশয় ঘোচে না যে, পরজন্ম এ জন্মেরই পুনরাবৃত্তি হতে পারে, এবং সে-সম্ভাবনা তার পক্ষে ভয়াবহ আতঙ্কের। তা ছাড়া পরজন্মের অস্তিত্বটা তো সংশয়িত। এদের হয়ে কেউ কেউ বলেছেন, ‘এ-জন্ম থেকে পরজন্মে যাওয়ার কোনও পথ নেই’, কিংবা ‘মৃত্যুর পরে কোনও চেতনা থাকে না’। এ সব সংশয় সমাজের বিধায়কদের পক্ষে অত্যন্ত অস্বস্তিকর এবং অপমানকর: তাঁরা যে-বিধান ও যে-সমাধান দিয়েছেন, সংশয়ী তা মেনে নিচ্ছে না, অতএব সে পাপী। সমাজের প্রত্যন্ত দেশে তখন বহু নামে যজ্ঞবিরোধী, বেদবিরোধী নানা প্রস্থানের উদয় হয়েছে, তারা বেদ ও যজ্ঞ বাদ দিয়েও দিব্যি আছে। যেহেতু যজ্ঞকারীদের তারা উপেক্ষা করেছে, তাই সমাজও তাদের নিন্দা করেছে।\nতখনকার সমাজে বোধহয় সবচেয়ে বড় নিন্দাসূচক শব্দই ছিল ‘নাস্তিক’। নাস্তিক বেদ স্বীকার করে না, পরলোক ও পুনর্জন্ম স্বীকার করে না এবং কেউ কেউ আত্মাও স্বীকার করে না। এই শেষোক্তরা চার্বাকপন্থী, এরা বলত, ‘ন স্বর্গো নাপবর্গো বা নৈবাত্মা পারলৌকিকঃ’। অর্থাৎ স্বর্গ নেই, মোক্ষ নেই এবং পরলোকে আত্মা নেই। উপনিষদে ক্ষীণভাবে মোক্ষের কথা বলা আছে, কিন্তু স্বর্গ আত্মা এবং পরলোকের কথা সংহিতা, ব্রাহ্মণ ও উপনিষদে আছে; অতএব বেদের কিছু মৌলিক তত্ত্বকে এরা অস্বীকার করল। যারা এসবে বিশ্বাস করে, তাদের সম্বন্ধে এরা বলল, তারা ‘বুদ্ধিপৌরুষহীন’; অর্থাৎ তারা নির্বুদ্ধি এবং নিষ্পৌরুষ অর্থাৎ কাপুরুষ। কাপুরুষ বা নির্বুদ্ধি কেন? কারণ তারা স্বাধীনভাবে চিন্তা করতে পারে না বলেই শাস্ত্রকাররা জীবন সম্বন্ধে যা তাদের বুঝিয়েছেন তাই তারা মেনে নিয়েছে। শুধু চার্বাক নয়, বার্হস্পত্য, জৈন, বৌদ্ধ এবং আজীবিকরাও বেদের বহু মৌলিক তত্ত্বকে সম্পূর্ণভাবে পরিহার করে নিজস্ব মতামত উপস্থাপিত করেছেন। যজ্ঞের উপযোগিতা এঁরা কেউই মানেননি, এবং বেদ মূলত যজ্ঞনির্ভর। মুণ্ডক উপনিষদেই একবার মাত্র স্পষ্টভাবে উচ্চারণ করা হয়েছে যে যজ্ঞগুলি অদৃঢ় নৌকো, পারে নিয়ে যাওয়ার শক্তি তাদের নেই। এছাড়া পুরো জ্ঞানকাণ্ডে কিন্তু ধরেই নেওয়া হচ্ছে যে, সমাজে যজ্ঞ চলছে এবং চলবে। তারই মধ্যে এক বিরুদ্ধ শক্তি নানা নামে, নানা প্রস্থানে চিহ্নিত হয়ে সমাজে বিদ্যমান। কৌতুকের বিষয় হল, অবৈদিক প্রস্থানগুলিতে পরবর্তী সাহিত্যে সাধারণভাবে লোকায়ত বলা হয়েছে। লোকায়ত শব্দের অভিধানগত অর্থ ‘লোকে আয়ত’ অর্থাৎ যা সাধারণ মানুষের মধ্যে পরিব্যাপ্ত। যজ্ঞের পরে ফলের অপ্রাপ্তি যজ্ঞযুগে সংশয়ের সবচেয়ে বড় ভিত্তি রচনা করেছিল। তারই সঙ্গে সঙ্গে চক্ষুষ্মান অভিজ্ঞতা যখন তার অন্তর্নিহিত ন্যায়ের বোধের বিপরীত হয়, যখন সে দেখে দুর্জনের প্রতিপত্তি বাড়ছে, সজ্জন দু’বেলা অন্নসংস্থান করতে পারছে না, যে-মানুষ বিবেকবান, সৎ-কর্মচারী, সে নিরন্তর দুঃখই পাচ্ছে, তখন তার জীবন ও ন্যায়বিচার সম্বন্ধে এবং পূর্বতন ‘ঋত’র বোধের সম্বন্ধে অন্তর্নিহিত প্রত্যাশা গুরুতর ধাক্কা খায়; দেখা দেয় সংশয়। লোকায়ত চার্বাকমত যজ্ঞ, আত্মা, দেবদেবী, স্বর্গনরক, পরলোক ও জন্মান্তর স্বীকার করে না, বেদের প্রামাণ্যতা স্বীকার করে না। এই মত ও বিশ্বাস লোকে আয়ত বা সমাজে গণমানসে বিস্তৃত ছিল?\nএটা স্বীকার করলে বোঝা যায়, শাস্ত্র লোকায়ত মত সম্বন্ধে কেন এত অসহিষ্ণু, কেন চার্বাককে মহাভারত-এ (ও পরে বেণীসংহার নাটকেও) রাক্ষস বলা হয়েছে। দুর্যোধনের বন্ধু বলা হয়েছে। কেন ‘ধার্মিক’ ব্রাহ্মণেরা তাকে তাড়া করে বধ করে। লোকায়তিক চার্বাক তা হলে সেই সব কথাই বলেছেন যা জনসাধারণের মনে সন্দেহের আকারে ছিল; তাঁর ভাষায় তা প্রত্যয়ের রূপে প্রকাশিত হল। বোঝা যায় কেন পরস্পরবিরোধী দর্শনপ্রস্থানও (যেমন মীমাংসা, যার অপর নাম পূর্বমীমাংসা এবং বেদান্ত যার প্রতিশব্দ উত্তরমীমাংসা) এবং সবকটি দর্শনগ্রন্থই চার্বাক মত আগে খণ্ডন করে পরে নিজ মত প্রতিষ্ঠা করেছেন। এর থেকে সূচিত হয় যে, চার্বাক মত আসলে শুধু জনপ্রিয়ই ছিল না; সমাজে এ মতের বহু অনুগামী ছিল, তাই প্রয়োজন হয়েছিল সে মতকে খণ্ডন করার — যাতে তার প্রসার রোধ করা যায়। মানুষ যখন তার অভিজ্ঞতায় ও মননে স্বর্গনরক, দেবদেবী, আত্মা, পরলোকের অস্তিত্বের কোনও নির্ভরযোগ্যতা প্রমাণ না পেয়ে সন্দিগ্ধ হয়, তখন বেদে নির্দেশিত তত্ত্বগুলিতে সে আর বিশ্বাস রাখতে পারে না। তখনই তার ওপরে নেমে আসে শাস্ত্রকারদের অজস্র কটুবাক্য এবং অভিসম্পাত। জনসাধারণ্যে যখন এ সব সন্দেহ — যার অন্তিম রূপটি হল নাস্তিক্য — প্রসার লাভ করেছিল তখন তাকে ‘লোকায়ত’ বলে গাল দেওয়া ছাড়া শাস্ত্রকারদের গত্যন্তর ছিল না। লোকে, লোকমানসে এর বিস্তার ছিল বলেই লোকায়তের সম্বন্ধে আতঙ্কটি এত বাস্তব, এবং তাই এত অসহিষ্ণুতা।\nমহাভারত-এর শান্তিপর্বে একটি উপাখ্যানে পড়ি:\nএক ধনী রথে চড়ে যাচ্ছিলেন, পথে এক ব্রাহ্মণ চাপা পড়েন; ব্রাহ্মণটি আত্মহত্যা করতে উদ্যত হলে এক শৃগাল তাঁকে নিবৃত্ত করে বলে যে, ‘আত্মহত্যা নাস্তিকোচিত কাজ, এটা করা ঠিক নয়। গতজন্মে সে নিজে নিরর্থক আন্বীক্ষিকী ও তর্কবিদ্যায় অনুরক্ত ছিল, হৈতুক অর্থাৎ যুক্তি দিয়ে সবকিছুর হেতু নির্ণয় করতে চেষ্টা করত, বেদনিন্দুক ও নাস্তিক ছিল, তাই এ জন্মে শৃগাল হয়েছে।”\nএখানে লক্ষণীয় তর্ক, আন্বীক্ষিকী (যুক্তিবিদ্যা) ও নাস্তিকতা এক নিশ্বাসে উচ্চারিত; এগুলি গর্হিত পাপ, যার ফলে বক্তার শৃগালজন্ম হয়েছে। এখানে পুরোহিততন্ত্রের ও শাস্ত্রকারদের উষ্মা যুক্তিবাদের ওপরে — বেদের নিন্দা, নাস্তিকতা, হেতুবাদিত্বের ওপরে। অর্থাৎ পরিষ্কার দুটি বিকল্প; একদিকে বেদের প্রামাণ্য স্বীকার করে শাস্ত্রকার পুরোহিতদের নির্দেশ মতো যজ্ঞ করা, দেবদেবী, আত্মা, পরলোক, স্বর্গনরক, জন্মান্তরে চোখ বুজে বিশ্বাস করা; অন্যদিকে এসব সম্বন্ধে মনে সন্দেহের উদয় হলে যুক্তিতর্ক দিয়ে ব্যাপারটা যুক্তিগ্রাহ্য কি না, অর্থাৎ বিশ্বসনীয় কি না বুঝে দেখার চেষ্টা করা এবং যদি যুক্তিতর্কে তার যাথার্থ্য সম্বন্ধে নিশ্চয়তা না মেলে, তবে খোলাখুলি তাকে স্বীকার করা এবং বিশ্বাসের বদলে সংশয় পোষণ করা। শৃগালের উপ্যাখ্যানে উল্লিখিত পাপগুলি একই গোত্রের অর্থাৎ চোখ বুজে আপ্তবাক্যে বিশ্বাস না করে সাধারণ বুদ্ধি, যুক্তি, তর্ক, হেতুবিদ্যা (অর্থাৎ কোনও ব্যাপারে কার্যকারণ সম্বন্ধের খোঁজ করা) এ সবের ওপর ভরসা রাখা। এতে সমাজপতিদের এত উষ্মা কেন? বেদনিন্দুক, হৈতুক, তর্কাশ্রয়ী মানুষ বেদের প্রামাণ্যতা স্বীকার না করে তার নিজস্ব চিন্তা যুক্তিতর্কের ওপর ভরসা করে চললে শাস্ত্রকাররা সমাজের সংহতির জন্য যে ছকটা তৈরি করেছেন সেটা ঝরে পড়বে। এই অবাধ্যতা তো আধ্যাত্মিক স্তরে একটা প্রতিস্পর্ধা এবং জাগতিক স্তরে অসহযোগ, সমাজের ওপরতলার লোকের আধিপত্য ও কর্তৃত্ব অস্বীকার করা। পৃথিবীতে কোনও সময়ে কোনও সমাজের অধিকর্তারা সাধারণ লোকের আনুগত্যের এই অভাবকে স্বীকার করেননি, উপেক্ষাও করেননি। এখানেও তাই হুমকি, অভিশাপ, পরজন্মে হীন অস্তিত্বের ভয় দেখানো।\nকৌটিল্যের অর্থশাস্ত্রতে তাই সাংখ্য, যোগ ও আন্বীক্ষিকীকে একই পর্যায়ের বলে উল্লেখ করা হয়েছে। মনুতে আন্বীক্ষিকীকে পরিহার করা হয়েছে; দণ্ডনীতি, অর্থনীতি, ত্রয়ী (বেদচর্চা) ও বার্তাকে (কৃষি, ইত্যাদি) স্বীকার করা হয়েছে। শংকরাচার্য মনুকে বারবার উদ্ধৃত করেন এবং সবচেয়ে প্রামাণ্য ধর্মাশাস্ত্র বলে প্রয়োজনীয় শাস্ত্র হিসেবে স্বীকার করেন। মনুই প্রাচীন ভারতের সামাজিক ও ধর্মীয় মূল্যবোধের নিরিখ নির্মাণ করেছেন। এবং মনুতে যুক্তিতর্ক দিয়ে বুঝবার শাস্ত্রগুলিকে পরিহার করা হয়েছে। যুক্তির চর্চা না থাকলে সমাজে আপ্তবাক্য, বেদ ও ধর্মশাস্ত্রের অনুজ্ঞাই চূড়ান্তভাবে প্রামাণ্য বলে স্বীকৃত হবে, অপর পক্ষে যুক্তিতর্ক ও তৎসংশ্লিষ্ট কোনও বিদ্যা বা শাস্ত্রকে স্বীকার করলেই সমূহ বিপদ। তখন মানুষ নিজের দেহমন, বহিঃপ্রকৃতি, বিশ্বাচরাচর, যজ্ঞ, এ সবের সমর্থন যখন যুক্তির মধ্যে পায় না এবং সন্দিহান হয়ে ওঠে, এবং প্রকাশ্যে সে সংশয় যখন ঘোষণা করে, তখন সে বৈপ্লবিক সন্দেহ সংক্রামক হয়ে যায়। অন্য লোকের মনে যদি বীজাকারেও কোনও সংশয় চাপা থাকে তখন প্রকাশ্যে অপরের ঘোষিত সংশয়ে সে আপন সন্দেহের সমর্থন পায়; এমনই করে বিস্তার লাভ করে অবিশ্বাস, ফলে সমাজপতিদের সযত্ননির্মিত সংহতি বিপন্ন হয়। ‘বেদের বক্তব্য সম্পর্কে শাস্ত্রকারদের যথার্থ আগ্রহ নেই। তার পরিবর্তে তাদের উৎসাহ বেদকে একটি রাষ্ট্রনৈতিক প্রতিষ্ঠান হিসেবে দেখায় — যে প্রতিষ্ঠানের মাধ্যমে পরলোক ও দেবতার ভয় দেখিয়ে জনসাধারণকে সার্থকভাবে বশীভূত রাখা যায়; অতএব তাঁরা সদর্পে ঘোষণা করতে পারেন যে, বেদেই সর্বোত্তম প্রজা বিধৃত আছে।” [“…the lawgivers are not really interested in the actual contents of the Veda. What they are interested instead in is the Veda asapolitical instrument which can be effective used to keep the people under control with the fear of the other world and gods etc which, because they boldly proclaim asasupreme wisdom supposed to be contained in the Veda.’ — Chatterjee. p.180]। কাজেই ব্যাপক সংশয়ে রাষ্ট্রব্যবস্থা বিপন্ন হতে পারে বলেই বেদের প্রামাণ্যতা প্রতিষ্ঠা করা এত জরুরি, এবং পৃথিবীর সমস্ত ধর্মগ্রন্থ সম্বন্ধেই এ কথা প্রযোজ্য। সন্দেহ প্রতিষ্ঠিত সামাজিক সংহতিকে বিপর্যস্ত করতে পারে বলেই সন্দেহ সম্পর্কে সমাজপতিদের সদাজাগ্রত আশঙ্কা এবং উদগ্র রোষ।\nগোষ্ঠীবদ্ধ সমাজব্যবস্থা ও তার ধর্মাচরণ ভেঙে গেলে নতুন একটি সমাজের গঠনের সূচনাকালে রচয়িতারা বেদের ব্রাহ্মণসাহিত্যে যজ্ঞের সংখ্যা, অনুপুঙ্খ, ব্যাপ্তি, ইত্যাদি নিয়ে ব্যাপৃত হয়ে পড়লেন; আশঙ্কা ওই একই, সামাজিক সংহতি পাছে নষ্ট হয়! যুক্তির বেশি প্রয়োগ ঘটলে আপ্তবাক্য প্রামাণ্যতা হারায়, সংশয়ের সংখ্যা, গভীরতা ও ব্যাপ্তি বাড়ে। তা বলে সমাজপতিরা কি যুক্তির কোনও ভূমিকাই স্বীকার করেননি? করেছিলেন বই-কি, শাস্ত্রবাক্য যে অভ্রান্ত, মান্য এবং চূড়ান্তভাবে প্রামাণ্য, এইটে প্রমাণ করার জন্য সুদীর্ঘকাল ধরে ব্রাহ্মণসাহিত্য, দর্শনপ্রস্থানগুলি, টীকা, ভাষ্য, ধর্মশাস্ত্র ও নিবন্ধ রচনা হয়েছে। এবং শুধু ভারতবর্ষে নয়, খ্রিস্টান, ইসলাম ও অন্যান্য সমস্ত ধর্মের ক্ষেত্রেই এ ব্যাপারটা একইভাবে ঘটেছে।\nএত আয়োজন সত্ত্বেও যদি সংশয়ী বলে, “তোমরা যা বলছ তা আমার বিশ্বাস হয় না, কে দেখেছে দেবতাদের উৎপত্তি, কে বলেছে যজ্ঞে ফল হয়, কেন মানতে যাব যা দেখতে পাইনে, বুদ্ধিতে যুক্তিতে যার কোনও হদিস মেলে না তাঁকে?” এ তো সর্বনাশ সমাজের পক্ষে। কাজেই নাস্তিক, বেদনিন্দুক, ইহলোকবাদী, লোকায়তিক ভূতবাদ, সাংখ্য, প্রধানবাদ, পরমাণুবাদ ও ন্যায় — এদের যারা স্বীকৃত করে তারা এবং এদের ভিনদেশি বিকল্পরা সর্বদেশের শাস্ত্রে ধিক্কৃত। কিন্তু মুশকিল হল “যদি ভারতীয় দর্শনে কোনও কিছু সার্থকভাবে প্রাগ্রসর বৈজ্ঞানিক জ্ঞানের পরীক্ষায় উত্তীর্ণ হয়ে থাকে তবে তা হল লোকায়ত মত, অর্থাৎ (সেই মত যা বলে) চেতনা, যাকে সাধারণত আত্মা বা মনের বিশিষ্ট লক্ষণ বলা হয়, তা কেবলমাত্র বস্তু থেকেই উদ্ভূত।” [“…if there is anything in traditional Indian philosophy that has successfully stood the test of advanced scientific knowledge, it is the proposition of the Loka-yatas viz that consciousness — ordainly understood as the differential of the spirit of the soul — is onlyaproduct of matter.” — Chatterjee, op. cit. p. 610]। এই মত ছিল লোকায়ত। লোকে তা জানত যে আত্মা বলে কোনও কিছুকে দেখা যায় না, অতএব সেটা আছে কি না, মৃত্যুর পর থাকবে কি না এ বিষয়ে তো স্বাভাবিকভাবেই লোকের সন্দেহ হবে। চার্বাক যেমন বলেন, শাক থেকে সুরা হয়, অথচ শাকে সুরার কোনও গুণই নেই; রাসায়নিক প্রক্রিয়াতেই বস্তুর এমন গুণগত, আকৃতিগত, প্রকৃতিগত পরিবর্তন হয়; কাজেই শরীরের বিশিষ্ট ধরনের অবয়বসংস্থান ঘটলে আপনিই তার থেকে চেতনার উদ্ভব হয়। যেমন চুন সাদা, হলুদ হলদে রঙের, অথচ এ দু’টি মেশালে লাল রঙ হয়, অথচ লাল রঙ হলুদেও ছিল না, চুনেও ছিল না। রাসায়নিক প্রক্রিয়াতেই উপাদানে অবিদ্যমান গুণ বা লক্ষণ পরিণত পদার্থে উদ্ভূত হয়। তেমনই করে মানুষের শরীরের ইন্দ্রিয়ের বিশেষ ধরনের সমাবেশ ঘটলে, ইন্দ্রিয়গুলিতে অনুপস্থিত নতুন ব্যাপার, চেতনার উদয় হয়, এই চেতনাতে আছে মনন, ইচ্ছা ও অনুভব। এর বাইরে চেতনার কোনও প্রকাশ লোকায়ত দর্শন মানেনি। এই দিয়েই মানুষের জীবনের অভিজ্ঞতাগুলির ব্যাখ্যা হয়, হয় না শুধু মরণোত্তর আত্মার। সাধারণ মানুষের সে আত্মার কোনও প্রয়োজনই নেই, এবং যেহেতু ইন্দ্রিয়গুলির কাছে তার কোনও প্রমাণ মেলে না, চিন্তায় কল্পনায় কেউ কেউ তাকে শাস্ত্রকারদের নির্দেশিত রূপে অবধারণ হয়তো করতে পারেন, কিন্তু অধিকাংশ সাধারণ মানুষের এমন আত্মার কোনও প্রয়োজনও নেই এবং দেহবিনির্মুক্ত এই অবস্তুকে তারা সম্যকরূপে ধারণাও করতে পারে না, চায়ও না। অতএব একটি লোকায়ত অনাস্থা বৈদিক সমাজে ব্যাপকভাবেই ছিল।\nঅনাস্থা কীসে? আগেই দেখেছি, বেদের প্রামাণ্যতায়, দেবদেবী, স্বর্গনরক, পরলোক, আত্মা ও জন্মান্তরে। অনাস্থা নেতিবাচক; কিন্তু আস্থা বা বিশ্বাস যে সাধারণ মানুষের এসব তত্ত্বে কোনও দিন ছিল, তারও তো কোনও প্রমাণ নেই। সেই ঋগ্বেদের আদিপর্বের ঋষিমণ্ডলগুলি (২-৭) থেকেই তো বহু অনাস্থার প্রকাশ রয়েছে। তাহলে সর্বজনীন বা ব্যাপকভাবে বিশ্বাস কোনও দিন ছিল তা প্রমাণ করা যাবে না, বরং যেটা স্বতঃসিদ্ধ সেটা হল, কিছু মানুষ সর্বদেশে সর্বকালে বিশ্বাস না করে বাঁচতে পারে না; তাঁদেরকে সমাজপতি ও শাস্ত্রকাররা যা বিশ্বাস করতে বলত তারা তাই বিশ্বাস করত। সম্ভবত এরাই সংখ্যাগরিষ্ঠ ছিল, তাই সমাজে সংহতি রক্ষিত হত, যজ্ঞক্রিয়া সম্পাদিত হত, বিশেষ কোনও বৈপ্লবিক চিন্তা প্রশ্রয় পেত না। এরা সমাজে সংখ্যাগরিষ্ঠ হলেও আপনিই প্রমাণিত হয় যে, সমাজে সংখ্যালঘু মানুষ অন্য রকম ছিল, তাদের মধ্যে অনেকেই হয়তো বিশ্বাস করার দরকারই বোধ করত না; তাদের মননে ও আচরণে এ সব সম্বন্ধে একটা সহজাত ও ঔদাসীন্য ও অনীহাই ছিল। চিরকালই পৃথিবীর অধিকাংশ মানুষের সম্বন্ধেই এ কথা প্রযোজ্য। এদের মধ্যে অধিকাংশই হয়তো সক্রিয়ভাবে যজ্ঞক্রিয়ায় যোগ দিত। কিন্তু সে-ব্যাপারে বিশ্বাসের বদলে যা তাদের প্রণোদিত করত, তা দীর্ঘকালের ঐতিহ্য থেকে সঞ্জাত একটা জড়, অসচেতন অভ্যাস যেমনটি আজও অধিকাংশ পুজোআচ্চার অনুষ্ঠানের ক্ষেত্রে সত্য। আর সর্বদেশে সর্বকালে যা সত্য তা হল সমাজে স্বল্পসংখ্যক কিছু মানুষ ছিল যারা বিশ্বাস করতে চাইত, কিন্তু পারত না। এদের চিত্তবৃত্তি অতিশয় জাগ্রত ছিল, তাই যুক্তিতে মননে যাকে সিদ্ধ করতে পারত না তা বিশ্বাসও করতে পারত না। এদের সাধ্য ছিল না মননের সাক্ষ্যের বিরুদ্ধে শুধু চিরাচরিত, ঐতিহ্যগত আপ্তবাক্য বলেই কোনও কিছুর প্রতি আনুগত্য প্রকাশ ও সেই অনুসারে আচরণ, অর্থাৎ সচেতনভাবে, স্বেচ্ছায়, সক্রিয়ভাবে যজ্ঞকর্মে অংশগ্রহণ করার।\nআর্যদের যজ্ঞনির্ভর সমাজের বাইরে তখনই ছিল বৃহৎ প্রাগার্য গোষ্ঠী, যাদের ধর্মবিশ্বাস এবং আচরণ ও অনুষ্ঠান অবশ্যই ভিন্ন ছিল। বেদ এদের মধ্যে কাউকে তুচ্ছ করে ‘যতি’ বলেছে এবং খবর দিয়েছে যে দেবশ্রেষ্ঠ ইন্দ্র যতিদের সালাবৃকদের (wolf-hounds?) কাছে সমর্পণ করেছেন। আবার কোনও কোনও অবৈদিক, সম্ভবত প্রাগার্য গোষ্ঠীর সম্বন্ধে তাচ্ছিল্য ভরে বলা হয়েছে যে, তারা শিশ্নদেব, অর্থাৎ হয়তো একান্তভাবে যৌনতাপরায়ণ অথবা লিঙ্গপূজক। এ ছাড়াও নানা রকমের মতবাদ অবশ্যই ছিল কারণ যজুর্বেদের ‘শিবসংকল্পসূত্র’ কিংবা অথর্ববেদের বহু সূক্তে উল্লেখ পাই ‘যাদের বিশ্বাস ও আচরণ ভিন্ন’। তাই নানা মত ও পথ তখনই সমাজে সহাবস্থান করত, যদিও সম্ভবত, অধিকাংশের না হলেও মুখ্য অংশের ধর্মাচরণ ছিল যজ্ঞকেন্দ্রিক। কিন্তু সমাজের মানুব যারা কৌতূহলী, স্বাধীনচেতা, নিজের গোষ্ঠীর বিশ্বাস ও আচরণে অতৃপ্ত তারা সেই অনুসন্ধিৎসা বা নানা ধরনের মত, পথ ও আচরণের যাচাই করত। সমাজে প্রচলিত আপ্তবাক্যনির্ভর ধর্মাচরণে এরা অসহিষ্ণু। এরা সন্দেহ প্রকাশ করত কথায় এরং সম্ভবত আচরণেও। প্রথাসিদ্ধ ধর্মাচরণকে নিয়ে এরা কখনও ব্যঙ্গকৌতুক করেছে, কখনও-বা জিজ্ঞাসু ব্রহ্মচারীর মতো অধিক বিদ্বান বা মনস্বীর কাছে আপন সংশয় ব্যক্ত করে সমাধানের সন্ধান চেয়েছে। তৎকালীন ইতিহাস ও সাহিত্য থেকে যেটা প্রতিপন্ন হয় তা হল, একটি প্রধান মত ও বহুজন-আচরিত একটি ধর্মপন্থা থাকা সত্ত্বেও তখনই সমাজে বহু বিশ্বাসের আকল্প চালু ছিল, এবং কালের গতিতে এ সব আকল্প বহু ধর্ম ও দর্শনপ্রস্থানের আকারে নানা বিকল্পের রূপে প্রতিভাত হচ্ছিল। ফলে চোখ বুঝে বেদরচয়িতাদের বিশ্বাস মেনে নেওয়ার মতো মানসিকতা অনেকেরই ছিল না। প্রতিবাদী বা অবিশ্বাসীকে সব দেশেই চিরকাল সমাজের শক্তিমান গোষ্ঠী অবজ্ঞা করেছে। বাইবেল-এ বারবার বলা হয়েছে, ‘মূঢ় মনে মনে বলছে ঈশ্বর নেই’ [‘The fool hath said in his heart, there is no god psalms.’ 14.1, 53.1, etal]। ইসলামি ধর্মতত্ত্বে নাস্তিকের পরিণাম খুব যন্ত্রণাময় একটি নরক ‘হাবিয়া দোজখ’-এ। ভারতবর্ষেও বারবারই বলা হয়েছে নাস্তিক, চার্বাকপন্থী, লোকায়ত, বার্হস্পত্যপন্থী, ইত্যাদি মানুষের পরিণতি শোচনীয়। সমাজের শৃঙ্খলা, যজ্ঞনিষ্ঠ ধর্মবোধে যাদের অন্তরাত্মা শান্তি পায়নি, তারা সৃষ্টিতে, বিশ্বচরাচরে এবং সমাজে কার‍্যকারণ সম্পর্ক খুঁজেছে কিন্তু পায়নি — শাস্ত্রে তাদের প্রতি অতি পুরুষ অভিশাপবাণী উচ্চারিত হয়েছে। তারা প্রকাশ্যে প্রতিরোধী, অন্তরে প্রচ্ছন্ন বিপ্লবী। শাস্ত্রকর্তারা যে-শৃঙ্খলা রচনা করেছেন, তাদের কাছে সেটা শৃঙ্খল বলে প্রতিভাত হয়েছে, কারণ তার মধ্যে কার্যকারণ পরম্পরার শৃঙ্খলা নেই। এই কার্যকারণের সন্ধান করে যে যুক্তি-প্রস্থান, তা-ই পরবর্তীকালে আন্বীক্ষিকী-তর্কশাস্ত্র বলে অভিহিত হয়েছে এবং এগুলির চর্চাকে শাপশাপান্ত করা হয়েছে।\nধর্মবিশ্বাসের উদ্ভব নিয়ে পণ্ডিতেরা মোটামুটি একমত যে, এর উৎসে আছে ভয় ও বিস্ময়। বিশ্বচরাচরে পূর্বাভাস ছাড়াই বহু বিপদ আসে, ঝড়, বজ্রপাত, খরা, বন্যা, অভাব, অনাহার, ঈতি (শস্যের ক্ষতিকারী ঘটনা), শোক, মৃত্যু, বিচ্ছেদ ইত্যাদি। এ ছাড়াও ছিল হিংস্র শ্বাপদ ও শক্তিমান অত্যাচারী গোষ্ঠী এবং বহু আকস্মিক দুর্বিপাক। এগুলির ওপরে মানুষের হাত ছিল না তাই ভয় জাগত প্রাণে। সে-ভয় থেকে পরিত্রাণ পাবার জন্যই মুখ্যত সর্বজ্ঞ, সর্বব্যাপী, সর্বশক্তিমান দেবতার কল্পনা। এছাড়া ছিল বিস্ময়: ঋতুর নিয়মিত আবর্তন, প্রকৃতির শোভা ও বিস্তার, সূর্য চন্দ্র নক্ষত্র, গিরিনদীসমুদ্রের উদার সৌন্দর্য, আকাশের ব্যাপ্তি, মানবদেহের শোভা — কে এসব সৃষ্টি করল? যে-ই করে থাকুক সে মহান, শক্তিমান, মঙ্গলময়, শ্রীময় — অতএব নমস্য। এখানে কার্যকারণবোধের কোনও ব্যাপারই নেই; আছে শুধু পৃথিবী ও মানুষের শোভায়, মহিমায় মানুষের মুগ্ধতা। ভয় জাগে মানুষের নিয়ন্ত্রণক্ষমতার বাইরের ঘটনা থেকে — যে-অশুভ ভয়ঙ্কর, ক্ষতিকর শক্তি বিশ্বে, জীবনে ও সমাজে বিদ্যমান, যার কাছে প্রতিনিয়ত পরাজিত হচ্ছে মানুষের সীমিত ক্ষমতা। স্বভাবতই সে-সম্বন্ধে মানুষের মনে প্রবল ত্রাসের সৃষ্টি হয়। এখানেও কার্যকারণ সম্পর্ক মানুষের বোধের সম্পূর্ণ বাইরে থাকে। কেন কী হয়, মানুষ ভেবে পায় না। শাস্ত্রকার সমাধান জুগিয়ে দেন দেবমণ্ডলী নির্মাণ করে; জীবনের সমস্ত বিপদ-বিপর্যয় থেকে পরিত্রাণ পাওয়ার জন্যে তাঁদের শরণাপন্ন হবার যথাবিহিত উপায় নির্দেশ করে। সে-উপায় যজ্ঞ। কেমন করে করতে হবে সে-বিষয়েও তাঁরা বিস্তারিত নির্দেশ দেন। কিন্তু সমস্ত বোধের ও বিশ্বাসের জগৎটি নির্মিত হয় কার্যকারণ পরম্পরাকে পরিহার করে। যতক্ষণ এইসব নিয়ে জীবনের অবাঞ্ছিত অভিজ্ঞতা থেকে মানুষ বাস্তবে এবং/বা কল্পনায় নিস্তার পায়, ততক্ষণ সবই ঠিকঠাক চলে। কিন্তু যখনই কারও মনে প্রশ্ন আসে, দেবতারা যে আছেন তার প্রমাণ কী? যজ্ঞে যে ইষ্টফল পাওয়া যায় তা যখন অভিজ্ঞতার সঙ্গে মিলছে না তখন তারই বা প্রমাণ কী? যজ্ঞ যে প্রণালীতে অনুষ্ঠিত হয় সেটা যে যথার্থ, অর্থাৎ দেবতাদের প্রীতিজনক, তার প্রমাণ কোথায়? এই অবস্থায় মানুষ না জেনে খোঁজ করে কার্যকারণ সম্পর্কের, এবং এইটিকেই পৃথিবীর সর্বত্রই চিরদিনই অত্যন্ত আপত্তিজনক এবং সমাজের পক্ষে নাশকতামূলক আচরণ বলে মনে করা হয়েছে।\nযজ্ঞ এবং বিশ্বাসের আকল্পের অনুপুঙ্খ নিয়ে সন্দেহ থেকে আরম্ভ করে সমস্ত বিশ্বাসের মূলতত্ত্বটি সম্পর্কে সংশয় জাগলে তা নাস্তিক্য বলেই অভিহিত হয়। সংশয়, অজ্ঞেয়বাদ ও নাস্তিক্য একই অভিজ্ঞতার বিভিন্ন মাত্রা ও স্তরে বিন্যস্ত; চূড়ান্ত অবস্থানটি নাস্তিক্য, অর্থাৎ বিশ্বাসের সার্বিক অভাব। কিন্তু ‘যথার্থ ধর্মবিশ্বাসে… সর্বদাই একটি সন্দেহ সংশ্লিষ্ট থাকে।’ [Authentic religious faith… must always entail doubt. — McMillan Encyclopaedia of Religion. Doubt. p.425]। বিশ্বাসে যেমন সন্দেহ অন্তর্লীন থাকে, তেমনই সন্দেহের অন্তরেও একটি বিশ্বাস থাকে।’ কবি টেনিসন বলেন, ‘খাঁটি সন্দেহের মধ্যে অনেক বেশি বিশ্বাস থাকে।’ [There lives more faith in honest doubt. — In Memoriam., (১৩৫ নং স্তবক)] কী সেই বিশ্বাস? কার্যকারণ-পরম্পরা; আজ এখনও আমরা না বুঝতে পারলেও সেটা যে আছে এমন বিশ্বাস। সন্দেহ ও নাস্তিক্যের ভিত্তিভূমি মানুষের অবচেতনে এই প্রত্যয় যে, সংসারে নিষ্কারণ কিছুই ঘটে না, সবকিছুই কার্যকারণ পরম্পরায় গ্রথিত, তার কতক আমাদের জানা। কিছু-বা অজানা, কিন্তু সত্যকার আকস্মিক বলে কিছুই নেই। কোনও না কোনওদিন সেইসব কারণ জানা যাবে, যা এখনও মানুষের অজানা।\nএই প্রত্যয় সন্দেহের ভিত্তি বলেই পৃথিবীর জ্ঞানবিজ্ঞানের অগ্রগতির কারণ। আপেল মাটিতে পড়ে কেন, এ প্রশ্ন নিউটনকে যদি বিচলিত না করত তাহলে মাধ্যাকর্ষণ তত্ত্ব আবিষ্কৃতই হত না, জ্ঞানের জগতে অগ্রগতি প্রতিহত হত, ওই সূত্রে গ্রথিত আরও অনেক আবিষ্কার হতে পারত না। তেমনই, কে দেখেছে ইন্দ্রকে জন্মাতে? এ প্রশ্ন মানুষকে ভাবিয়েছে যে যেহেতু সব মানুষই একদিন জন্মায়, এবং অধিকাংশ দেবতাই যাস্কের মতে মনুষ্যাকৃতি, তাই ইন্দ্রেরও নিশ্চয়ই একদিন জন্ম হয়েছিল, কিন্তু কেউ তো তা দেখেনি, অতএব ইন্দ্রের জন্ম ব্যাপারটাই সংশয়াচ্ছন্ন এবং তার ফলে ইন্দ্রের অস্তিত্বও সংশয়াতীত নয়। নেম ভার্গব বলে : ইন্দ্র নেই। এই উক্তি খণ্ডন করতে একটি সূক্ত জুড়ে ধ্রুবপদ সৃষ্টি করতে হল, ‘স জনাস ইন্দ্রঃ’। কিন্তু জনমানসে প্রশ্ন এবং নেম ভার্গবের ইন্দ্রকে অস্বীকার করা ঘোষণাটি রয়ে গেল। পুরনো বহু দেবতা, ভগ, পর্জন্য, ইলা, ভারতী, মার্তণ্ড, অর্যমা, দক্ষ, অংশ — এরা ধীরে ধীরে লুপ্ত হয়ে গেল, নতুন অনেক দেবতা স্থান পেল দেবমণ্ডলীতে, দেবমণ্ডলীর বিবর্তন ঘটল, তা আর স্থাণু রইল না। তেমনই পূর্বতন বহু যজ্ঞে ফল হচ্ছিল না দেখে মানুষ সন্দেহ প্রকাশ করেছে, সরে এসেছে, কখনও-বা কোনও সন্ন্যাসী সম্প্রদায়ে যোগ দিয়েছে কারণ সমাজের মূল ধারা তাদের চিহ্নিত করেছে নাস্তিক, বেদবিরোধী বলে। এই বিরোধ প্রকাশিত হয়েছে সন্দেহের রূপে, কখনও-বা আরও গভীর, ব্যাপক বা মৌলিক হলে, নাস্তিক্যের রূপে। এর ফলে চিন্তাশীল মানুষ নতুন নতুন চিন্তা করেছে, কখনও উত্তর পেয়েছে, তখন সমাজে জ্ঞানের জগতের পরিসর বেড়েছে। রাহুকেতুর গ্রাসে সূর্য-চন্দ্র-গ্রহণ মানুষ ততদিনই বিশ্বাস করেছে যতদিন তার চেয়ে সঙ্গততর কোনও ব্যাখ্যা পাওয়া যায়নি। পাওয়া গেলেই জ্ঞান বেড়েছে, মানুষ পুরাতন কুসংস্কার ত্যাগ করে কার্যকারণ-পরম্পরার সন্ধান পেয়ে জ্ঞানের জগতের দিকচক্রবালকে প্রসারিত করেছে।\nদেখা যাচ্ছে, জ্ঞানের বৃদ্ধির জন্যে, ঐতিহ্যবাহিত কুসংস্কারের পরিবর্তে কার্যকারণ-সম্বলিত যথার্থ তথ্য জানবার জন্যে প্রাথমিক প্রয়োজনই হল সন্দেহ, অস্বীকার করা, প্রচলিত ধারণার বিরোধিতা করা, শাস্ত্র-পুরোহিতের দেওয়া ব্যাখ্যাকে পরিহার করা, তাকে ভুল, অযথার্থ বলে ঘোষণা করা। এর পরে যদি কেউ সঙ্গততর, বেশি যুক্তিপূর্ণ কার্যকারণ-পরম্পরায় গ্রথিত কোনও সমাধান পেশ করেন যা সমাজপতিরা তাদের স্বার্থহানি না হলে স্বীকার করে; আর তাদের স্বার্থহানি হলে সরাসরি নাস্তিক, পাষণ্ড, পাপী বলে ব্যাখ্যাত ও প্রশ্নকর্তা দু’জনকেই শাপশাপান্ত করে। কিন্তু যখন সমাধান পাওয়া যায়, তখন সমাজ জ্ঞানের জগতে এক ধাপ এগিয়ে যায়। এটা সম্ভবত হত না যদি না প্রাথমিক স্তরে প্রশ্ন, সন্দেহ, বা নাস্তিক্য ঘোষিত হত। যজ্ঞ ও বেদ সম্বন্ধে সংশয় ঘোষিত হতে হতে জৈন, বৌদ্ধ, আজীবিক ও আরও বহু বেদবিরোধী প্রস্থান রচিত হয়েছে, ফলে জীবনজিজ্ঞাসা গভীরতর হয়েছে, দর্শন ও নীতি সমৃদ্ধ হয়েছে। যজ্ঞকে অস্বীকার করে জন্ম নিয়েছে জন্মান্তরবাদ, মোক্ষ ও নির্বাণের কল্পনা, এতে সমাজের অগ্রগতি নিশ্চয়ই হয়নি বরং ক্ষতিই হয়েছে; কিন্তু পরম্পরাক্রমে লব্ধ বিশ্বাসের ছকটিকে মানুষের কাছে গ্রহণযোগ্য করার এই চেষ্টার (justifying the ways of God to men) মধ্যে নতুন করে চিন্তা করতে হয়েছে মানুষকে, এবং বাণপ্রস্থ ও যতি দু’টি আশ্রমকে আশ্রমবর্গের অন্তর্গত করতে হয়েছে, এতে কিছুকালের জন্য অন্তত সামাজিক সংহতি রক্ষিত হয়েছে।\nযাস্কের বহু ব্যুৎপত্তি ভুল। কিন্তু শব্দমাত্রেরই যে ব্যুৎপত্তি আছে এই বিশ্বাসই ব্যুৎপত্তিশাস্ত্রের সৃষ্টির মূলে এবং এরই বিশ্বাস এসেছে প্রশ্ন ও সন্দেহের মধ্যে দিয়ে, ‘তৎ কাবশ্বিনৌ’? তাহলে অশ্বিনরা কারা? উত্তরে যা বলা হল, তার সব-কটি বিকল্পই ব্যুৎপত্তি হিসেবে অগ্রাহ্য। কিন্তু দেবতাদের একটি বাস্তব পটভূমিকা আছে, এ বিশ্বাসের ওপরেই সব-কটি বিকল্প প্রতিষ্ঠিত, এবং এ উত্তর মিলত না যদি মূলে প্রশ্নটি না থাকত। সমস্ত বেদাঙ্গের সৃষ্টি ওই প্রশ্ন থেকে। (অথর্ববেদে যত উদ্ভিজ্জ ও খনিজ দিয়ে রোগ সারাবার কথা আছে তার সবই বিজ্ঞানসিদ্ধ নয়, কিন্তু অভিজ্ঞতায় পাওয়া কিছু জ্ঞানের সঙ্গে প্রশ্ন ও সন্দেহ থেকে উৎপন্ন অনুসন্ধিৎসা ওই সব আবিষ্কারের মূলে।) রোগই একটা প্রশ্ন, স্বাস্থ্য স্বাভাবিক, তার থেকে বিচ্যুতিই রোগ; তা কেন হবে এই প্রশ্নই ভেষজশাস্ত্র আবিষ্কারের মূলে। পৃথিবীতে এখনও অনেক জাতি আছে যারা মোটামুটি এক ধরনের চলনসই জীবনযাত্রার উপায় নির্ধারণ করে সেই অনুসারে জীবন কাটিয়ে দিচ্ছে, তার বাইরে তাদের উন্নতি হয়নি, কারণ তার বাইরে তারা প্রশ্নই করেনি।\nযে-জাত যত বেশি তীব্র, দুরূহ, গভীর ও ব্যাপক প্রশ্ন করেছে, নিতান্ত হতদরিদ্র না হলে সে-জাত প্রশ্নোত্তরের কার্যকারণ পরম্পরা অবলম্বন করে তত বেশি এগোতে পেরেছে। আপ্তবাক্য মেনে নিয়ে স্তব্ধ নিস্তরঙ্গ সুখের বদ্ধ জলাশয়ে বাস করা যায়। অনেকে তা করেওছে। কিন্তু অন্য বিকল্পটি মানুষের মনুষ্যত্বের মর্যাদার পক্ষে বেশি গৌরবজনক।\nপরিশেষে, মনে রাখা প্রয়োজন যে, ভারতীয় আর্যদের প্রথমতম রচনা ঋগ্বেদের প্রথম পর্যায় থেকেই এত সংশয়। একটি সজীব জনগোষ্ঠীই পারে, পদে পদে সংশয় বোধ করতে। এ কথা অনায়াসেই ধরে নেওয়া যায় যে, তদানীন্তন মানুষের মনে যত সন্দেহ এসেছিল তার সবই রক্ষিত হয়নি। হয়তো বহু প্রশ্ন সমাজপতিদের কাছে অত্যন্ত অস্বস্তিজনক ছিল বলে সেগুলিকে লুপ্ত করে দেওয়া হয়েছিল, সে-কারণে চার্বাকের মতবাদ পূর্ণাঙ্গভাবে রক্ষিত হয়নি। চার্বাকের প্রভাব যে জনমানসে খুবই বিস্তৃত ছিল তার প্রমাণ, এ মতকে খণ্ডন না করে কোনও দর্শনপ্রস্থান-রচয়িতাই জলগ্রহণ করেননি। তা-ও চার্বাকমতের যেটুকু রক্ষিত হয়েছে তার মধ্যে শাস্ত্রসুলভ সংহতি নেই, শুধু সেইটুকুই চার্বাকের কৃতি হলে চার্বাকের জনপ্রিয়তা এত বাড়ত না এবং চিন্তাশীল মানুষ তাঁর অনুগামী হতেন না। তেমন মানুষ যে চার্বাকপন্থী হয়েছিলেন তার প্রমাণ হল, এ মতের খণ্ডনে এত গরজ, ঔৎসুক্য ও চিন্তাশ্রম। শুধু নির্বোধরা চার্বাকপন্থী হলে শাস্ত্রকাররা এত ভয় পেত না। বহু বুদ্ধিমান মানুষ তাঁর মতের অনুসরণ করেছিলেন বলেই তাঁর সম্বন্ধে এত আতঙ্ক। এবং চার্বাকের মত ধর্মের মূল ধরে টান দিয়েছিল, আত্মা পরলোক ঈশ্বর অস্বীকার করে। নাস্তিক্য সন্দেহের চূড়ান্ত অবস্থান। আনুষঙ্গিক বহু সন্দেহ ধীরে ধীরে এসে ঠেকে নাস্তিক্যে। নেম ভার্গবের ‘ইন্দ্র নেই’ বলা সেকালে নাস্তিক্য। নচিকেতা যখন বলে, ‘কেউ কেউ বলে মত্যুর পরে কিছুই থাকে না’ তখন সে সমাজে সঞ্চরমাণ নাস্তিক্যকেই প্রকাশ করে।\nঅত প্রাচীনকালে অত মৌলিক সংশয় ও নাস্তিক্য যে-জাতির মধ্যে উদগত হতে পেরেছিল, সে-জাতি নিসংশয়ে একটি অত্যন্ত সজীব, নিয়ত মননশীল জাতি, যারা প্রশ্ন সমস্যা-সংকুল চিন্তাজগতে আপস করতে অস্বীকার করেছিল। প্রচলিত মত ও পথে তাদের চিত্ত তৃপ্তি পায়নি, তাদের চাই ভূমা, কারণ তাদের ‘নাল্পে সুখমস্তি’। ঐতিহ্যধারায় প্রাপ্ত বিশ্বাস, শাস্ত্র ও আপ্তবাক্যকে আজ থেকে সওয়া তিন হাজার বছর আগে যে-ভারতীয়রা সন্দেহ করে জীবন সম্বন্ধে নানা মাত্রার, নানা যন্ত্রণাদীর্ণ জিজ্ঞাসাকে এত তীব্রভাবে উচ্চারণ করতে পেরেছেন, তাঁরা অবশ্যই নমস্য; কারণ তাঁরাই যুক্তিতর্কের সূত্রে নবতর সত্যের পথে এ জাতিকে রওনা করে দিতে পেরেছেন। তাঁদের সংশয় ও নাস্তিক্য আমাদের গর্বের বস্তু — এক সমৃদ্ধ উত্তরাধিকার। তাই নিয়েই এই লেখা।\n[রচনাটি প্রথম প্রকাশিত হয় পশ্চিমবঙ্গ বাংলা আকাদেমি থেকে ২০০০ সালে (পুনর্মুদ্রণ ২০০৯)। গাঙচিল থেকে খণ্ডে খণ্ডে প্রকাশিত আমার প্রবন্ধসংগ্রহ-র জন্য যথাসম্ভব পরিমার্জন করার চেষ্টা হয়েছে।]\nএসব লেখা চিরকালীন। জরুরি উদ্ধার…


আগে জীবন বাঁচাতে হবে, তারপর অন্য কিছু | প্রথম আলো\nআগে জীবন বাঁচাতে হবে, তারপর অন্য কিছু\nবাংলাদেশ উন্নয়ন গবেষণা প্রতিষ্ঠানের নতুন মহাপরিচালক বিনায়ক সেন কথা বলেছেন গবেষকদের ভূমিকা, বর্তমান অর্থনৈতিক পরিস্থিতি ও আগামী বাজেট নিয়ে। সাক্ষাৎকার নিয়েছেন প্রথম আলোর বিশেষ বার্তা সম্পাদক শওকত হোসেন।\nপ্রথম আলো: বাংলাদেশ উন্নয়ন গবেষণা প্রতিষ্ঠান বা বিআইডিএসের নতুন মহাপরিচালক হিসেবে দায়িত্ব নেওয়ার জন্য শুরুতেই আপনাকে অভিনন্দন ও শুভেচ্ছা। জানতে চাই দেশের অর্থনৈতিক গবেষণায় বিআইডিএসের প্রভাব বা গুরুত্ব কতটা?\nবিনায়ক সেন: বিআইডিএস হচ্ছে দক্ষিণ এশিয়ার প্রাচীনতম গবেষণা প্রতিষ্ঠানের একটি। এটি প্রতিষ্ঠিত হয় ১৯৫৯ সালে, পাকিস্তান ইনস্টিটিউট অব ডেভেলপমেন্ট ইকোনমিকস বা পিআইডিই নামে। তবে আইয়ুব খানের পতনের পরে গণজাগরণের পরিপ্রেক্ষিতে ইয়াহিয়া সরকার একটি কেন্দ্রীয় প্রতিষ্ঠান অন্ততভাবে পূর্ব পাকিস্তানে স্থানান্তরিত করার সিদ্ধান্ত নেয়। এর আগে এটি ছিল করাচিতে। সুতরাং বিআইডিএসের জন্মের সঙ্গে আমাদের জাতীয়তাবাদের একটি প্রাতিষ্ঠানিক যোগসূত্র তখন থেকেই দেখতে পাই। এই প্রতিষ্ঠানটিতে কাজ করা দিকপাল অর্থনীতিবিদেরা সে সময় নিজেদের গবেষণার পাশাপাশি দুই অর্থনীতির বৈষম্য নিয়ে কাজ করেছেন, ’৭০-এর নির্বাচন-পরবর্তী শাসনতন্ত্রের অর্থনৈতিক রূপরেখা নির্মাণের কমিটিতেও যুক্ত থেকেছেন। আবার ’৭১-এর শুরুতে অসহযোগ আন্দোলনের সময়ে অধ্যাপক নুরুল ইসলামের ধানমন্ডির বাসভবন হয়ে উঠেছিল অর্থনৈতিক দিকনির্দেশনা দেওয়ার একটি কেন্দ্র। তিনি কিন্তু তখন সরকারি প্রতিষ্ঠান পিআইডিইর চেয়ারম্যান।\nস্বাধীনতার পরে অধ্যাপক নুরুল ইসলাম পরিকল্পনা কমিশনের ডেপুটি চেয়ারম্যান হন। ১৯৭৪ সালে দুর্ভিক্ষ নিয়ে প্রথম যে লঙ্গরখানা জরিপ হয়, সেটিও করেছিলেন বিআইডিএসের গবেষক মহিউদ্দিন আলমগীর। প্রথম পঞ্চবার্ষিক পরিকল্পনার ব্যাকগ্রাউন্ড পেপার তৈরির সঙ্গে ছিল বিআইডিএস। এমনকি ১৯৭৪ সালে অর্থনীতি সমিতি প্রথম পঞ্চবার্ষিক পরিকল্পনা নিয়ে যে ক্রিটিক্যাল আলোচনা করেছিল, সেখানেও ছিল বিআইডিএসের গবেষকেরা। তখন কিন্তু তর্কবিতর্কময় জ্ঞানচর্চার একটি পরিবেশ ছিল, যা তৎকালীন সরকার করতে দিয়েছিল। এরপরের ’৭৬ সাল থেকে যদি ’৯০ পর্যন্ত দেখি তাহলে মোটা দাগে বিআইডিএসের অর্থনীতিবিদদের বেশি ছিল সমাজ ও অর্থনীতি চাহিদা অনুযায়ী। পরে বিআইডিএস খুব জোরেশোরে কৃষি, গ্রামীণ উন্নয়ন ও দারিদ্র্য নিয়ে কাজ করেছে। ২০০০ সালের পরে বিআইডিএসের কাজ আরও অনেক বিস্তৃত হয়েছে। বিভিন্ন আন্তর্জাতিক জার্নালে গবেষকদের লেখা ছাপা হচ্ছে। এর ফলও পাওয়া গেছে। গত বছরই গবেষণা প্রতিষ্ঠানের বৈশ্বিক তালিকায় ১০৪ থেকে ৯৪তম স্থানে চলে এসেছে বিআইডিএস। এই ধারা অব্যাহত থাকলে ভবিষ্যতে অবস্থান আরও ভালো হবে বলে আশা করি।\nপ্রথম আলো: আপনি বললেন আগে জ্ঞানভিত্তিক ক্রিটিক্যাল আলোচনার সুযোগ ছিল অনেক বেশি। এখনকার কী অবস্থা। এখন গবেষকদের কথা নীতিনির্ধারকেরা কতটুকু শোনেন?\nবিনায়ক সেন: আমি আমার অভিজ্ঞতা থেকে বলতে পারি, যখন আর দশটা প্রতিষ্ঠান কথা বলে, একই বিষয়ে বিআইডিএস বললে নীতিনির্ধারকেরা অনেক বেশি মনোযোগ দিয়ে শোনেন। তবে আমি মনে করি, বিআইডিএসসহ দেশের গবেষকেরা আরও কার্যকরী হতে পারতেন যদি সরকার উচ্চপর্যায়ে একটি অর্থনৈতিক উপদেষ্টা পরিষদ গঠন করত, যেটা বিভিন্ন দেশেই আছে। সেটা হতে পারে অর্থ মন্ত্রণালয়ে, যেমনটা ছিল শাহ এ এম এস কিবরিয়ার সময়। অথবা সেটা ভারতের মতো প্রধানমন্ত্রীর কার্যালয়েও গঠিত হতে পারে। দেশের শীর্ষ অর্থনীতিবিদদের নিয়ে এ রকম একটা উপদেষ্টা পরিষদ থাকাটা খুব জরুরি। নীতিনির্ধারণী বিষয় আলোচনার এই প্রাতিষ্ঠানিক প্রক্রিয়াটা বর্তমানে অনুপস্থিত। বিচ্ছিন্নভাবে কাজভিত্তিক কিছু কমিটি হয়। কিন্তু সার্বিকভাবে অর্থনীতি পরিচালনা করার জন্য টেকনিক্যাল জ্ঞানের যে তর্কবিতর্ক ও আলাপের দরকার হয়, সেই প্রাতিষ্ঠানিক প্রক্রিয়ার অভাব আছে বাংলাদেশে। এটা আমাদের করতে হবে।\n■ অর্থনীতিবিদদের নিয়ে সরকারের একটি উপদেষ্টা পরিষদ থাকা জরুরি। ■ নতুন বাজেট প্রবৃদ্ধিমুখী করার দরকার নেই। ■ আগামী ৩-৪ মাসে জিডিপির ৫ শতাংশ ব্যয় করতে হবে। ■ বর্তমান সম্প্রসারণমূলক আর্থিক নীতিই আপাতত বজায় রাখতে হবে।\nপ্রথম আলো: কোভিড সংক্রমণের কারণে এক বছরেরও বেশি সময় ধরে অর্থনীতি একটি জটিল অবস্থায় আছে। এ সময়ে এ রকম এক কমিটি না হলে কবে আর হবে?\nবিনায়ক সেন: এ সময় এ রকম একটি কমিটির খুবই দরকার ছিল। এই যেমন ধরেন, কোভিড থেকে উত্তরণে প্রণোদনা দেওয়া হচ্ছে। কুটির, অতিক্ষুদ্র, মাঝারি ও বড় শিল্প খাতকে প্রণোদনা তহবিল থেকে অর্থ দেওয়া হচ্ছে। এই প্রণোদনা কীভাবে কার্যকরভাবে বিতরণ ও ব্যবহার করা যায়, কমিটি থাকলে সেই আলোচনা করা যেত। আমাদের দেশে কিন্তু কুটিরশিল্পের কোনো তথ্য-উপাত্ত নেই। কুটিরশিল্পের ওপর একটা জরিপ হয়েছে সেই ২০১৫ সালের দিকে। সেই জরিপের তথ্য সঠিকভাবে ব্যবহার হচ্ছে কি না, তা তলিয়ে দেখার দরকার ছিল। দ্বিতীয়ত, দেশে শেষ অর্থনৈতিক জরিপ হয়েছিল ২০১৩ সালে। সেই তথ্য-উপাত্ত আরেকটু হালনাগাদ করে প্রণোদনা তহবিল কার্যকরভাবে বাস্তবায়ন করাটা খুবই গুরুত্বপূর্ণ বিষয়। অথচ পত্রিকান্তরেই দেখতে পেয়েছি, বড়রা প্রণোদনা তহবিল যতটা পেয়েছে, তার চেয়ে কম পেয়েছে মাঝারি শিল্প এবং তার চেয়েও কম পেয়েছে ছোট উদ্যোক্তারা। কুটিরশিল্প পেয়েছে আরও কম। অথচ উচিত ছিল সবচেয়ে ছোট যারা, তাদের ক্ষেত্রেই তহবিলের সম্পূর্ণ বাস্তবায়ন। কারণ, তাদের প্রয়োজনটাই বেশি।\nএখন প্রশ্ন হচ্ছে এসব বিষয় ওপর থেকে কে মনিটর করছেন। কে বলবে যে এটা ঠিকমতো হচ্ছে না, ওটা এভাবে হওয়া উচিত। কে বলবে যে এখন এই জরিপ হালনাগাদ না করলে কোনো কিছু করতে পারা যাবে না। আসলে এ ধরনের বিষয় নিয়ে কথা বলার মতো সরকারের ভেতরে এমন কোনো কমিটিই নেই, যারা সামষ্টিক অর্থনৈতিক প্রেক্ষাপট নিয়ে মাথা ঘামাবে। অথচ এ ধরনের কমিটি ভারত, পাকিস্তান, শ্রীলঙ্কা ও নেপালসহ অনেক দেশে আছে। আমার কথা হচ্ছে মধ্য আয়ের দেশ হলে নীতি নির্ধারণী বিশ্লেষণী প্রক্রিয়াও মধ্য আয়ের দেশের উপযোগী হতে হবে।\nআসলে কোভিড-১৯ যে এতটা অনিশ্চিত হবে, অনুমান অগম্য হবে, এটা সামাল দিতে গিয়ে যে বিভিন্ন দেশ ও বিজ্ঞানীরা এত বেসামাল হবেন, এটা তখন বোঝা যায়নি। এর ফলে আমরা আর নিশ্চিত নই যে একই সঙ্গে জীবিকা ও জীবন—দুটোই চালানো যাবে কি না। তবে এখন একই সঙ্গে যদি জীবন ও জীবিকা চালানো না যায়, জীবনকে বাঁচাতে গিয়ে জীবিকাকে যদি ত্যাগ করতে হয়, সেটা কাজের কথা হবে না।\nপ্রথম আলো: অথচ মহামারির সময়ের অর্থনীতি নিয়ে এক বছরের বেশি সময় ধরেই কথা হচ্ছে। জীবন-জীবিকা নিয়েও অনেক কথা হয়েছে। এখন আপনার মূল্যায়ন কী?\nবিনায়ক সেন: জীবন ও জীবিকার আলোচনাটি গত বছরে যতটা কার্যকর মনে হচ্ছিল, এবার আর তা মনে হচ্ছে না। এর একটা কারণ হচ্ছে আমরা ধরে নিয়েছিলাম, প্রথম ঢেউতেই করোনা মোটামুটি শেষ হয়ে যাবে। তখনকার বৈশিষ্ট্য দেখে মনে করেছিলাম স্বাস্থ্যের দিকেও নজর দেওয়া উচিত, আবার অর্থনীতির দিকেও নজর দিতে হবে। আমি নিজেই প্রথম আলোতে বলেছিলাম, অর্থনীতির দিকে নজর দিতে হবে, স্বাস্থ্যের দিকে চোখ রাখতে হবে।\nআসলে কোভিড-১৯ যে এতটা অনিশ্চিত হবে, অনুমান অগম্য হবে, এটা সামাল দিতে গিয়ে যে বিভিন্ন দেশ ও বিজ্ঞানীরা এত বেসামাল হবেন, এটা তখন বোঝা যায়নি। এর ফলে আমরা আর নিশ্চিত নই যে একই সঙ্গে জীবিকা ও জীবন—দুটোই চালানো যাবে কি না। তবে এখন একই সঙ্গে যদি জীবন ও জীবিকা চালানো না যায়, জীবনকে বাঁচাতে গিয়ে জীবিকাকে যদি ত্যাগ করতে হয়, সেটা কাজের কথা হবে না। এখন আগে জীবনকে বাঁচাতে হবে, তারপর অন্য কিছু।\nপ্রথম আলো: তাহলে জীবিকার অবস্থাটা কী হবে?\nবিনায়ক সেন: আমরা এখন বুঝতে পারছি আগামী তিন থেকে চার মাস যদি আমরা বড় বড় জেলা শহরে একটা কঠোর ও অব্যাহত লকডাউন বাস্তবায়ন না করতে পারি, তাহলে এই ভাইরাসকে আবার আমরা বোতলে ভরতে পারব না। তবে আমরা যদি তিন-চার মাসের লাগাতার লকডাউনে যাই, তাহলে শহর এলাকাগুলোতে যে জীবিকা নষ্ট হবে, সে ক্ষেত্রে আমাদের কী করতে হবে। বেসরকারি খাত সংগঠিত খাতেই থাকুন বা অসংগঠিত খাতেই থাকুন, যাঁরা চাকরিচ্যুত হবেন, তাঁদের জন্য আমাদের সামাজিক কল্যাণের (সোশ্যাল ওয়েলফেয়ার) ব্যবস্থা করতে হবে। এটা প্রায় সব দেশই করেছে। ইংল্যান্ডের কথাই বলি, সেখানে যাঁরা চাকরিরত ছিলেন, কিন্তু লকডাউনের কারণে বসে থাকতে হয়েছে, বেতন পায়নি, তাদের জন্য সরকার আইন করে সহায়তা দিয়েছে। এতে ৩ শতাংশের মোট দেশজ উৎপাদনের (জিডিপি) সমান অর্থ তাদের ব্যয় হয়েছে।\nপ্রথম আলো: আমাদের দেশে কী করতে হবে?\nবিনায়ক সেন: আমি ধরে নিচ্ছি ৩ শতাংশ জিডিপি আমাদের এখানেও যাবে। এর সঙ্গে আমাদের দেশে আগে থেকেই বেশ কিছু কর্মহীন মানুষ আছেন, সামাজিক কর্মসূচির মধ্যে আছে এমন অনেকে আছেন, তাঁদের জন্য জিডিপির আরও ২ শতাংশ ব্যয় হবে। এ রকমভাবে জিডিপির ৫ শতাংশ আমাদের ব্যয় করতে হবে। এই অর্থ যদি আমরা আগামী চার থেকে পাঁচ মাস ব্যয় করতে পারি, তাহলে যাঁরা কর্মচ্যুত বা কর্মহীন হয়ে বসে থাকবেন, তাঁদের মৌলিক চাহিদা মোটামুটিভাবে পূরণ হবে। তবে সামাজিক সুরক্ষার বরাদ্দ বাড়ালেই তো হবে না। নতুন দরিদ্র, পুরোনো দরিদ্র ও ক্ষণস্থায়ী দরিদ্রদের চিহ্নিত করে তাঁদের কাছে সামাজিক সুরক্ষার অর্থ দেওয়ার ব্যবস্থা এখনো আমরা কার্যকরভাবে করতে পারিনি, বিশেষত শহর এলাকায়। এ বিষয়ে যথেষ্ট গবেষণা ও নীতিতে মনোযোগ দেওয়া উচিত।\nপাশাপাশি এ সময়ের মধ্যে আমাদের ভ্যাকসিন উৎপাদনের দিকে যেতে হবে, সেটা রাশিয়া হোক, চীন হোক, বা যার সঙ্গেই হোক। এই টিকার চাহিদা শিগগিরই চলে যাচ্ছে না, আরও দুই-তিন বছর এটা থাকবে। সুতরাং প্রতিবছরই এই টিকার জন্য অপরের ওপর নির্ভরশীল হয়ে থাকতে পারব না। এ ক্ষেত্রে আমাদের স্বয়ংসম্পূর্ণতা অর্জনের একটি বিষয় আছে। পাশাপাশি আমাদের অবশ্যই বিভিন্ন সূত্র থেকে টিকা আমদানির ব্যবস্থা করতে হবে। যাতে করে আমরা চটজলদি এই সংকটটা সামাল দিতে পারি।\nপ্রথম আলো: আর দুই সপ্তাহের পরেই তো বাজেট। আপনার বাজেট ভাবনা জানতে চাই।\nবিনায়ক সেন: এটা স্পষ্ট যে আগামী অর্থবছরের বাজেটকে আমরা প্রবৃদ্ধিমুখী বাজেট করতে পারব না। ৮ শতাংশ তো দূরের কথা, যা অষ্টম পঞ্চবার্ষিক পরিকল্পনায় আছে, আমাদের এই লক্ষ্য অর্জন করার দরকারও নেই। বরং আমরা যদি ৫ বা এমনকি ৬ শতাংশেও থাকি, সেটাও আমাদের জন্য যথেষ্ট। বর্তমান এই সময়ে প্রবৃদ্ধি মোটেই বড় কোনো ইস্যু না, এমনকি প্রধান ইস্যুও না। এ জন্যই আমি প্রবৃদ্ধির কথা না বলে, কর্মসংস্থান সংরক্ষণের কথা বলতে চাই। আমরা জীবিকা রক্ষা করব, কিন্তু জিডিপি রক্ষার কোনো বাধ্যবাধকতা আমাদের নেই যে আমাদের ৮ শতাংশ হারেই প্রবৃদ্ধি আনতে হবে।\nপ্রথম আলো: তাহলে এবারের বাজেট ধরে আমাদের আলোচনাটা কী হওয়া উচিত?\nবিনায়ক সেন: আগামী বাজেটে হওয়া উচিত ঝুঁকি মোকাবিলা ও ঝুঁকি ব্যবস্থাপনার বাজেট। আর এবার বরং আমরা জনস্বাস্থ্য ও সামাজিক সুরক্ষা নিয়ে বেশি আলোচনা করি। সেখানে প্রবৃদ্ধি অবশ্যই হবে, সেটা হবে গ্রামীণ অর্থনীতি, কৃষি, গ্রামীণ অকৃষি খাতে। আলোচনার দ্বিতীয় ক্ষেত্রটি হচ্ছে বৈদেশিক মুদ্রা আয়ের জন্য আমাদের রপ্তানি খাত। এই খাতকে আমাদের ফোকাসে রাখতে হবে। আর তৃতীয় ফোকাসের জায়গা হতে হবে অবশ্যই প্রবাসী আয়। এই তিনটি বিষয়ের বাইরে আমি মনে করি না আপাতত প্রবৃদ্ধির দিকে আমাদের যাওয়া উচিত। বরং যুদ্ধের সময়ের মতোই আগামী তিন-চার মাসে আমাদের জনস্বাস্থ্যের অবকাঠামো, জনস্বাস্থ্যের কর্মী, প্রশিক্ষণ, গবেষণা, সক্ষমতা—এসব বিষয়কে অগ্রাধিকার দিতে হবে।\nপ্রথম আলো: গত বাজেটের আগেও তো এ ধরনের কথা বলেছিলেন?\nবিনায়ক সেন: গত বছরও এই কথা বলেছিলাম, কিন্তু কাজ হয়নি। বরং দেখছি স্বাস্থ্য খাতে বরাদ্দ বাড়লেও এর এক-পঞ্চমাংশও ব্যবহার করতে পারিনি। খুবই দুঃখের কথা যে কোভিডের সময়ও আমরা স্বাস্থ্য খাতের বরাদ্দ ব্যবহার করতে পারলাম না। এমনকি গবেষণার এক টাকাও ব্যবহার করতে পারলাম না।\nঅথচ অষ্টম পঞ্চবার্ষিক পরিকল্পনায়ই তো বলা আছে স্বাস্থ্য খাতে জিডিপির ৩ শতাংশ ব্যয় করতে হবে। আর এখন আমরা দশমিক ৫ শতাংশ ব্যয় করি। যে সংকট, তাকে সামনে রেখে আমাদের জোর দেওয়া উচিত জনস্বাস্থ্যের অবকাঠামো ও প্রাথমিক স্বাস্থ্য খাতকে পুনরুজ্জীবিত করা এবং সামাজিক সুরক্ষাকেও পুনরুজ্জীবিত করে মৌলিক আয়ের একটি সর্বজনীন বৈশ্বিক মডেলে (ইউনিভার্সাল বেসিক ইনকাম) নিয়ে যাওয়া, যার কথা অভিজিৎ বন্দ্যোপাধ্যায় থেকে শুরু করে প্রণব বর্ধনসহ বিশ্বের সব অর্থনীতিবিদ, এমনকি থমাস পিকেটিও এ বিষয়ে একমত হয়েছেন। তবে অবশ্যই আমাদের বর্তমান সম্প্রসারণমূলক আর্থিক নীতিতেই থাকতে হবে। এই নীতি থেকে আপাতত সরে আসার সুযোগ নেই।\nবিনায়ক সেন: প্রথম আলোকেও ধন্যবাদ।


নদী জল পরিশোধন সিস্টেম | থেকে প্রস্তুতকারকের সরবরাহকারী Taiwan পাইকারি পরিবেশকদের-waterpurifiersupplier.com\nআমরা একটি প্রযুক্তিগত হয় Taiwan নদী জল পরিশোধন সিস্টেম কারখানা, সরবরাহকারী এবং রপ্তানিকারক দেশ। স্থিতিশীল বিনিয়োগের উপর নির্ভর করে, উচ্চতর যোগ্যতা এবং উত্তম বিক্রয়োত্তর পরিষেবা, আমরা শিল্পের নেতৃস্থানীয় নির্মাতা এবং রপ্তানিকারক হিসাবে আমাদের পরিণত করেছি। আমরা মানের পণ্য এবং প্রতিযোগী মূল্য এবং আপনার জন্য সময় প্রসবের প্রতিশ্রুতি। আমরা আমাদের গ্রাহকদের সঙ্গে দীর্ঘমেয়াদী ব্যবসা প্রতিষ্ঠা করা হয়েছে। আপনি যদি আমাদের পণ্য কোন মডেল আগ্রহী, বিনামূল্যে হতে দয়া করে আমাদের সাথে যোগাযোগ করুন.\nকাঁচা জল মানের(আগে):এস.এস＜20ppm\nনদীর জল পরিস্রাবণ জন্য,যা কার্যকরভাবে সাসপেন্ডেড সলিড ফিল্টার করতে পারেন(এস এস)এবং জল লোহা,জল প্রয়োজন মেটাতে জল মানের শুদ্ধ.\nকাজ সহজ,স্থান সঞ্চয় স্থান,কম অপারেটিং খরচ.


কুমিল্লার মেয়র সাক্কুর বিরুদ্ধে গ্রেফতারি পরোয়ানা !!! - ভিন্ন খবর\nHome selected রাজনীতি কুমিল্লার মেয়র সাক্কুর বিরুদ্ধে গ্রেফতারি পরোয়ানা !!!\nকুমিল্লার মেয়র সাক্কুর বিরুদ্ধে গ্রেফতারি পরোয়ানা !!!\nঅবৈধ সম্পদ অর্জনের মামলায় কুমিল্লা সিটি করপোরেশনের নবনির্বাচিত মেয়র ও বিএনপির নেতা মনিরুল হক সাক্কুর বিরুদ্ধে গ্রেফতারি পরোয়ানা জারি করেছেন আদালত। ১৮ এপ্রিল মঙ্গলবার সকালে ঢাকা মহানগরের জ্যেষ্ঠ বিশেষ জজ মো. কামরুল হোসেন মোল্লা এ আদেশ দেন।\nঅবৈধ সম্পদ অর্জনের মামলায় কুমিল্লা সিটি করপোরেশনের নবনির্বাচিত মেয়র ও বিএনপির নেতা মনিরুল হক সাক্কুর বিরুদ্ধে গ্রেফতারি পরোয়ানা জারি করেছেন আদালত।\n১৮ এপ্রিল মঙ্গলবার সকালে ঢাকা মহানগরের জ্যেষ্ঠ বিশেষ জজ মো. কামরুল হোসেন মোল্লা এ আদেশ দেন।\nসাক্ষীর বিরুদ্ধে দুর্নীতি দমন কমিশনের (দুদক) অভিযোগপত্র আমলে নিয়ে আদালত এ আদেশ দিয়েছেন। মেয়র সাক্কুর মালামাল ক্রোকেরও আদেশ দেওয়া হয়েছে।\nউল্লেখ্য, দলীয় প্রতীকে প্রথম বারের মত গত ৩০ মার্চ বৃহস্পতিবার কুমিল্লা সিটি করপোরেশন নির্বাচন অনুষ্ঠিত হয়। নির্বাচনে বিএনপির মনোনীত মেয়র পদপ্রার্থী মো. মনিরুল হক সাক্কু ৬৮ হাজার ৯৪৮ ভোট পেয়ে নির্বাচিত হন। নির্বাচনে তার নিকটতম প্রতিদ্বন্দ্বী আওয়ামী লীগ মনোনীত প্রার্থী আঞ্জুম সুলতানা সীমা পান ৫৭ হাজার ৮৬৩ ভোট।\nএর আগে, ২০১২ সালের ৫ জানুয়ারি অনুষ্ঠিত নির্বাচনেও মনিরুল হক মেয়র পদে জয়ী হয়েছিলেন।


কিভাবে একটি নিখুঁত লোগো ফাইল প্রস্তুত করবেন\n1) ডকুমেন্ট কালার মোড চেক করুন\nআগেরটা আগে. আপনি যে রঙের জায়গায় কাজ করছেন তার জন্য আপনার ফাইলটি কি সঠিকভাবে সেট আপ করা হয়েছে? যদি আপনার লোগো CMYK বা Pantone রং ব্যবহার করে, তাহলে ডকুমেন্ট কালার মোড CMYK হওয়া উচিত। আপনি যদি RGB কালার বা হেক্স ভ্যালু নিয়ে কাজ করছেন, ডকুমেন্ট কালার মোড RGB হওয়া উচিত।\nডকুমেন্ট কালার মোড কালোদের প্রভাবিত করে।\nযদি আপনার কালো 100%K বোঝানো হয়, কিন্তু কালার মোড আরজিবিতে সেট করা থাকে, তাহলে কালো একটি খাঁটি কালোের পরিবর্তে খুব গা gray় ধূসর বলে মনে হবে। বিপরীতভাবে, সিএমওয়াইকে রঙ মোডে আরজিবি কালো বিশুদ্ধ কালো হিসাবে প্রদর্শিত হবে, তবে রঙের মিশ্রণটি সায়ান, হলুদ এবং ম্যাজেন্টা যুক্ত করবে এবং আপনার কালোতে প্রয়োজনের চেয়ে বেশি কালি প্রয়োগ করবে।\nভুল রঙের সূত্র\nইলাস্ট্রেটরে রঙ মোডের মধ্যে রূপান্তর রঙের সূত্রগুলিকে প্রভাবিত করবে। সিএমওয়াইকে মোডে খোলা এবং বিপরীতভাবে আপনার আরজিবি মান পরিবর্তন হবে। আপনি যদি নিখুঁত রঙের নির্ভুলতা চান তবে সঠিক ডকুমেন্ট রঙ মোড প্রয়োগ করা গুরুত্বপূর্ণ।\nডকুমেন্টের কালার মোড চেক করা খুবই সহজ - শুধু ডকুমেন্ট ট্যাবে দেখুন। এটি নথির নাম এবং রঙ মোড প্রদর্শন করে।\nরঙ মোড পরিবর্তন করাও সহজ। ফাইল> ডকুমেন্ট কালার মোড নির্বাচন করুন ।\n2) কালোদের চেহারা চেক করুন\nএই ধাপটি হল এক ধাপের ফলোআপ। আপনি নিশ্চিত করতে চান যে আপনার রঙের সূত্রগুলি আপনি যে রঙের মোডে আছেন তার জন্য উপযুক্ত Un\nCMYK: c = 0, m = 0, y = 0, k = 100\nRGB / Hex: r = 0, g = 0,b=0/ #000000\nকখনও রেজিস্ট্রেশন সোয়াচ ব্যবহার করবেন না, এটি কালো মনে হলেও এটি মুদ্রণ করবে না\nযদি সঠিক কৃষ্ণাঙ্গ একটি লোগোতে প্রয়োগ করা না হয়, ডিজিটাল লোগোগুলি তাদের চেয়ে হালকা দেখা যাবে এবং প্রিন্ট লোগোগুলি তাদের প্রয়োজনের চেয়ে বেশি কালি ব্যবহার করবে।\nকালো সোয়াচে ডাবল ক্লিক করুন এবং মানগুলি ভুল হলে ম্যানুয়ালি পরিবর্তন করুন। যদি কালো সোয়াচটি সামঞ্জস্যের প্রয়োজন হয় তবে আপনার লোগোর সমস্ত কালো আকারে সামঞ্জস্যযুক্ত কালো সোয়াচটি পুনরায় প্রয়োগ করতে ভুলবেন না।\n3) ওভারপ্রিন্টিং এর জন্য পরীক্ষা করুন\nযখন ওভারল্যাপ হয় তখন ওভারপ্রিন্টিং একটি সমস্যা। যদি ওভারপ্রিন্টিং সক্ষম করা হয়, তাহলে ছিটকে যাওয়ার পরিবর্তে অন্তর্নিহিত আকারগুলি প্রদর্শিত হতে পারে। এটি খুব কমই, যদি কখনও হয়, একটি লোগোর জন্য একটি আকাঙ্ক্ষিত প্রভাব।\nওভারল্যাপিং আকারগুলি অন্তর্নিহিত আকার দ্বারা প্রভাবিত হতে পারে যার ফলে রঙ বিকৃতি ঘটে।\nসমস্ত শিল্পকর্ম নির্বাচন করুন (কমান্ড + এ)। উইন্ডো> বৈশিষ্ট্যগুলিতে যান । নিশ্চিত করুন যে ওভারপ্রিন্ট ফিল এবং ওভারপ্রিন্ট স্ট্রোক চেকবক্সগুলি উভয়ই অনির্বাচিত বা ধূসর। যদি বাক্সগুলি চেক করা থাকে, তাহলে সেগুলি চেক না করা পর্যন্ত সেগুলিতে ক্লিক করুন। যতক্ষণ পর্যন্ত আপনার সমস্ত শিল্পকর্ম নির্বাচন করা হয়েছে, এটি নিশ্চিত করবে যে কোনও শিল্পকর্মই ওভারপ্রিন্টের জন্য সেট করা নেই।\n4) বিশ্বব্যাপী রঙে সোয়াচ রূপান্তর করুন\nগ্লোবাল স্যাচগুলি স্টেরয়েডগুলিতে নিয়মিত স্যাচের মতো। গ্লোবাল স্যাচ এবং রেগুলার সোয়াচের মধ্যে পার্থক্য হল যে যখন গ্লোবাল স্যোচ একাধিক আকারে প্রয়োগ করা হয়, সেই সব আকৃতির রঙ গ্লোবাল সোয়াচ পরিবর্তন করে সামঞ্জস্য করা যায়। নিয়মিত সোয়াচে এই কার্যকারিতা নেই।\nআপনি যদি গ্লোবাল স্যাচ তৈরি না করেন, তাহলে আপনাকে প্রতিটি আকৃতিতে ম্যানুয়ালি আপডেট করতে বাধ্য করা হবে যার মধ্যে এক-একটি কালার রয়েছে।\nসোয়াচ প্যানেলে একটি সোয়াচে ডাবল ক্লিক করুন এবং "গ্লোবাল" লেখা চেকবক্সটি নির্বাচন করুন। আপনি এটি করার পরে, swatches থাম্বনেইলের নীচের ডান কোণে একটি সাদা ত্রিভুজ প্রদর্শিত হবে।\n5) অব্যবহৃত Swatches মুছে দিন\nইলাস্ট্রেটর সাধারণত অপ্রয়োজনীয় স্যোচগুলির একটি হোর্ড দিয়ে খোলে। এগুলি ছাড়া আপনার নথি পরিষ্কার হবে।\nভবিষ্যতে যদি কখনও আপনার লোগো ফাইলটি সম্পাদনা করার প্রয়োজন হয়, তবে সবচেয়ে খারাপ ক্ষেত্রে আপনি ভুলবশত একটি ডিফল্ট স্যাচ বেছে নিতে পারেন। খুব কম সময়ে এই swatches বিরক্তিকর বিশৃঙ্খলা।\nসোয়াচ প্যানেল ফ্লাইআউট মেনুতে ক্লিক করুন এবং "সমস্ত অব্যবহৃত নির্বাচন করুন" নির্বাচন করুন তারপর সোয়াচ প্যানেলের নীচের ডানদিকে ট্র্যাশ আইকনে ক্লিক করুন।\n6) লোগো উপাদানগুলির জন্য পৃথক স্তর তৈরি করুন\nএই পদক্ষেপটি অবশ্যই বিষয়গত। আপনার লোগোর পৃথক উপাদানগুলি পৃথক করা এবং কাজ করা সহজ যদি প্রতিটি উপাদান তার নিজস্ব স্তরে থাকে। উপাদানগুলি আইকন, চিহ্ন, প্রকার, ট্যাগলাইন ইত্যাদির মতো জিনিস।\nআপনার সমস্ত লোগো উপাদান এক স্তরে রাখতে কোন সমস্যা নেই। এটি একটি সম্পূর্ণ উপাদান নির্বাচন করা সহজ যদি এটি একটি ডেডিকেটেড লেয়ারে থাকে।\nলেয়ার প্যানেলের নিচের ডান কোণে লেয়ার আইকনে ক্লিক করে একটি নতুন লেয়ার তৈরি করুন। আপনি যে শিল্পকর্মটি নতুন স্তরে রাখতে চান তা নির্বাচন করুন। আর্টওয়ার্ক কাটুন (কমান্ড বা কন্ট্রোল + এক্স)। লেয়ার প্যানেল থেকে আপনি যে লেয়ারটিতে আর্টওয়ার্ক সরাতে চান সেটি সিলেক্ট করুন। জায়গায় শিল্পকর্মটি আটকান (Shift + Command বা Control + v)।\n7) সমস্ত পাঠ্যের রূপরেখা\nপাঠ্য স্তরগুলি ডিফল্টরূপে সম্পাদনাযোগ্য। আপনি তাদের মধ্যে টাইপ করতে পারেন, অক্ষর মুছে ফেলতে পারেন, টাইপ সাইজ পরিবর্তন করতে পারেন।\nঅনুপস্থিত ফন্ট। আপনার লোগো ফাইল ব্যবহার করে এমন প্রত্যেকেরই একই ফন্ট থাকবে না যার সাহায্যে আপনি লোগো তৈরি করেছেন। যদি কেউ সঠিক ফন্ট না রেখে আপনার লোগো ফাইলটি খোলেন, তাহলে লোগোটি ডিজাইন করার সময় আপনি যে ফন্টটি বেছে নিয়েছিলেন তা প্রতিস্থাপন করতে একটি ডিফল্ট ফন্ট ব্যবহার করা হবে। পাঠ্যকে রূপরেখায় রূপান্তর করা ফন্টগুলিকে আকারে পরিণত করে, যেমন একটি আয়তক্ষেত্র বা ডিম্বাকৃতি, যা সঠিকভাবে রেন্ডার করার জন্য একটি ফন্ট ফাইলের উপর নির্ভর করে না।\nআপনার ডিজাইনের যেকোনো এবং সব ধরনের নির্বাচন করুন এবং তারপর টাইপ> ক্রিয়েট আউটলাইন নির্বাচন করুন (শিফট + কমান্ড বা কন্ট্রোল + ও)।\n8) চেহারা প্রসারিত করুন এবং/অথবা প্রসারিত করুন\n"চেহারা প্রসারিত করুন" এবং "প্রসারিত করুন" একই জিনিস বলে মনে হয় তবে সূক্ষ্ম পার্থক্য রয়েছে। উপস্থিতি প্যানেলের মাধ্যমে কোনো বস্তু বা গোষ্ঠীতে প্রয়োগ করা একাধিক স্ট্রোক, ফিল বা প্রভাবকে আলাদা করে। যখন আপনি প্রসারিত চেহারা ব্যবহার করেন, স্ট্রোক স্ট্রোক থাকবে। প্রসারিত একটি বস্তুর চেহারা নেয় এবং এটি একটি আকৃতিতে রূপান্তরিত করে। ওয়ার্পিংয়ের মতো প্রভাবগুলি যা সম্প্রসারণের আগে আকৃতিতে প্রয়োগ করা হতে পারে তাদের চেহারা ধরে রাখবে কিন্তু আর বিনা বিধায় সম্পাদিত হবে না।\nলোগোগুলির সমস্যা যা এমন বস্তু ধারণ করে যা প্রসারিত হয় না তা মূলত স্ট্রোকের সাথে সম্পর্কিত। যদি কেউ স্ট্রোক ব্যবহার করে আপনার লোগোকে স্কেল করার চেষ্টা করে, তাহলে স্ট্রোকগুলি আনুপাতিকভাবে স্কেল করার পরিবর্তে তাদের সেট বেধ (উদাহরণস্বরূপ 1pt) বজায় রাখবে। লোগো সামঞ্জস্যের জন্য এটি একটি বিশাল সমস্যা। লোগো ফাইলটি অন্যান্য নকশা অ্যাপ্লিকেশনে স্থাপন করার সময় এটি সমস্যা সৃষ্টি করতে পারে।\nস্ট্রোক সহ যেকোন আকার নির্বাচন করুন, তারপর অবজেক্ট> প্রসারিত নির্বাচন করুন । স্ট্রোক চেক করা আছে তা নিশ্চিত করুন। যদি প্রসারিত বিকল্পটি ধূসর হয়ে যায়, আপনাকে প্রথমে প্রসারিত চেহারা ব্যবহার করতে হবে, তারপর প্রসারিত করুন।\n9) আকৃতি মার্জ করুন\nলোগোগুলি ঘন ঘন একাধিক আকৃতির সমন্বয়ে তৈরি করা হয়। সম্প্রসারণের ফলাফল আপনাকে বহিরাগত আকৃতির বস্তুর সাথে ছেড়ে দেবে। আপনি এই বস্তুগুলিকে একত্রিত করে একত্রিত করে বিভিন্ন গোষ্ঠীভুক্ত বা ওভারল্যাপিং আকারের পরিবর্তে একত্রিত করতে পারেন।\nআপনার লোগোটি পুনরায় রঙ করার বা আপডেট করার চেষ্টা করা একটি বড় ঝামেলা হতে পারে যদি লোগোর উপাদানগুলি কয়েক ডজন ছোট আকারের হয়। তাদের একীভূত করার অর্থ আপনার লোগোর রঙ পরিবর্তন করার প্রয়োজন হলে আপনাকে কেবল একটি বস্তু নির্বাচন করতে হবে।\nবড় SVG ফাইল।\nকম অ্যাঙ্কর পয়েন্ট, এসভিজি রপ্তানির ক্ষেত্রে আরও ভাল। সম্মিলিত আকারগুলি আপনার লোগো ফাইলের জটিলতাকে ব্যাপকভাবে হ্রাস করবে।\nলোগোর একটি নির্দিষ্ট উপাদান সম্পর্কিত সমস্ত আকার নির্বাচন করুন। আমাদের পাথফাইন্ডার প্যানেল খোলা আছে তা নিশ্চিত করুন। আকৃতি মোডের অধীনে "একত্রিত করুন" বিকল্পটি চয়ন করুন।\nএটা মনে রাখা গুরুত্বপূর্ণ যে, যদি দুটি রঙ বিভিন্ন রঙের সাথে একত্রিত হয়, ফলস্বরূপ আকৃতি দুটি মূল রঙের একটিতে রূপান্তরিত হবে। শুধুমাত্র একই আকারের সাথে মিলিত হলে তাদের আকৃতি একত্রিত করুন।\n10) পরিষ্কার করুন\nএকটি নিফটি ছোট্ট কমান্ড রয়েছে যা বিপথগামী নোঙ্গর পয়েন্ট, অনির্বাচিত বস্তু এবং খালি পাঠ্য পথ পরিষ্কার করবে। এই জিনিসগুলি অত্যন্ত বিরক্তিকর হতে পারে এবং অনেক হতাশার কারণ হতে পারে। এগুলি থেকে মুক্তি পান!\nবিপথগামী পয়েন্ট এবং বিবিধ বিশৃঙ্খলা বিরক্তিকর, সেরা। তাদের সবচেয়ে খারাপ সময়ে, তারা উত্পাদন সমস্যা সৃষ্টি করতে পারে যেমন ফন্ট অনুপস্থিত বা ফাইলের মাত্রা প্রভাবিত করে।\n"সমস্ত নির্বাচন করুন" (কমান্ড বা কন্ট্রোল + এ) ব্যবহার করে আপনার সমস্ত শিল্পকর্ম নির্বাচন করুন। অবজেক্ট> পথ> পরিষ্কার করুন নির্বাচন করুন । নিশ্চিত করুন যে সমস্ত চেকবক্স চেক করা আছে। যদি আপনার ফাইলটি ইতিমধ্যেই পরিষ্কার থাকে, তাহলে ইলাস্ট্রেটর আপনাকে একটি প্রম্পট দেখাবে যে পরিষ্কার করার মতো কিছুই নেই।\n11) 2400% জুম এ আপনার শিল্পকর্ম পরিদর্শন করুন\nসঠিক জুম শতাংশ আসলে কোন ব্যাপার না। বিন্দু হল আপনার শিল্পকর্মের খুব কাছাকাছি জুম করা যাতে অদ্ভুত প্রোট্রুশন বা জ্যাঙ্কি পাথ যোগ দেয়।\nছোট ছোট অসম্পূর্ণতাগুলি বড় আকারে চোখের চকচকে হয়ে যায়। আপনার ডিজাইন করা বিকৃত লোগোর জন্য আপনি ইন্টারনেটে ভাজা ব্যক্তি হতে চান না, তাই না?\nআমি জানি আপনি কিভাবে জুম করতে জানেন, কিন্তু একটি কম পরিচিত কৌশল হল যে আপনি আপনার উইন্ডোর নিচের বাম দিকে ক্ষেত্রের একটি কাস্টম জুম স্তর প্রবেশ করতে পারেন।\n12) আর্টবোর্ডে আর্টবোর্ড ফিট করুন\nআপনি বেশিরভাগ ওখানেই থাকেন. এটিই শেষ ধাপ। আর্টবোর্ডগুলিকে "ফিট টু আর্টওয়ার্ক বাউন্ডস" ব্যবহার করে যে শিল্পকর্মের মধ্যে রয়েছে তার মাত্রা অনুসারে স্বয়ংক্রিয়ভাবে আকার পরিবর্তন করা যেতে পারে।\nযে কোনও ডিজাইনারকে আপনার লোগো ইনডিজাইন বা অন্যান্য নকশা সফ্টওয়্যারে রাখতে হবে যদি তারা আপনার লোগোটি স্থাপন করার পরে আপনাকে ক্রপ করতে হয় তবে সে আপনাকে ঘৃণা করবে। আপনার লোগোতে আর্টবোর্ড লাগানো নিশ্চিত করে যে এটি যেখানেই ব্যবহার করা হোক না কেন এটি সর্বদা সঠিক ফসল হবে।\nযদি আপনার ফাইলে শুধুমাত্র একটি আর্টবোর্ড এবং একটি লোগো থাকে তাহলে আপনি কেবল বস্তু> আর্টবোর্ড> ফিট টু আর্টওয়ার্ক বাউন্ড নির্বাচন করতে পারেন । আপনার যদি বিভিন্ন আর্টবোর্ডে একাধিক লোগো থাকে, তাহলে আপনাকে প্রথমে একটি লোগো নির্বাচন করতে হবে এবং তারপর অবজেক্ট> আর্টবোর্ড> ফিট টু সিলেক্টেড আর্ট নির্বাচন করতে হবে ।\nআর্টবোর্ড এডিটিং মোডে থাকাকালীন, আপনি একটি আর্টবোর্ড নির্বাচন করতে পারেন এবং তারপরে আর্টবোর্ডটিকে সেই বস্তুর সাথে মানানসই করার জন্য যেকোনো স্বতন্ত্র আকৃতি বা আকারের গ্রুপে ডাবল ক্লিক করতে পারেন।\n13) স্তরগুলি লক করুন\nক্লায়েন্টের কাছে আপনার লোগো ফাইল পাঠানোর আগে আপনার স্তরগুলি লক করা সবসময়ই একটি ভাল ধারণা।\nক্লায়েন্ট বা অন্যান্য ডিজাইনার আপনার শিল্পকর্মের সাথে জগাখিচুড়ি করতে পারে - এবং করবে। শিল্পকর্মটি লক করা তাদের পক্ষে এটি করা আরও কিছুটা কঠিন করে তোলে।\nলেয়ার প্যানেলে লেয়ারে দৃশ্যমানতা আইকনের (চোখের বল) ডানদিকে খালি স্কোয়ারে ক্লিক করুন।\nওখানে তোমার আছে, আমার বন্ধুরা। এই ধাপগুলি অনুসরণ করুন, এবং আপনার লোগো ফাইলটি বলের বেলে হওয়ার গ্যারান্টিযুক্ত।\nসুপার ক্লিন লোগো ফাইল তৈরি করুন\nলোগো প্যাকেজ প্রোডাকশন চেকলিস্ট ডাউনলোড করুন এবং প্রতিবার আপনি একটি ডিজাইন চূড়ান্ত করার সময় প্রাচীন লোগো ফাইলগুলি নিশ্চিত করতে এটি ব্যবহার করুন।


এনামুর বাছির কারাগারে\nপুলিশের আলোচিত ডিআইজি মিজানুর রহমানের সঙ্গে ‘৪০ লাখ টাকা ঘুষ’ লেনদেনের অভিযোগে করা তৎকালীন অণুসন্ধান কর্মকর্তা ও দুদক পরিচালক এনামুর বাছিরকে গ্রেফতার করা হয়েছে। সোমবার (২২ জুলাই) রাতে দারুস সালামের লালকুঠি এলাকায় এক আত্মীয়ের বাসা থেকে বাছিরকে গ্রেফতার করে দুদক টিম। মঙ্গলবার (২৩ জুলাই) ঢাকার সিনিয়র স্পেশাল জজ কে এম ইমরুল কায়েশ শুনানি শেষে তাকে কারাগারে পাঠানোর আদেশ দেন। একইসঙ্গে জেল কোড অনুযায়ী তাকে ডিভিশন দেওয়ার নির্দেশ দেন আদালত।\nসূত্র জানায়, ঘুষ কেলেঙ্কারীর ঘটনায় জড়িত থাকার অভিযোগে ডিআইজি মিজান ও দুদক থেকে এনামুর বাছিরের বিরুদ্ধে ১৭ জুলাই মামলা করার পর থেকেই তাকে গ্রেফতারের চেষ্টা চালিয়ে আসছিল দুদক। কিন্তু বাছির আত্মগোপনে থাকায় তাকে গ্রেফতার করতে পারেনি। সোমবার রাতে গ্রেফতার করার আগে এনামুল বাছির দারুস সালাম এলাকায় তাঁর এক ভাগ্নির বাসায় ছিলেন। সেখান থেকে একটি ফোনে স্ত্রীর সঙ্গে কথা বলেন তিনি। সেই ফোনের সূত্র ধরে এনামুল বাছিরের অবস্থান নিশ্চিত হয়ে তাঁকে গ্রেফতার করা হয়। গ্রেফতার হওয়া খন্দকার এনামুল বাছিরকে মঙ্গলবার দুপুর ১টা ৫৫ মিনিটে বিশেষ নিরাপত্তার মাধ্যমে ঢাকা মহানগর দায়রা জজ আদালতে হাজির করা হয়। ঘুষ কেলেঙ্কারীর ঘটনায় করা মামলার তদন্ত কর্মকর্তা দুদক পরিচালক শেখ মো. ফানাফিল্যা মামলার সুষ্ঠু তদন্ত শেষ না হওয়া পর্যন্ত খন্দকার এনামুল বাছিরকে কারাগারে আটক রাখার আবেদন করেন। পাশাপাশি বাছিরের পক্ষে জামিন শুনানী আবেদন করেন তার আইনজীবি। এরপর শুনানি শেষে বিচারক জামিন নাকচ করে আসামিকে কারাগারে পাঠানোর আদেশ দেন। আদালতে রাষ্ট্রপক্ষে দুদকের আইনজীবী মোশারফ হোসেন কাজল উপস্থিত হয়ে শুনানি করেন। আসামি পক্ষে আইনজীবী মো. কামাল হোসেন ও কবির হোসেন শুনানি করেন।উভয় পক্ষের শুনানি নিয়ে বিচারক এ আদেশ দেন।এর আগে একই মামলায় শোন এরেস্ট দেখানো হয়েছে দুর্নীতির মামলায় গ্রেফতার হয়ে বর্তমানে কারাগারে থাকা পুলিশের বরখাস্ত হওয়া ডিআইজি মিজানুর রহমানকে। সম্প্রতি তাকে এ মামলায় গ্রেফতার দেখানো হয়।\n৪০ লাখ টাকা ঘুষ লেনদেনের ঘটনায় এনামুল বাছির ও পুলিশের বিতর্কিত ডিআইজি মিজানুর রহমানের বিরুদ্ধে গত ১৭ জুলাই মামলা দায়ের করা হয়। মামলার পর দুজনকে তলব করা হয় সংশ্লিস্ট অভিযোগের বিষয়ে জিজ্ঞাসাবাদের জন্য। দুর্নীতির মামলায় গ্রেফতার হয়ে জেলে থাকায় ডিআইজি মিজানকে জেলগেটে জিজ্ঞাসাবাদের অনুমতি পাওয়া যায়। তবে গ্রেফতার হওয়ার ভয়ে দুদক থেকে বরখাস্ত হওয়া পরিচালক খন্দকার এনামুর বাছির হাজির না হয়ে আইনজীবির মাধ্যমে লিখিত বক্তব্য দেন। লিখিত বক্তব্যে তিনি দাবী করেন, ডিআইজি মিজানের বিরুদ্ধে অনুসন্ধান চলাকালীন দুদকের কয়েকজন পদস্ত কর্মকর্তা তাকে ডিআইজি মিজানের পক্ষে তদন্ত প্রতিবেদন দিতে বাধ্য করতে চেয়েছিলেন। না পেরে তার বিরুদ্ধে ঘুষ নেওয়ার অভিযোগ সাজিয়েছেন। তিনি ডিআইজি মিজানের কাছ থেকে কোন ঘুষ নেননি বা টেলিফোনে কথাও বলেননি। কিন্ত ফরেনসিক পরীক্ষায় ঘুষ লেনদেন নিয়ে তাদের কথোপকথনের অডিও’র সত্যতা পাওয়ার পর তাদের বিরুদ্ধে আগেই মামলা দায়ের করা হয়। মামলার এজাহারে বলা হয়, ‘দুদকের বরখাস্ত পরিচালক বাছির নিজে আর্থিকভাবে লাভবান হওয়ার জন্য ডিআইজি মিজানের কাছ থেকে ৪০ লাখ টাকা ঘুষ নেন। মিজান দুর্নীতির অভিযোগ থেকে নিষ্কৃতি পাওয়ার জন্য বাছিরকে ঘুষ দিয়েছেন। আর এসব করে দু’জনই দন্ডবিধির ১৬২/১৬৫ (ক)/১০৯ ধারাসহ দুর্নীতি প্রতিরোধ আইন ১৯৪৭ এর ৫ (২) ধারা এবং মানি লন্ডারিং প্রতিরোধ আইন ২০১২ এর ৪ (২)(৩) ধারায় শাস্তিযোগ্য অপরাধ করেছেন। ঘুষ লেনদেনের অভিযোগ অনুসন্ধানকালে ঘটনাস্থল পরিদর্শন, নথিপত্র পর্যালোচনা, ন্যাশনাল টেলিকমিউনিকেশন মনিটরিং সেন্টারের (এনটিএমসি) ফরেনসিক প্রতিবেদন ও প্রত্যক্ষ সাক্ষীদের বক্তব্য পর্যালোচনায় দেখা যায়, মিজানের বিরুদ্ধে জ্ঞাত আয় বহির্ভূত সম্পদ অর্জনের অভিযোগ দুদকে অনুসন্ধানের জন্য গৃহীত হয়। অভিযোগ অনুসন্ধানের জন্য গত বছরের ২৫ নভেম্বর বাছিরকে দায়িত্ব দেওয়া হয়। তিনি কাজ শুরু করেন গত বছরের ২৯ নভেম্বর। নুসন্ধান চলাকালে এ বছরের ৯ জুন প্রিন্ট ও ইলেক্ট্রনিক মিডিয়ায় খবর সংবাদ প্রকাশ ও প্রচার হয় যে, ডিআইজি মিজান তার বিরুদ্ধে চলা অনুসন্ধান প্রভাবিত করতে দুদক পরিচালক বাছিরকে ৪০ লাখ টাকা ঘুষ দিয়েছেন। বিষয়টি দুদকের নজরে আসলে উচ্চ পর্যায়ের তদন্ত কমিটি গঠন করা হয়। তদন্ত কমিটি তাৎক্ষণিকভাবে বাছিরের বক্তব্য নেয়। পরে ঘুষ নেওয়ার বিষয়টি প্রাথমিকভাবে প্রমাণিত বলে প্রতিবেদন দাখিল করে। গত ১৩ জুন বিষয়টি অনুসন্ধান করে প্রতিবেদন দাখিলের জন্য তিন সদস্যের একটি অনুসন্ধান টিম গঠন করা হয়।


গণবিতে আন্তঃ বিভাগীয় ফুটবল প্রতিযোগিতা শুরু | ক্যাম্পাস গেমস | CampusLive24.com\nগণবিতে আন্তঃ বিভাগীয় ফুটবল প্রতিযোগিতা শুরু\nPublished: 2017-08-19 19:06:22 BdST, Updated: 2017-11-18 16:17:01 BdST\nগণবি লাইভ: সাভার গণ বিশ্ববিদ্যালয়ে ‘আন্তঃ বিভাগীয় ফুটবল প্রতিযোগিতা (ছাত্র ও ছাত্রী) ২০১৭’ শুরু হয়েছে। ১৭ আগস্ট শনিবার সকালে বিশ্ববিদ্যালয়ের নিজস্ব মাঠে প্রতিযোগিতার উদ্বোধন করেন গণ বিশ্ববিদ্যালয়ের ভিসি (চলতি দায়িত্ব) প্রফেসর ডা. লায়লা পারভীন বানু।\nএসময় রেজিস্ট্রার মোঃ দেলোয়ার হোসেন, গণ বিশ্ববিদ্যালয়ের ভেটেরিনারি এন্ড এনিমেল সাইন্সেস অনুষদের ডিন প্রফেসর ড. মোঃ মোস্তাফিজার রহমান, গণস্বাস্থ্য সমাজ ভিত্তিক মেডিকেল কলেজের প্রিন্সিপাল প্রফেসর ডা. ফরিদা আদিব খানম ও ক্রীড়া কমিটির সভাপতি মোঃ রফিকুল আলমসহ বিভিন্ন বিভাগের বিভাগীয় প্রধান, শিক্ষকমন্ডলী এবং বিপুল সংখ্যক শিক্ষার্থী উপস্থিত ছিলেন।\nউদ্বোধনী দিন মেয়েদের দুটি এবং ছেলেদের মধ্যকার দুটি খেলা অনষ্ঠিত হয়। সকালে মেয়েদের মধ্যে অনুষ্ঠিত খেলায় কম্পিউটার বিজ্ঞান এবং প্রকৌশল বিভাগ ট্রাইবেকারে ১-০ গোলে ফিজিওথেরাপী বিভাগকে পরাজিত করে।\nএরপর বায়োকেমিস্ট্রি ও ভেটেরিনারি বিভাগের সঙ্গে এমবিবিএস-এর মেয়েদের খেলা হয়। দু’দলই একটি করে গোল করে। পরে ট্রাইবেকারে ১-০ গোলে এমবিবিএসকে হারায় বায়োকেমিস্ট্রি ও ভেটেরিনারি বিভাগের সমন্বিত দলটি।\nবিকেলে ছেলেদের পদার্থ ও রসায়ন বিভাগের সঙ্গে ফলিত গণিত এবং অনুজীব বিজ্ঞান ও ফার্মেসী বিভাগের মধ্যকার দুটি খেলা অনুষ্ঠিত হয়। নকআউট পদ্ধতিতে অনুষ্ঠিত প্রতিযোগিতায় ছেলেদের ১৭টি ও মেয়েদের ১৩টি দল অংশ নিচ্ছে।


Gold Price Today|22 Cara Gold Price|Kolkata Gold Price Today|24 Carat Gold Price|Businees: বড় খবর কলকাতায় প্রতি গ্রামে সোনার দাম আগের থেকে বেশ কিছুটা কমেছে ৷ The Superhit News of Kolkata jut been congluted. – News18 Bangla\nHome » Photo » business » Gold Price Today: মঙ্গলবারের বিরাট খবর ! কলকাতায় ফের সস্তা সোনা\nGold Price Today: মঙ্গলবারের বিরাট খবর ! কলকাতায় ফের সস্তা সোনা\nGold Price Today|22 Cara Gold Price|Kolkata Gold Price Today|24 Carat Gold Price|Businees: কলকাতায় ২২ ও ২৪ ক্যারাট সোনার দাম ৪,০০০ টাকা কমেছে\n| November 24, 2021, 00:34 IST\nফের বাজার কাঁপানো খবর কলকাতা-সহ দেশের বড় বড় শহরে ফের সোনার দাম (Gold Price Today) প্রতি গ্রামে বেড়েছে ৷ প্রতীকী ছবি ৷\n২২ ও ২৪ ক্যারাট সোনার দামে ফের দেখতে পাওয়া গিয়েছে ৷ প্রতি গ্রামে কলকাতায় ফের সস্তা (In Kolkata again gold get cheaper) হয়েছে ৷ প্রতীকী ছবি ৷\nকলকাতায় ২২ ক্যারাট সোনার ১ গ্রামের দাম ৪,৮২০ টাকা (কমেছে ৯ টাকা), ৮ গ্রামের দাম ৩৮, ৫৬০ (কমেছে ৭২ টাকা), ১০ গ্রামের দাম ৪৮,২০০ টাকা (কমেছে ৯০ টাকা), ১০০ গ্রামের দাম (৪,৮২,০০০ টাকা কমেছে ) ৷ প্রতীকী ছবি ৷\n২২ ক্যারাট সোনার দামে পতন আসার পরেও শেষ হয়নি এখানে ২৪ ক্যারাট সোনার দামেও জোরদার পতন এসেছে ৷ প্রতীকী ছবি ৷\nকলকাতায় প্রতি গ্রামে ফের সস্তা সোনা (Kolkata Gold Price Today) ৷ ২৪ ক্যারাট সোনার ১ গ্রামের দাম ৫,০৭০ টাকা (কমেছে ২৮ টাকা), ৮ গ্রামের দাম ৪০,৫৬০ (কমেছে ২২৪ টাকা), ১০ গ্রামের দাম ৫০,৭০০ (কমেছে ২৮০ টাকা), ১০০ গ্রামের দাম ৫,০৭,০০০ টাকা (কমেছে ২,৮০০ টাকা) ৷ প্রতীকী ছবি ৷\nফলে কলকাতায় ফের সস্তা সোনার দাম (Gold Price Today) ৷ ২২ ও ২৪ ক্যারাট সোনার দাম একসঙ্গে ৪,০০০ টাকারও বেশি কমেছে প্রতীকী ছবি ৷ প্রতীকী ছবি ৷\nসব মিলিয়ে ২২ ও ২৪ ক্যারাট সোনার ক্ষেত্রে মোট দাম কমেছে ৪,০০০ টাকা বেশি ৷ প্রতীকী ছবি ৷


Salman will be supporting over 25,000 daily wage workers\nPublished by: Sandipta Bhanja | Posted: March 29, 2020 11:26 am| Updated: March 29, 2020 11:32 am\nসংবাদ প্রতিদিন ডিজিটাল ডেস্ক: করোনা নিয়ে কড়া সতর্কতা জারি গোটা দেশে। হলিউড, বলিউড, টলিউডে বন্ধ সব শুটিং, বাতিল সমস্ত কাজ। বিশ্বজুড়ে তারকারা আপাতত বিরতিতে রয়েছেন। সেল‌ফ কোয়ারেন্টাইনে। যদিও সলমন খান নিজের পানভেলের ফার্ম হাউসে ‘রাধে’ ছবির পোস্ট প্রোডাকশনের কাজে ব্যস্ত ছিলেন। পাশাপাশি গোটা পরিবারকেই নিজে গিয়েছেন সেই নিরাপদ আস্তানায়। তবে এই কঠিন অবস্থাতেও সলমনকে ভাবিয়ে তুলেছে ফিল্ম ইন্ডাস্ট্রির দিনমজুরদের পরিস্থিতি। আর তাই এই লকডাউনে প্রায় ২৫ হাজার দিনমজুরের দায়িত্ব একাই নিজের কাঁধে তুলে নিয়েছেন বলিউডের ভাইজান।\n২১ দিনের লকডাউনের জেরে অন্যান্য ক্ষেত্রের মতো বিনোদুনিয়াতেও যে বড়সড় আর্থিক ধ্বস নামতে চলেছে, তা আর আলাদা করে বলার অপেক্ষা রাখে না! সবচাইতে ক্ষতিগ্রস্থ হবেন জুনিয়র টেকনিশিয়ানরা। যারা কিনা সিনেমার সেটে দিনরাত খেটে পরিচালকের ভাবনাকে পর্দায় ফুটিয়ে তুলতে সাহায্য করেন। আর তাই সেসমস্ত স্পটবয়, সেটের দিনমজুরদের সমস্যার কথা চিন্তা করে এগিয়ে এসেছেন সলমন খান।\nঠিক আমি, আপনি বা আমরা, এসময়ে নিজেদের খাদ্যসংস্থানের কথা ভাবছি, যে বাড়ির চাল-ডাল ফুরলে হঠাৎ কোথায় কী পাব! যদিও অত্যাবশকীয় দ্রব্য পাওয়া যাচ্ছে, কিন্তু এই লকডাউন পরিস্থিতিতে বাড়ির বাইরে পা রাখার সাহস খুব কেউ একটা করছেন না! রেস্তরাঁ কিংবা ফুটপাতের খাবারের দোকানগুলোও বন্ধ। অতঃপর বাড়িতে মজুত রসদ ফুরোলে আর গতি নেই। কিন্তু ওরা, যাদের ‘দিন আনি দিন খাই’ পরিস্থিতি তারা কিন্তু সবথেকে ক্ষতিগ্রস্থ। কারও বাড়িতে চাল-ডাল নেই তো আবার কারও বা ফুরিয়েছে নিত্যপ্রয়োজনীয় জিনিস। তাঁদের কথা মাথায় রেখে অর্থসাহায্য করার সিদ্ধান্ত নিয়েছেন ভাইজান।\n[আরও পড়ুন: ‘সরকারের উচিত লকডাউনে বৈধ মদের দোকানগুলো খোলা রাখা’, মন্তব্য ঋষি কাপুরের]\nএই অবশ্য প্রথম নয়! সলমন যে নানারকম সামাজিক কাজকর্মের সঙ্গে যুক্ত কিংবা ভিন্ন সময়ে ভিন্ন প্রেক্ষিতে একাধিকবার ফিল্ম ইন্ডাস্ট্রির অসহায়দের ত্রাতা হিসেবে ধরা দিয়েছেন, সেকথা সবাই জানেন। সলমনের ‘বিইং হিউম্যান’ সংস্থাও বহু দুস্থদের পড়াশোনা, ওষুধপাতির দায়িত্ব নিয়েছে। এবার করোনার জেরে আবারও তিনি প্রমাণ করে দিলেন যে কেন তিনি বলিউডের ‘ভাইজান’? কারণ একাই ২৫ হাজার জনের দায়িত্ব নেওয়া চারটিখানি কথা নয়। ইন্ডাস্ট্রির এক সদস্যের কথায়, “ভাইজানকে যে সবরকম আপদে-বিপদে পেয়েছি আমরা, সেকথা সবারই জানা। আলাদা করে আর কী বলব?” অভিনব উদ্যোগ তো বটেই!\n[আরও পড়ুন:করোনা তহবিলে ৩০ লক্ষ টাকা-সহ একমাসের বেতন দিলেন সাংসদ নুসরত]\nলকডাউনে প্রায় ২৫ হাজার দিনমজুরের দায়িত্ব একাই নিজের কাঁধে তুলে নিয়েছেন বলিউডের ভাইজান সলমন খান।\nসলমনের 'বিইং হিউম্যান' সংস্থাও বহু দুস্থদের পড়াশোনা, ওষুধপাতির দায়িত্ব নিয়েছে।


রাজশাহী কলেজে পড়ার স্বপ্ন পূরণ হলো রনির - ShikkhaJob.com রাজশাহী কলেজে পড়ার স্বপ্ন পূরণ হলো রনির - ShikkhaJob.com\nরাজশাহী কলেজে পড়ার স্বপ্ন পূরণ হলো রনির\nটাকা নেই। তাই চান্স পেয়েও ভর্তি হওয়া হচ্ছেনা রবিউল ইসলাম রনি। অনেকটা উদাসহীন মনে বাড়ি ফেরার প্রস্তুতি নিচ্ছিলেন রনি। দেশসেরা রাজশাহী কলেজে একাদশ শ্রেণিতে ভর্তির সুযোগ পেয়েও ভর্তি অনিশ্চিত রনির। অর্থা সংঙ্কটে ভাঙ্গা স্বপ্ন নিয়ে বাড়ি ফিরে যেতে হয়েছে তাকে।\nতবে রনির সেই স্বপ্ন পূরণ করলো রাজশাহী কলেজের অধ্যক্ষ মহা. হবিবুর রহমান। আজ সোমবার (১৪ সেপ্টেম্বর) বিকেলে রনিকে ডেকে রাজশাহী কলেজে শতভাগ ভর্তি ফি মওকুফ করেন। এবং ভর্তি নিশ্চিত করেন।\nজানা গেছে, শিক্ষার্থী রবিউল ইসলাম রনি নওগাঁর মান্দা উপজেলার কালিকাপুর ইউনিয়নের অনাথ শিমলা এলাকার জসিম উদ্দিনের ছেলে। দীর্ঘদিন ধরেই তার বাবা মানসিক ভারসাম্য হারিয়ে পথে পথে ঘুরছেন। স্বামী-সংসার নিয়ে চিন্তায় ভারসাম্য হারিয়েছেন মা রহিমা বিবিও। নানান টানাপোড়েনের ভেতরেই উপজেলার কালীগ্রাম দোডাঙ্গী উচ্চ বিদ্যালয় থেকে রনি এ বছর এসএসসি পরীক্ষায় গোল্ডেন জিপিএ-৫ পেয়ে উত্তীর্ণ হয়েছে। অনলাইন ভর্তি প্রক্রিয়ায় আবেদন করে রাজশাহী কলেজে একাদশ শ্রেণিতে ভর্তির জন্য বিবেচিত হয়েছে রনি।\nগতকাল রোববার (১৩ সেপ্টেম্বর) থেকে শুরু হয়েছে ভর্তি প্রক্রিয়া। খবর পেয়ে প্রতিবেশী সোহেল রানার সহায়তায় রোববার রাজশাহী পৌঁছায় রনি। ভর্তির জন্য কাগজপত্র নিয়ে কলেজেও যায়। কিন্তু ভর্তির জন্য নির্ধারিত খরচ জোগাড় না হওয়ায় ফিরে আসতে হয় খালি হাতে।\nরাজশাহী কলেজ ক্যাম্পাসে কথা হয় রবিউল ইসলাম রনির সঙ্গে। সে জানায়, বড় দুই বোনের পর একমাত্র ভাই সে। বিয়ের পর দুই বোন স্বামীর সংসারে। বাড়িতে কেবল বাবা-মা আর সে।\nরাজশাহী কলেজের অধ্যক্ষ মহা. হবিবুর রহমান জানান, রাজশাহী কলেজে শতভাগ ভর্তি ফি মওকুফ করে রনির ভর্তি নিশ্চিত করা হয়েছে।


জেনে নিন কুমারীত্ব পরীক্ষার ৩টি পদ্ধতি! – Samakalnews24\nহোম / লাইফস্টাইল / জেনে নিন কুমারীত্ব পরীক্ষার ৩টি পদ্ধতি!\nখুব আধুনিকা না হলে, অধিকাংশ মেয়েরাই প্রেমিক বা স্বামীর কাছে নিজেকে ভার্জিন (কুমারী) বলেই তুলে ধরতে পছন্দ করেন৷ খুব স্বাভাবিক! কেউ কি আর চাইবেন নিজেকে ‘খারাপ’, ‘দুশ্চরিত্র’ বলে জাহির করতে? কুমারীত্ব\nআমাদের দেশে ভার্জিন না থাকাটা পাপ, ঘোর অন্যায়। মহিলা তো ছেড়েই দিন কোনও পুরুষও চান না, তার সম্বন্ধে প্রেমিকা বা তার স্ত্রী খারাপ ধারণা পোষণ করুন৷ কিন্তু বাস্তব চিত্রটি বড়ই বিচিত্র৷\nজেনে নিন ভার্জিন কতরকম হয়? এবং ভার্জিনিটি পরীক্ষার ধরণ……\nসোজা পাঁচ-ছয়ের দশক থেকে এদের আগমন৷ কস্মিনকালে কোনও পুরুষের হাতটিও ধরেননি, বাকিটা তো দূরের কথা। পাঁচ-সাতের দশকে বা তারও আগে এমন ভার্জিন পাওয়া যেত ঘরে ঘরে। এখনও পাওয়া যায়। কিন্তু সে সংখ্যাটা কম৷ বাবা-মায়ের অসম্ভব বাধ্যের। গুরুজনের অনুমতি ছাড়া কোনও পুরুষের সঙ্গে প্রকাশ্যে কথাও বলেন না তারা। তাই সাবধান! এমন নারীকে প্রেম প্রস্তাব দেওয়ার আগে ভেবেচিন্তে এগোবেন। আগে বাড়ির লোকের অনুমতি নেওয়া অব্যশক। বিয়ের কথাটাও সেরে রাখুন। কেননা, এমন ভার্জিনকে পাওয়ার একটাই রাস্তা। বিয়ে। জেনে রাখবেন বিয়ের আগে এঁদের ‘পাওয়া’ প্রায় অসম্ভব ৷ যদি সত্যিই বিয়ে করার জন্য মনস্থির করেন, তবেই এগোবেন ৷\nএদের কনসেপ্ট – বিয়ে পর্যন্ত কে অপেক্ষা করবে? তবে যাই হোক, আসল কাজটা নট অ্যালাউড। ওসব রিস্কের মধ্যে নেই৷ এরা গোপনে কিছুটা এগোন বই কী৷ কিন্তু ওই একটি জিনিস বাদ দিয়ে। সেটা হতে পারে একমাত্র বিয়ের পর। প্রেমিকের সঙ্গে বাকিটুকুতে মত আছে৷ ওই চুমুটুমু খাওয়া আর কী ৷ খুব রোম্যান্টিক মেজাজে থাকলে আরও কিছুটা এগোতে পারে৷ দেহের সর্বাঙ্গে শিহরণেও তখন খুব একটা আপত্তি থাকে না৷ কিন্তু ব্যাস৷ ওই একটি জায়গায় গিয়ে ব্রেক ৷ তারপর “না”৷ এদের সঙ্গে প্রেম করতে হলে ধৈর্য ধরতে হবে৷ জেনে রাখবেন সবটুকু পেতে গেলে, বিয়ে কিন্তু মাস্ট ৷


বহু প্রতীক্ষিত ‘রাফায়েল’ অবতরণ করল ভারতের মাটিতে ‘ওয়াটার স্যালুট’-এর মধ্য দিয়ে !! - Naya Thahor\nHome / জাতীয়-খবর / বহু প্রতীক্ষিত ‘রাফায়েল’ অবতরণ করল ভারতের মাটিতে ‘ওয়াটার স্যালুট’-এর মধ্য দিয়ে !!\nবহু প্রতীক্ষিত ‘রাফায়েল’ অবতরণ করল ভারতের মাটিতে ‘ওয়াটার স্যালুট’-এর মধ্য দিয়ে !!\nভারতের মাটিতে অবতরণ করল বহু আকাঙ্ক্ষিত ফ্রান্সের তৈরি ভয়ঙ্কর যুদ্ধবিমান রাফায়েল। চূড়ান্ত সতর্কতার মধ্যে নির্ধারিত সময়ে হরিয়ানার অম্বালা বিমান ঘাঁটিতে অবতরণ করে ৫টি রাফায়েল যুদ্ধবিমান। আম্বালা বিমান ঘাঁটিতে পৌঁছতেই তাদের ‘ওয়াটার স্যালুট’ জানানো হয়। ভারতীয় বিমানবাহিনী প্রধান আর কে এস ভাদুরিয়ার উপস্থিতিতেই এই অনুষ্ঠান হয়।\nআজ বুধবার (২৯ জুলাই) দুপুর ১২টা নাগাদ ভারতীয় আকাশসীমায় প্রবেশ করে পাঁচটি রাফায়েল যুদ্ধবিমান। তারপর আরব সাগরে মোতায়েন যুদ্ধজাহাজ আইএনএস কলকাতার সঙ্গে কথোপকথন হয় রাফায়েল পাইলটদের। তাতে আইএনএস কলকাতার পক্ষ থেকে বলা হয়, 'গরিমার সঙ্গে আকাশ ছুঁয়ে ফেলুন। অবতরণের জন্য শুভেচ্ছা।'\nপ্রত্যুত্তরে রাফায়েলের পাইলট বলেন, 'ডেল্টা ৬৩, শুভকামনা এবং শুভ শিকার।’ প্রতিরক্ষামন্ত্রীর কার্যালয়ের পক্ষ থেকেও জানানো হয় স্যালুট। এক টুইট বার্তায় জানানো হয় যে, ‘ভারতের আকাশসীমায় প্রবেশ করেছে পাখিরা। আম্বালায় অবতরণের জন্য শুভেচ্ছা।' এর কিছুক্ষণ পরেই আম্বালা এয়ারবেসে অবতরণ করে ভারতীয়দের বহু আকাঙ্ক্ষিত এই যুদ্ধবিমানগুলো।\nদীর্ঘ ১৮ বছরের অপেক্ষার পরে ভারতের কাছে এল বহুল প্রতীক্ষিত রাফায়েল। ৭,৩৬৪ কিলোমিটার পথ পাড়ি দিয়ে এই ফাইটার জেটগুলো এসে পৌঁছেছে। ৩৬টি সুপারসোনিক ওমনিরোল কমব্যাট এয়ারক্রাফটের মধ্যে এই ৫টি ফাইটার জেট প্রথম পর্যায়ে পাঠানো হচ্ছে। এখনো পর্যন্ত ১২ জন ভারতীয় বিমানবাহিনীর পাইলট রাফায়েল চালানোর প্রশিক্ষণ নিয়েছেন।\nভারত ও ফ্রান্সের চুক্তি অনুসারে মোট ৩৬টি রাফায়েল ফাইটার জেট হাতে পাবে ভারত। ফলে ৩৬-জন পাইলটকে রাফায়েল চালানোর প্রশিক্ষণ নিতে হবে। এর মধ্য়ে বেশিরভাগ পাইলটকেই ফ্রান্সে গিয়ে প্রশিক্ষণ নিতে হবে বলে জানা গেছে।\nফ্রান্স থেকে আসা পাঁচটি যুদ্ধবিমান পুরো সমরাস্ত্রে ঠাসা বলে জানা গেছে। অর্থাৎ অত্যাধুনিক মিসাইল আগে থেকেই লাগানো আছে। প্রায় ১৫০ কিমি দূরে থাকা যে কোনো শত্রু যুদ্ধবিমানকে মুহূর্তে ধ্বংস করে দেওয়ার ক্ষমতা রাখে এই মিসাইলগুলো। ভারত-চীন সংঘাতের পরিস্থিতিতে পুরোপুরি যুদ্ধের জন্যে প্রস্তুত করেই ফ্রান্স থেকে রাফায়েলগুলো পাঠানো হয়েছে।


যুবলীগের সুধী সমাবেশ : জেলা-উপজেলায় বনজ ও ওষুধি গাছের চারা রোপণের তাগিদ - Suprobhat Bangladesh\nযুবলীগের সুধী সমাবেশ : জেলা-উপজেলায় বনজ ও ওষুধি গাছের চারা রোপণের তাগিদ\nবুধবার, সেপ্টেম্বর ২৩, ২০২০; সময় : ৩:৩৪ অপরাহ্ণ\n৪১ নম্বর উত্তর পতেঙ্গা ওয়ার্ড যুবলীগের উদ্যেগে বনজ ও ফলজ বৃক্ষের চারা বিতরণ করা হয়েছে। পতেঙ্গা বাটারফ্লাই পার্কে ২২ সেপ্টেম্বর এ উপলক্ষে আয়োজিত সুধী সমাবেশে প্রধান অতিথি ছিলেন চসিক মেয়র প্রার্থী এম.রেজাউল করিম চৌধুরী।\nঅনুষ্ঠানে তিনি বলেন, প্রতিটি জেলা ও উপজেলায় স্বাস্থ্যবিধি মেনে অন্ততপক্ষে একটি করে ফলজ, বনজ ও ওষুধি গাছের চারা রোপণ করতে হবে। প্রধান বক্তা ছিলেন মহানগর যুবলীগের আহ্বায়ক মহিউদ্দিন বাচ্চু। ওয়ার্ড যুবলীগের সভাপতি মো. মাইনুল ইসলামের সভাপতিত্বে ও সাংগঠনিক সম্পাদক মো. বেলাল হোসেনের সঞ্চালনায় এতে বিশেষ অতিথি ছিলেন ওয়ার্ড আওয়ামী লীগের সভাপতি ছালেহ আহমেদ চৌধুরী, যুবলীগের সাবেক সহ সম্পাদক মো. সেলিম উদ্দিন, নগর ছাত্রলীগের সাবেক সহ সভাপতি ফরিদ নেওয়াজ।\nএতে বক্তব্য রাখেন পতেঙ্গা থানা আওয়ামী লীগ নেতা এস এম ইসলাম, ওয়ার্ড আওয়ামী লীগ নেতা আবুল হোসেন, আলী আকবর চৌধুরী, মহানগর যুবলীগ নেতা সাখাওয়াত হোসেন স্বপন, হাবিব উল্লাহ নাহিদ, নুরুল আনোয়ার, মইনুল ইসলাম রাজু, আবু বক্কর চৌধুরী, সনত বড়ুয়া, আবু বক্কর সিদ্দিকী, আজিজ উদ্দিন, ইকবাল ইকরাম স্বামিম, মো. কফিল উদ্দিন, নগর ছাত্রলীগের সাবেক অর্থ সম্পাদক আবু নাসের চৌধুরী আজাদ, নগর ছাত্রলীগের সাবেক সাধারণ সম্পাদক নুরুল আজিম রনি, তানভীর চৌধুরী, আহসান হাবিব সেতু। বিজ্ঞপ্তি\nপূর্ববর্তী নিবন্ধস্মরণসভায় বক্তারা : দলের জন্য নিষ্ঠাবান ছিলেন মেজবাহ উদ্দিন\nপরবর্তী নিবন্ধএসডিজি ইয়ুথ ফোরামের ওয়েবিনার : উদ্যোক্তারা অর্থনৈতিক অগ্রযাত্রার চালিকাশক্তি


হাঙ্গেরি | 08.04.2018\nদেশ হিসেবে ছোট হলেও হাঙ্গেরির সংসদ নির্বাচন ইউরোপীয় ইউনিয়নের গতি-প্রকৃতির উপর বড় প্রভাব ফেলতে পারে৷ দক্ষিণপন্থি প্রধানমন্ত্রী ভিক্টর ওর্বান তৃতীয় বারের মতো ক্ষমতায় এলে ব্রাসেলসের সঙ্গে আরও সংঘাত অনিবার্য৷\nইউরোপীয় ইউনিয়নে থেকেও ইউরোপীয় মূল্যবোধ উপেক্ষা করে চললে তার কী পরিণাম হওয়া উচিত? কিছু শাস্তিমূলক পদক্ষেপের বিধান থাকলেও ইউরোপের বাকি দেশগুলির পক্ষে সেই পথে এগোনো বেশ অস্বস্তিকর৷ বিশেষ করে গণতান্ত্রিক পদ্ধতিতে নির্বাচিত কোনো সরকারকে প্রকাশ্যে শাস্তি দেওয়া কঠিন কাজ৷\nহাঙ্গেরির দক্ষিণপন্থি প্রধানমন্ত্রী ভিক্টর ওর্বান ইইউ-কে বেশ কিছুকাল ধরে এমন বিড়ম্বনায় ফেলেছেন৷ রবিবার তিনি তৃতীয়বারের মতো ক্ষমতার শীর্ষে নির্বাচিত হতে পারেন৷ সে ক্ষেত্রে গোটা ইউরোপে জার্মান চ্যান্সেলর আঙ্গেলা ম্যার্কেলের পর তিনিই একটানা সবচেয়ে দীর্ঘ সময় জুড়ে ক্ষমতায় থাকার সাফল্য অর্জন করবেন৷ তবে একাধিক জনমত সমীক্ষা অনুযায়ী, ২০১০ ও ২০১৪ সালের বিপুল জনসমর্থন ধরে রাখতে পারবে না তাঁর ফিদেস দল৷ সাধারণ সংখ্যাগরিষ্ঠতার ভিত্তিতে ওরবান আবার প্রধানমন্ত্রী হতে পারবেন বলে ধরে নেওয়া হচ্ছে৷ ফিদেস ও খ্রিষ্টীয় গণতন্ত্রী কেডিএনপি দলের জোট গত দুই নির্বাচনে সংসদে দুই-তৃতীয়াংশ সংখ্যাগরিষ্ঠতা পেয়ে দেশে অনেক আমূল পরিবর্তন আনতে পেরেছিল, যা ইউরোপে চরম বিতর্কের সৃষ্টি করে৷ সংবাদ মাধ্যমের স্বাধীনতা খর্ব করা থেকে শুরু করে অভিবাসনের প্রশ্নে চরম অবস্থানের কারণে বার বার ইইউ-র সঙ্গে সংঘাতের সৃষ্টি হয়েছে৷\nপ্রথম দিকে ভিক্টর ওর্বান তাঁর চরমপন্থি নীতির কারণে একাই ইইউ-নেতৃত্বের বিরাগভাজন হয়েছেন৷ তারপর পোল্যান্ড-সহ ইউরোপের পূর্বাঞ্চলের একাধিক দেশে প্রায় সমমনস্ক সরকার ক্ষমতায় আসতে থাকায় ওরবান-এর শক্তি অনেক বেড়ে গেছে৷ ২০১৫ সালের শরণার্থী সংকটের পর শরণার্থীদের বোঝা ইইউ দেশগুলির মধ্যে ভাগ করে নেওয়ার যে বোঝাপড়া হয়েছিল, ওর্বান-সহ বেশ কয়েকজন নেতা তা মানেন নি৷\nহাঙ্গেরির এবারের নির্বাচন আরেকটি কারণেও নজর কাড়ছে৷ নির্বাচনি ব্যবস্থায় কিছু পরিবর্তনের ফলে ভোটারদের একাংশ কিছুটা বিভ্রান্ত রয়েছে৷ সংসদের মোট ১১৯টি আসনের মধ্যে ১০৬টি আসনে প্রার্থীরা সরাসরি জনগণের ভোটে জয়ী হবেন৷ দল ও জনগোষ্ঠীর ভিত্তিতে বাকি ৯৩টি আসনের ফয়সালা হবে৷\nবিরোধী জোটের জয়ের সম্ভাবনা এই মুহূর্তে অত্যন্ত ক্ষীণ হলেও ৭০ শতাংশের বেশি ভোটার তাঁদের ভোটাধিকার প্রয়োগ করলে ফিদেস দল সংসদে তাদের সংখ্যাগরিষ্ঠতা হারাতে পারে বলে অনেক বিশেষজ্ঞ মনে করছেন৷ সেক্ষেত্রে সরকার গঠনে অচলাবস্থা দেখা দিতে পারে৷\nহাঙ্গেরিতে কি সত্যিই ক্ষমতায় ফিরছেন দক্ষিণপন্থিরা? এর প্রভাব কী হতে পারে? লিখুন নীচের ঘরে৷


ডেটা সেন্টারগুলি কী কী এবং সেগুলি কেন গুরুত্বপূর্ণ?\nবিশ্বের প্রযুক্তি এবং সোশ্যাল মিডিয়া জায়ান্টরা ক্লাউড প্রযুক্তিতে চলে যাওয়ার সাথে সাথে আপনি "ডেটা সেন্টার" শব্দটি শুনতে পাবেন।\nগুগল, ফেসবুক, মাইক্রোসফ্ট, সম্ভবত প্রতিটি উচ্চ-স্তরের প্রযুক্তি সংস্থার ডেটা সেন্টারগুলির সমর্থন প্রয়োজন। আধুনিক সময়ের প্রযুক্তির প্রসঙ্গে, এটি বলা নিরাপদ যে কোনও প্রযুক্তি প্রতিষ্ঠানের পক্ষে এগুলি কাজ করা অসম্ভব হবে। সুতরাং, তারা ঠিক কি, এবং কেন তারা এত গুরুত্বপূর্ণ?\nডেটা সেন্টার কী?\nএকটি ডেটা সেন্টার মূলত একটি বিশাল কম্পিউটার যা তথ্য সঞ্চয় এবং প্রসেস করে। যে কোনও সংস্থা বা সংস্থা যা তার ব্যবহারকারীর ডেটা পরিচালনা করে তাদের অবশ্যই ডেটা সেন্টারগুলির প্রয়োজন। অন্য কথায়, যদি কোনও ওয়েবসাইটে আপনার অ্যাকাউন্ট থাকে বা আপনি যে কোনও কিছু অনুসন্ধান করার জন্য ইন্টারনেট ব্যবহার করেছেন, আপনি অবশ্যই বিশ্বের কোনও কোনও কোণে অবস্থিত একটি ডেটা সেন্টারে কিছুটা জায়গা নিচ্ছেন।\nডেটা সেন্টারগুলিকে সাধারণত একটি একক সত্তা হিসাবে উল্লেখ করা হয় তবে এগুলি আসলে বিদ্যুৎ বিচ্ছিন্ন হওয়ার ক্ষেত্রে র্যাক, ক্যাবিনেট, কেবল, ব্যাটারি এবং ব্যাকআপ জেনারেটর দ্বারা গঠিত of যেহেতু তারা বিলিয়ন মেগাওয়াট তথ্য সঞ্চয় করে, তাদের ওভারহিটিং থেকে রক্ষা করার জন্য তাদের কাছে কুলিং সিস্টেম রয়েছে।\nসুতরাং, কেবলমাত্র ডাটা সেন্টারগুলিকে সুপার কম্পিউটার হিসাবে ভাবুন যা আপনার জন্য সমস্ত অনলাইন তথ্য আপনার জন্য এবং সারা বিশ্বের লক্ষ লক্ষ লোককে সঞ্চয় করে।\nডেটা সেন্টারগুলি কীভাবে এল?\nযদিও ডেটা সেন্টারগুলি আজকাল সমস্ত গুঞ্জন, তবুও এই শারীরিক সুবিধাগুলি একবিংশ শতাব্দীর নতুন আবিষ্কার নয়।\nএটি সাধারণত বিশ্বাস করা হয় যে "সুবিধা কেন্দ্র" হিসাবে বিবেচিত হতে পারে এমন প্রথম সুবিধাটি 1946 সালে মার্কিন যুক্তরাষ্ট্রে নির্মিত হয়েছিল। এটিকে এএনআইএসি (বৈদ্যুতিন সংখ্যামূলক ইন্টিগ্রেটার এবং কম্পিউটার) বলা হত এবং এটি মার্কিন সামরিক বাহিনী প্রতিরক্ষা কোড এবং অন্যান্য সমালোচনামূলক তথ্য সঞ্চয় করতে ব্যবহার করে। ENIAC বিশাল ছিল — এটি ছিল 1,800 বর্গফুট এবং ওজন 30 টন পর্যন্ত ছিল।\n1960 থেকে 70 এর দশকে যখন বাণিজ্যিক কম্পিউটারগুলি জনপ্রিয়তা পেতে শুরু করে, ENIAC এর মতো বৃহত আকারের কম্পিউটারগুলি বাজারে প্রদর্শিত শুরু করে। প্রবীণ তথ্যপ্রযুক্তি সংস্থা আইবিএম সেসময় এই ধরনের অবকাঠামোতে সর্বাগ্রে ছিল। ১৯64৪ সালে, আইবিএম সিডিসি called 66০০ নামে পরিচিত বিশ্বের প্রথম "সুপার কম্পিউটার" উন্মোচন করেছিল। পর্বতমালায়, সুপার কম্পিউটারটিতে একটি ডেটা সেন্টারের সমস্ত বৈশিষ্ট্য ছিল।\nতবে এটি 1990 এর দশক পর্যন্ত হয়নি যখন "ডেটা সেন্টার" শব্দটি তৈরি হয়েছিল। ইন্টারনেট দ্রুত বিশ্বকে ঝড়ের কবলে নিয়ে যাওয়ার সময়, আইটি সংস্থাগুলি তাদের সার্ভারগুলিকে ডেডিকেটেড কম্পিউটার রুমগুলিতে স্থানান্তরিত করার প্রয়োজনীয়তা দেখেছিল।\nডেটা সেন্টারগুলি কোথায় অবস্থিত?\nডেটা সেন্টারগুলি বিশ্বের সমস্ত জায়গাতেই রয়েছে, তবে বেশিরভাগ ক্ষেত্রে, যদি না থাকে তবে সমস্ত প্রাকৃতিক দুর্যোগমুক্ত অঞ্চলে অবস্থিত। অনেকগুলি বিদ্যুতের একটি স্থিতিশীল এবং নির্ভরযোগ্য উত্সের কাছেও থাকে, যাতে এটি আরও ভাল ইন্টারনেট সংযোগের গ্যারান্টি দেয়। নৈকট্য আরও একটি গুরুত্বপূর্ণ বিষয়: কোনও ব্যবসায়ের সাথে ডেটা সেন্টার যত বেশি হয়, ব্যবসায়ের সামগ্রিক ইন্টারনেটের গতি তত দ্রুত হবে।\nবিদেশে প্রসারিত করার সময় ডেটা সেন্টার সংস্থাগুলি একটি দেশের কর আইন, জল এবং বিদ্যুতের ব্যয় এবং ভূ-রাজনৈতিক ঝুঁকিটিকে গুরুত্বপূর্ণ কারণ হিসাবে বিবেচনা করে।\nসংরক্ষণ কেন্দ্রের ডেটা সেন্টারগুলি বড় হওয়ার সাথে সাথে অনেকগুলি সংস্থাও তাদের শীর্ষস্থানীয় উদ্বেগ হিসাবে সুরক্ষাটিকে বিবেচনা করতে শুরু করেছে। নজরদারি ক্যামেরা এবং সুরক্ষা কর্মীদের মতো সাইট সিকিউরিটির উপলব্ধতা এবং প্রতিটি একক উপাদানের জন্য সফ্টওয়্যার সুরক্ষা এখন বেশিরভাগ জায়গায় 24/7 স্থানে রয়েছে।\nবিশ্বব্যাপী প্রায় 126 টি দেশে 6,000 এরও বেশি ডেটা সেন্টার রয়েছে, যার বেশিরভাগ মার্কিন যুক্তরাষ্ট্রে রয়েছে।\nমার্কিন যুক্তরাষ্ট্রের বৃহত্তম ডেটা সেন্টার, যা বিশ্বের বৃহত্তম বৃহত্তম, বর্তমানে দ্য সিটিডেল নামে একটি .2.২ মিলিয়ন বর্গফুট ডেটা সেন্টার ক্যাম্পাস। এটি নেভাডার টাহো রেনোতে অবস্থিত এবং ইবে, অ্যামাজন, এইচপি, বোয়িং এবং ব্লুমবার্গ সহ ব্যবসায়ের সর্বাধিক গুরুত্বপূর্ণ নামগুলির ডেটা হোস্ট করে।\nবিশ্বের বৃহত্তম তথ্য কেন্দ্র সরবরাহকারীদের মধ্যে কে আছেন?\nপ্রথমত, যখন ডেটা সেন্টারগুলি তৈরির কথা আসে, সেখানে তিনটি প্রধান ধরণ থাকে।\nপ্রথমটি হ'ল এন্টারপ্রাইজ ডেটা সেন্টার। এগুলি এমন সুবিধাগুলি যা নিজস্ব প্রযুক্তি সংস্থাগুলির মালিকানাধীন এবং পরিচালিত। উদাহরণস্বরূপ, গুগল, মাইক্রোসফ্ট এবং আইবিএম বিশ্বের বহু অংশে এন্টারপ্রাইজ ডেটা কেন্দ্র রয়েছে।\nএর পরে রয়েছে কোলোকেশন ডেটা সেন্টার। এটি যখন কোনও সংস্থা কোনও ডেটা সেন্টার সংস্থার কাছ থেকে কয়েক রাক স্পেস ভাড়া দেয়। ফেসবুকের মতো মেগা টেক সংস্থাগুলিতে তাদের এন্টারপ্রাইজগুলি ছাড়াও কোলোকেশন ডেটা সেন্টার রয়েছে।\nকারিগরি বিশ্বে মেঘ প্রযুক্তি ক্রমবর্ধমান গুরুত্বপূর্ণ হওয়ার সাথে সাথে ক্লাউড ডেটা সেন্টারগুলি আরও জনপ্রিয় হয়ে উঠছে। টেক সংস্থাগুলি যাদের ক্লাউড কম্পিউটিংয়ের জন্য নিবেদিত ব্যবসায় রয়েছে তারা সাধারণত ক্লাউড ডেটা সেন্টার পরিচালনা করে। আমাজন ওয়েব সার্ভিসেস (এডাব্লুএস) এবং মাইক্রোসফ্ট অ্যাজুরে দুটি উদাহরণ।\nএখন যেহেতু আমরা বিভিন্ন ধরণের ডেটা সেন্টার জানি, বিশ্বের প্রধান ডেটা সেন্টার প্রদানকারী কারা?\nকারিগরির বড় নামগুলি বাদ দিয়ে আমরা সবাই পরিচিত যার সাথে আপনার জানা থাকা কয়েকটি হ'ল নেক্সটডিসি, স্পেসডিসি, ইকুইনিক্স এবং ডিজিটাল রিয়েলটি। প্রাক্তন দু'টির সদর দফতর যথাক্রমে অস্ট্রেলিয়া এবং সিঙ্গাপুরে, অন্যদিকে দুটি মার্কিন যুক্তরাষ্ট্রে প্রতিষ্ঠিত।\nডেটা সেন্টার কেন গুরুত্বপূর্ণ?\nডেটা সেন্টারগুলি গুরুত্বপূর্ণ কারণ ভাল, প্রত্যেকে ডেটা ব্যবহার করে।\nআপনার এবং আমি মত ব্যক্তিগত ব্যবহারকারীদের থেকে বহুজাতিক কর্পোরেশন পর্যন্ত, এটি সম্ভবত নিরাপদ যে প্রত্যেকে সম্ভবত তাদের জীবনের কিছু সময় ডেটা সেন্টারগুলির দ্বারা সরবরাহিত পরিষেবাগুলি ব্যবহার করেছে।\nসম্পর্কিত: ইন্টারনেট কোথা থেকে আসে? আপনি কেন নিজের তৈরি করতে পারবেন না?\nএটি কোনও ইমেল প্রেরণ, অনলাইনে শপিং, ভিডিও গেম খেলতে বা সামাজিকভাবে মিডিয়া ব্রাউজ করা যাই হোক না কেন, আপনি অনলাইনে যা সঞ্চয় করেন তার প্রতিটি বাইট কোনও ডেটা সেন্টারে সঞ্চিত থাকে। দূরবর্তী কাজ দ্রুত নতুন সাধারণ হয়ে যাওয়ার সাথে সাথে ডেটা সেন্টারগুলির আরও বেশি প্রয়োজন greater\nমাঝারি ও বড় উদ্যোগের জন্য, ক্লাউড ডেটা সেন্টারগুলি দ্রুত ডেটা স্টোরেজের পছন্দের মোডে পরিণত হচ্ছে। এর কারণ এটি .তিহ্যবাহী হার্ডওয়্যার ডিভাইসগুলির সাথে তথ্য সঞ্চয় করার চেয়ে অনেক বেশি নিরাপদ। ক্লাউড ডেটা সেন্টারগুলি সুরক্ষা লঙ্ঘনের ক্ষেত্রে ফায়ারওয়াল এবং ব্যাকআপ উপাদানগুলির মতো বর্ধিত সুরক্ষা সুরক্ষা সরবরাহ করে।\nডেটা সেন্টার হ'ল আধুনিক প্রযুক্তির মেরুদণ্ড\nডেটা সেন্টারগুলি এমন একটি লাইফলাইন যা আমাদের ডিজিটালাইজড ওয়ার্ল্ডকে চালিয়ে যায়। সুতরাং পরের বার আপনি যখন শুনবেন যে আপনার কাছাকাছি একটি নতুন ডেটা সেন্টারটি নির্মাণাধীন রয়েছে, উত্তেজিত হোন, কারণ এর অর্থ আমাদের পৃথিবীটি আরও কিছুটা যুক্ত হয়ে গেছে।


স্কুল-মাদ্রাসায় চালু হচ্ছে যৌন-প্রজনন স্বাস্থ্যশিক্ষা\nমঙ্গলবার ১০ ডিসেম্বর, ২০১৯ ১৫:৫৫ পিএম\nপ্রকাশিত: ০৯:৩৩, ৬ আগস্ট ২০১৯\nমাধ্যমিক পর্যায়ের সব শিক্ষাপ্রতিষ্ঠানে (স্কুল ও মাদ্রাসা) ‘যৌন ও প্রজনন স্বাস্থ্যশিক্ষা’ কার্যক্রম চালুর উদ্যোগ নিয়েছে সরকার। মাধ্যমিক ও উচ্চশিক্ষা অধিদফতরের (মাউশি) মাধ্যমে পরিচালিত ‘জেনারেশন ব্রেক থ্রু’ প্রকল্পের আওতায় এই কার্যক্রম চালু করা হবে।\nপ্রকল্প পরিচালক ও মাউশির পরিচালক (পরিকল্পনা ও উন্নয়ন) ড. মোহাম্মদ জাহাঙ্গীর হোসেন বলেন, ‘‘যৌন ও প্রজনন স্বাস্থ্যশিক্ষা বিষয়ে ‘জেনারেশন ব্রেক থ্রু’ প্রকল্পটি ২০১৪ থেকে ২০১৮ সাল পর্যন্ত চালু ছিল। প্রকল্পটির মেয়াদ সফলভাবে শেষ হওয়ায় সংশ্লিষ্ট শিক্ষা প্রতিষ্ঠানগুলো এখনও নিজ উদ্যোগে ‘যৌন ও প্রজনন স্বাস্থ্যশিক্ষা’ কার্যক্রম চালিয়ে যাচ্ছে। প্রকল্পটির সফলতার কারণে এবার সারাদেশের সব প্রতিষ্ঠানকে এর আওতায় আনার সিদ্ধান্ত নিয়েছে সরকার।’\nড. হোসেন আরও বলেন, ‘‘জেনারেশন ব্রেক থ্রু প্রকল্পের দ্বিতীয় পর্যায় শুরু হচ্ছে এ বছর থেকে। এবার নতুন করে যুক্ত হচ্ছে দেশের পাঁচটি জেলার ২৫০টি শিক্ষা প্রতিষ্ঠানের দুই লাখ সাত হাজার ৫২ জন শিক্ষার্থী। আর ২০২১ ও ২০২২ সালে চালু হবে চট্টগ্রাম ও সিলেট বিভগের সব শিক্ষা প্রতিষ্ঠানে। ২০২৩ ও ২০২৪ সালে দেশের অন্য ছয়টি বিভাগের শিক্ষা প্রতিষ্ঠানগুলোর অর্ধেকে চালু করা হবে যৌন ও প্রজনন স্বাস্থ্যশিক্ষা কার্যক্রম।’\nযৌন ও প্রজনন স্বাস্থ্যশিক্ষার বিষয়ে শ্রেণিকক্ষে চলছে পাঠদানমাউশি ও সংশ্লিষ্ট সূত্রে জানা গেছে, মাধ্যমিক পর্যায়ের পাঠ্যসূচিতে ‘যৌন ও প্রজনন স্বাস্থ্যশিক্ষা’ অন্তর্ভুক্ত করা হলেও শুরুতে স্কুল ও মাদ্রাসায় তা ঠিকমতো পড়ানো যাচ্ছিল না। শিক্ষকারই ছিলেন অস্বস্তিতে। এ অবস্থায় ‘জেনারেশন ব্রেক থ্রু’ নামে একটি প্রকল্পটি হাতে নেওয়া হয়।২০১৪ সালে মাউশি এ প্রকল্প চালু করে। শিক্ষক প্রশিক্ষণের ব্যবস্থা রেখে দেশের ৬০টি মাদ্রাসাসহ ৩৫০টি শিক্ষাপ্রতিষ্ঠানে এই প্রকল্পের প্রথম পর্যায়ের কার্যক্রম পরিচালিত হয়। জাতিসংঘ জনসংখ্যা তহবিল (ইউএনএফপিএ) এর অর্থায়ন করে। বেসরকারি সংস্থা কনসার্ন উইমেন ফর ডেভেলপমেন্ট (সিডব্লিউএফডি) এবং প্ল্যান ইন্টারন্যাশনাল বাংলাদেশ এর মাধ্যমে প্রকল্পটি বাস্তবায়ন করে মাউশি।\nপ্রকল্পের প্রথম ধাপ ঢাকা মহানগরের ৬০টি শিক্ষা প্রতিষ্ঠানসহ পটুয়াখালী, বরগুনা, বরিশাল শহরের মোট ৩৫০টি শিক্ষা প্রতিষ্ঠানে এই কার্যযক্রম পরিচালিত হয়েছে সফলভাবে। এর মধ্যে ৫০টি মাদ্রাসাও ছিল। এ বছরই প্রকল্পের প্রথম ধাপের কার্যক্রম শেষ হয়। এ ধাপে প্রকল্পভুক্ত শিক্ষা প্রতিষ্ঠানের চার জন করে মোট এক হাজার ৪০০ শিক্ষককে ৫ দিনের বুনিয়াদি প্রশিক্ষণ দেওয়া হয়েছিল।আর প্রধান শিক্ষকরা অর্ধদিবস প্রশিক্ষণ নেন।\nএরই ধারাবাহিকতায় এ বছর থেকে থেকে দ্বিতীয় ধাপ শুরু হচ্ছে। প্রশিক্ষিত শিক্ষক ও শিক্ষার্থীরা জানান, প্রতিটি শিক্ষা প্রতিষ্ঠানে ১০ থেকে ১৯ বছরের সব শিক্ষার্থীর জন্য এই শিক্ষা বাধ্যতামূলক করা প্রয়োজন। বয়ঃসন্ধিকালে শিক্ষার্থীরা যাতে ভুল পথে পরিচালিত না হয়, কুসংস্কারে বিশ্বাস না করে। তাই এটা জরুরি।\nযৌন ও প্রজনন স্বাস্থ্যশিক্ষা বিষয়ে ছেলেদের ক্লাসমতিঝিলের আইডিয়াল স্কুল অ্যান্ড কলেজের অধ্যক্ষ ড. শাহান আরা বলেন, ‘জেনারেশন ব্রেক থ্রু’ প্রকল্পের আওতায় শিক্ষার্থীদের স্বতঃস্ফূর্ত অংশ গ্রহণ ছিল। সব শিক্ষা প্রতিষ্ঠানেই আবারও এটি চালু করা প্রয়োজন।’\nআইডিয়াল স্কুল অ্যান্ড কলেজের সহকারী শিক্ষক মনি দ্বীপা রায় চৌধুরী বলেন, ‘শিক্ষার্থীদের যেমন আগ্রহ বেড়েছে। অভিভাবকদের আগ্রহও অনেক বেশি। এই প্রকল্প যেন চলে (বন্ধ না হয়),আরও শিক্ষার্থীদের যেন এতে যুক্ত করতে পারি।’\nঅভিভাবক শহিদুল ইসলাম বলেন, ‘বিজ্ঞান সম্মতভাবে যৌন ও প্রজনন স্বাস্থ্যশিক্ষা পাওয়া ভবিষ্যৎ প্রজন্মের অধিকার। বয়ঃসন্ধিকালেই তাদের এই শিক্ষা দিতে হবে। দেশের প্রতিটি শিক্ষাপ্রতিষ্ঠানে এটা বাধ্যতামূলক করা উচিত।’


৪০ বছর পর যুদ্ধাপরাধের বিচার করা কঠিন: ড.কামাল -Deshebideshe\nগড় রেটিং: 3.4/5 (21 টি ভোট গৃহিত হয়েছে)\n৪০ বছর পর যুদ্ধাপরাধের বিচার করা কঠিন: ড.কামাল\nবগুড়া, ৬ জানুয়ারি: গণফোরাম সভাপতি ও সংবিধান বিশেষজ্ঞ ড. কামাল হোসেন বলেছেন, “৪০ বছর পর যুদ্ধাপরাধের বিচার করা কঠিন। আইন মেনে বিচার করতে গেলে সঠিক স্বাক্ষী প্রমাণ লাগবে। আর এতদিন পর সঠিক স্বাক্ষ্য প্রমাণ যোগাড় করা অসম্ভব।’’\nতিনি আরো বলেন, “দলীয় দৃষ্টিভঙ্গিতে যুদ্ধাপরাধীদের বিচার হওয়া উচিত নয়।”\nশুক্রবার সন্ধ্যায় বগুড়া সার্কিট হাউজে সর্বস্তরের জনতার সঙ্গে এক মতবিনিময় সভায় প্রধান অতিথির বক্তব্যে তিনি এসব কথা বলেন।\nঅ্যাডভোকেট ফজলুল বারীর সভাপতিত্বে বগুড়া জেলা গণফোরাম আয়োজিত মতবিনিময় সভায় আরো বক্তব্য দেন গণফোরামের সাধারণ সম্পাদক মোস্তফা মহসিন মন্টু ও প্রেসিডিয়াম সদস্য এ্যাডভোকেট জগলুল হায়দার।\nড. কামাল বলেন, “তত্ত্বাবধায়ক সরকার ছাড়া কোনো নির্বাচন অবাধ ও সুষ্ঠু হবে না। তত্ত্বাবধায়ক সরকারের দাবিতে জাতি আজ ঐক্যবদ্ধ। এজন্য নির্দলীয় নিরপেক্ষ তত্ত্বাবধায়ক সরকারের দাবিতে অন্য দলগুলোর সঙ্গে জোটবদ্ধ আন্দোলন করবে গণফোরাম।”\nতিনি বলেন, “স্বাধীনতার সুফল দেশবাসী আজো পায়নি। এজন্য প্রয়োজন জনগণের সরকার। আর জনগণের সরকার প্রতিষ্ঠার জন্য প্রয়োজন কার্যকর জাতীয় সংসদ। কার্যকর সংসদ পেতে হলে তত্ত্বাবধায়ক সরকারের মাধ্যমেই অবাধ নিরপেক্ষ ও সুষ্ঠু নির্বাচন হতে হবে।”\nগণফোরামের সাধারণ সম্পাদক মোস্তফা মহসিন মন্টু বলেন, “বার বার সংশোধনীর নামে বাহাত্তরের সংবিধানকে ছিন্নবিচ্ছিন্ন করে ধুলায় লুন্ঠিত করা হয়েছে। দলীয় স্বার্থে হাইকোর্টের নির্দেশ অমান্য করা হচ্ছে। যে জন্য আমরা মুক্তিযুদ্ধ করেছিলাম স্বাধীনতার ৪০ বছর পরও আমরা তা পাইনি। এজন্য সময় এসেছে ঐক্যবদ্ধ আন্দোলনের।”\nমতবিনিময় সভায় দলমত নির্বিশেষে বিভিন্ন শ্রেণীপেশার মানুষ উপস্থিত ছিলেন। সভা শেষে দরিদ্রদের মধ্যে শীতবস্ত্র বিতরণ করেন গণফোরামের নেতারা।\nদিনে মাত্র দু’মিনিট পেটের…\nযেসব অভ্যাসে এমনিতেই কমবে…\nনিয়মিত ব্যায়ামে সুস্থ…\nজিম না যোগা? ওজন কমানোর…\n৩ টি সহজ ব্যায়ামেই ২০…\nহেড করলে মস্তিষ্ক যেভাবে ক্ষতিগ্রস্ত…


কালবৈশাখী কেন হয়? - রেডিও বগুড়া কালবৈশাখী কেন হয়? - রেডিও বগুড়া\nএক্সক্লুসিভ, এক্সক্লুসিভ স্লাইডার, তথ্য প্রযুক্তি\nতথ্য প্রযুক্তি ডেস্ক : বৈশাখ মাসে যে ঝড় তার তাণ্ডবলীলা চালায় তাকে কালবৈশাখী ঝড় বলা হয়। প্রতিবছরের বৈশাখ মাসে প্রকৃতি রাজত্ব করে এ কালবৈশাখী। তবে এ বছর যেন তার দাপট খানিকটা বেশিই বলা চলে। স্বাভাবিক ভাবেই প্রশ্ন জাগে কেন হয় এ কালবৈশাখী? হঠাৎ করে প্রকৃতিতেই বা এত পরিবর্তন কেন?\nকালবৈশাখীর জীবনচক্রকে তিনটি ধাপ বা পর্যায়ে বিভক্ত করা যায় যেগুলি ঊর্ধগামী অথবা নিম্নগামী বায়ুস্রোতের মাত্রা এবং গতিবিধি দ্বারা নির্ণীত হয়ে থাকে। কালবৈশাখীর পর্যায়গুলি হচ্ছে: ১) কিউমুলাস বা ঘনীপূঞ্জীভবন পর্যায়, ২) পূর্ণতা পর্যায় এবং ৩) বিচ্ছুরণ পর্যায়।\nকালবৈশাখীর কারন হিসেবে আবহাওয়াবিদ আরিফ হোসেন জানিয়েছেন, সাধারণত এপ্রিল-মে মাসে সাগরে যে নিন্মচাপ তৈরি হয় তাতে কালবৈশাখী হয় না। নিম্নচাপ না থাকলে সাগরের আর্দ্র বাতাস স্থলভাগে চলে আসে। সাধারণত তিন ধরনের বাতাস একীভূত হয়ে কালবৈশাখীর সৃষ্টি হয়। সাগরের আর্দ্র বাতাসের সঙ্গে অপেক্ষাকৃত পূবালী বাতাস এবং স্থলভাগের বাতাস একসঙ্গে হলে তা বজ্রমেঘের সৃষ্টি করে। পরে তা চাপ আকারে নিচে নেমে আসে এবং প্রচণ্ড ঝড়ের সৃষ্টি হয়।\nগত কয়েকদিন প্রকৃতির বিরূপ চেহারা অনেককেই ভাবিয়ে তুলছে। এতে প্রাণহানিও হচ্ছে বেশ। আগামী কয়েকদিনও কালবৈশাখী হানা দেবে দেশব্যাপী। আবহাওয়াবিদরা জানিয়েছেন এমন তথ্য।


প্রকাশিত: ১৯:৫০, ২৭ অক্টোবর ২০২১ আপডেট: ২০:১০, ২৭ অক্টোবর ২০২১\n‘তুমি যেখানেই হাত রাখো, যেখানেই কান থেকে\nখুলে রাখো দুল, কণ্ঠ থেকে খুলে রাখো হার,\nসেখানেই শরীর আমার হয়ে ওঠে রক্তজবা ফুল।’—এ পঙ্‌ক্তিমালা নির্মলেন্দু গুণের। কবির মতো প্রিয় মানুষটির হাতের স্পর্শের জন‌্য যে আকুলতা যশের হৃদয়ে ছিল তা যেন পূর্ণ হয়েছে। কারণ পরম মমতা আর গভীর বিশ্বাসে তার হাতটি শক্তভাবে ধরেছেন টলিউড অভিনেত্রী নুসরাত জাহান। একটি ভিডিও ইনস্টাগ্রামে শেয়ার করেছেন তিনি। যাতে এমন পূর্ণতার দৃশ‌্য দেখা যায়! ভিডিওর ক‌্যাপশনে নুসরাত লিখেছেন, ‘যুগলবন্দি।’\nআনুষ্ঠানিকভাবে বিয়ের কথা স্বীকার না করলেও একসঙ্গে বসবাস করছেন যশ দাশগুপ্ত ও নুসরাত জাহান। তাদের ঘর আলো করে এসেছে ঈশান নামে এক পুত্রসন্তান। পুত্র ও নুসরাতকে নিয়ে কাশ্মীরে গিয়েছেন যশ। আর সেখান থেকে এই ভিডিও শেয়ার করেছেন নুসরাত।\nনুসরাতের ভিডিও দেখতে ক্লিক করুন\nমূলত যশ দাশগুপ্তর পরবর্তী সিনেমার শুটিং হচ্ছে কাশ্মীরে। এ উপলক্ষে যশের কাশ্মীর ভ্রমণ। তবে সিনেমাটিতে নুসরাত অভিনয় করছেন না। বরং পুত্রসমেত যশের সঙ্গে অবসর কাটানোর জন‌্য সেখানে গিয়েছেন এই অভিনেত্রী। বলা যায়, ব‌্যাপারটি রথ দেখা কলা বেচার মতো হয়েছে!\n২০১৯ সালের ১৯ জুন ভালোবেসে ধর্মীয় রীতি মেনে নিখিল জৈনর সঙ্গে বিবাহবন্ধনে আবদ্ধ হন নুসরাত জাহান। তবে এক বছরের মাথায় তাদের দাম্পত‌্য জীবনে কলহ শুরু হয়। দীর্ঘদিন আলাদা থাকার পর কয়েক মাস আগে নুসরাত জানান, নিখিলের সঙ্গে লিভ-ইন করেছেন, তাদের রেজিস্ট্রি বিয়ে হয়নি।


Home ফেসবুক এবং...\nফেসবুক এবং ইন্সটাগ্রাম নিউজফিড এর এলগরিদম কিভাবে কাজ করে? 5\nPosted by moshiurmonty on Oct 22, 2016 in Digital MarketingFacebookInstagram ফেসবুক এবং ইন্সটাগ্রাম নিউজফিড এর এলগরিদম কিভাবে কাজ করে?\nসোশ্যাল মিডিয়া মার্কেটিং একটি ব্যবসায়ের জন্য খুবই প্রয়োজনীয়।কিন্তু কিছু বিষয় না জানার কারণে আমরা ভালোভাবে সোশ্যাল মিডিয়া মার্কেটিং করতে পারি না। তার মধ্যে অন্যতম হল এলগরিদম গুলো সম্পর্কে না জানা। যেমনঃ ফেসবুকের নিউজ ফিডে কোন পোষ্টকে এলগরিদম কিভাবে বেশি প্রাধান্য দেয় ইত্যাদি।\nআপনি যদি ফেসবুক এবং ইন্সটাগ্রামের এলগরিদম জানেন তাহলে এই সোশ্যাল মিডিয়াতে আপনার মার্কেটিং অনেক সহজ হয়ে যাবে। মার্ক জুকার্বাগ ২০১৪ সালে বলেছেন তারা সেই কন্টেন্ট গুলো একজন ইউজার কে দেখায় যা ইউজারের কাছে ইন্টারেস্টিং। ইউজারদের ভালো সার্ভিস দেওয়ার জন্য তারা প্রতিনিয়ত ইউজারের ব্যবহার বা আচরণ বুঝার চেষ্টা করছে এবং সেই অনুযায়ী নিউজ ফিড তৈরি করছে। তাই সোশ্যাল মিডিয়া মার্কেটিং সফলভাবে করতে হলে আপনাকে অবশ্যই তাদের এলগরিদম সম্পর্কে জানতে হবে।\nফেসবুক এলগরিদম কিভাবে কাজ করেঃ\nফেসবুক ব্যবহারকারীদের আচরণ বুঝতে ২০০৭ থেকে যেই বাটনটি ফেসবুক ব্যবহার করছে তা হল লাইক বাটন। এই বাটনে লাইক দেওয়ার মাধ্যমে একজন ইউজার তার পছন্দনীয় বিষয়টি ফেসবুক এর কাছে প্রকাশ করে। এটির মাধ্যমেই সর্বপ্রথম ফেসবুক ইঞ্জিনিয়ারা বুঝতে পারত কোন পোষ্ট ইউজারের কাছে ভালো লাগত আর কোন পোষ্টটি বিরক্ত। এরপর ইউজারের আচরণ আরও সহজে বুঝার জন্য ফেসবুক ব্যবহার করল রিয়েকশন বাটন। এটির মাধ্যমে ফেসবুক তার ব্যবহারকারীদের পছন্দ, হাসি, বিরক্ত ইত্যাদি বুঝতে পারে এবংসেই অনুযায়ী নিউজফিড তৈরি করে। এছাড়াও পোষ্টে ক্লিক করলেও ফেসবুক ইউজার এর পছন্দ বুঝে নেয়। যেমন একটি ছবি ক্লিক করে ইউজার দেখলো কিন্তু লাইক দিলো না, সেটাকেও ফেসবুক ভাললাগা হিসেবে গণ্য করে।\nফেসবুক শুধু লাইক বা রিইয়েকশনের মাধ্যমেই তার নিউজফিড সাজায় না, আরও অনেক কিছুর উপর নির্ভর করে যেমনঃ কমেন্ট, শেয়ার, হাইড এমনকি স্প্যামিং রিপোর্ট এর মাধ্যমেও।\nফেসবুক এগুলোর মাধ্যমে আপনার সাথে পোষ্টের রিলেভেন্সি তৈরি করে এবং প্রত্যেকটির স্কোর দেয়। সেই স্কোর আনুসারে নিউজ ফিড তৈরি করে। আপনি যখন ফেসবুক – এ লগিন করেন সেই রিলিভেন্সি স্কোরের মাধ্যমে হাজারো পোষ্ট থেকে আপনার নিউজফিড তৈরি হয়।\n২০১৫ সালের জুলাই মাসের পর থেকে ফেসবুক ফিচারে এক নতুন পরিবর্তন নিয়ে এসছে। তা হল “see first”। এর মাধ্যমে আপনি আপনার বন্ধুদের প্রাধান্য দিতে পারবেন অর্থাৎ যাদের পোষ্ট লগ ইন করার পর সর্ব প্রথম দেখতে চান তাদের নতুন পোষ্টগুলো প্রথম আপনার নিউজফিডে দেখাবে। এটি করার জন্য downward facing arrow তে গিয়ে News Feed Preferences -এ ক্লিক করুন। তারপর see first এ আপনার পছন্দ মত বন্ধুদের সিলেক্ট করুন যাদের পোষ্ট সবসময় আপনি নিউজফিডে পেতে চান।\nএকটি পোষ্টে কতটুকু সময় ব্যয় হয়ঃ\nএকটি ইউজার কি পরিমান সময় ব্যয় করে একটি পোষ্ট দেখে তার উপর নির্ভর করেও ফেসবুক নিউজ ফিড তৈরি করে। কোন পোষ্ট পড়তে বা দেখতে যদি ইউজাররা বেশি সময় ব্যবহার করে তাহলে ফেসবুক সেই পোষ্টকে ইতিবাচক হিসেবে দেখে এবং নিউজফিডে দেখায়।\n২০১৫ সালে ফেসবুক একটি জরিপ করে যে নিউজফিডে কোন ভিডিও দিলে ইউজাররা তার প্রতি কেমন সাড়া দেয়। জরিপে দেখতে পায় বেশিরভাগ ইউজার ভিডিও তেমন লাইক করে না, কমেন্ট করে না এবং শেয়ারও করে না। যেহেতু এঙ্গেজমেন্ট নিউজফিড তৈরির জন্য জরুরী তাই ফেসবুক ভিডিওর জন্য অন্য একটি পদ্ধতি ব্যবহার করেছে। যদি কোন ইউজার অডিও চালু করে, ফুল স্ক্রিন মুড দেয় অথবা কোয়ালিটি হাই ডেফিনেশন চালু করে তখন ফেসবুক মনে করে সে এই ধরনের ভিডিও পছন্দ করে এবং ফেসবুক এই ধরনের ভিডিও তার নিউজ ফিডে দেয়।\nইন্সটাগ্রাম এলগরিদম কিভাবে কাজ করেঃ\nলাইক এবং কমেন্টের পোষ্টঃ\nযেই পোষ্টে যত বেশি লাইক এবং কমেন্ট থাকে সেই পোষ্ট এলগরিদমের কাছে তত বেশি গুরুত্বপূর্ণ। আর এই লাইক এবং কমেন্টের উপর ভিত্তি করে ইন্সটাগ্রামের এলগরিদম নিউজফিড তৈরি করে।\nআপনার সাথে আপনার ফলোয়ারদের সম্পর্ক ইন্সটাগ্রাম এলগরিথমের ক্ষেত্রে সবচেয়ে বেশি গরুত্বপূর্ন। যার সম্পর্ক বেশি অর্থাৎ যে আপনার পোষ্টে বেশি কমেন্ট করে, লাইক দেয় তার নিউজফিডে আপনার পোষ্ট তাড়াতাড়ি যাবে।\nযে কোন ধরনের সোশ্যাল মিডিয়া হোক না কেন অথবা যেকোন ধরনের এলগরিথম হোক আসল কথা হচ্ছে আপনার পোষ্টের কোয়ালিটি ঠিক থাকতে হবে। কারণ কোয়ালিটি ভাল হলেই পোষ্টে লাইক হবে, কমেন্ট হবে, শেয়ার হবে। তাহলেই এলগরিথম সেই পোষ্টকে নিউজ ফিডে নিয়ে আসবে। বিশেষ করে মার্কেটারদের অবশ্যই মার্কেটিং করার সময় তাদের কন্টেন্ট নিয়ে বেশি সতর্ক হওয়া উচিত। কন্টেন্ট যেন ইন্টারেস্টিং হয়, বিনোদনমূলক হয়, উপকারে আসে অথবা বিভিন্ন প্রশ্নের উত্তর দেয়। তাহলেই সকল সোশ্যাল মিডিয়ার এলগরিদম কাস্টমার বা গ্রাহকের নিকট আপনার পোষ্ট পৌছে দিবে।\nRelated Articles:ফেসবুক এর মাধ্যমে কিভাবে তথ্য সংগ্রহ করে ?কিভাবে ইন্সটাগ্রামে লোকাল ব্যবসায়ের জন্য মার্কেটিংফেসবুক পোষ্টে রিচ কমে যাওয়ার কারণ ও মোকাবেলার পদ্ধতিটুইটার এর ফলোয়ার দ্রুত বৃদ্ধি করার ৮টি পদ্ধতিঅরগানিকভাবে ফেসবুক পেজের লাইক বৃদ্ধি করার উপায়টুইটারে এঙ্গেজমেন্ট বৃদ্ধি করার ১১টি সহজ মাধ্যম


বিদেশ সফরে যাচ্ছেন প্রধান বিচারপতি\nপ্রকাশিত: ২১:৩১ ৬ সেপ্টেম্বর ২০১৭\nপ্রধান বিচারপতি সুরেন্দ্র কুমার সিনহা আগামী ১০ সেপ্টেম্বর বিদেশ সফরে যাচ্ছেন। তিনি প্রথমে কানাডা যাবেন। সেখান থেকে জাপানে যাবেন। এরপর ২২ সেপ্টেম্বর দেশে ফিরবেন।\nতার অনুপস্থিতিতে প্রধান বিচারপতির কার্যভার দায়িত্ব পালন করবেন আপিল বিভাগের জ্যেষ্ঠ বিচারপতি মো. আবদুল ওয়াহহাব মিঞা।\nরাষ্ট্রপতির আদেশক্রমে বুধবার আইন মন্ত্রণালয় থেকে এ সংক্রান্ত প্রজ্ঞাপন জারি করা হয়েছে।\nপ্রজ্ঞাপনে বলা হয়েছে, প্রধান বিচারপতি সুরেন্দ্র কুমার সিনহা আগামী ১০ থেকে ২২ সেপ্টেম্বর পর্যন্ত অথবা যাত্রার তারিখ হতে পুনরায় স্বীয় কার্যভার গ্রহণ না করা পর্যন্ত প্রধান বিচারপতির কার্যভার পালন করবেন আপিল বিভাগের জ্যেষ্ঠ বিচারপতি আবদুল ওয়াহহাব মিঞা।\nসংবিধানের ৯৭ অনুচ্ছেদ অনুযায়ী রাষ্ট্রপতি মো. আবদুল হামিদ আপিল বিভাগের কর্মে প্রবীণতম বিচারপতি ওয়াহহাব মিঞাকে এই দায়িত্ব প্রদান করেছেন।\nএর আগে সুপ্রিমকোর্টের এক প্রশাসনিক আদেশে বলা হয়, প্রধান বিচারপতি ১০ সেপ্টেম্বর কানাডায় যাবেন। সেখানে বসবাসরত অসুস্থ মেয়েকে দেখার জন্য ১৭ সেপ্টেম্বর পর্যন্ত তিনি অবস্থান করবেন।\nএরপর জাপানের প্রধান বিচারপতির আমন্ত্রণে ১৮ থেকে ২১ সেপ্টেম্বর পর্যন্ত টোকিওতে অনুষ্ঠেয় `কনফারেন্স অব চিফ জাস্টিস অব এশিয়া অ্যান্ড দ্য প্যাসিফিক` সম্মেলনে অংশগ্রহণ করবেন তিনি।\nজাপান সফরকালে প্রধান বিচারপতির সহধর্মিনী সুষমা সিনহা ও আপিল বিভাগের রেজিস্ট্রার মো. জাকির হোসেন তার সফরসঙ্গী হবেন। এ সম্মেলন শেষে তিনি ২২ সেপ্টেম্বর দেশে ফিরবেন। কানাডা ভ্রমণের জন্য ১০ সেপ্টেম্বর বা এর নিকটবর্তী তারিখে ঢাকা ত্যাগ করবেন প্রধান বিচারপতি।\nব্র্যাক প্রতিষ্ঠাতা স্যার ফজলে হাসান আবেদ মারা গেছেন\nশীত কমবে কবে জানালো আবহাওয়া অফিস


মহানবীর জীবনী পড়ে মুসলিম হলেন ৮০ বছরের বুলগেরিয়ার নারী মহানবীর জীবনী পড়ে মুসলিম হলেন ৮০ বছরের বুলগেরিয়ার নারী – Teknafnews.com\nমহানবীর জীবনী পড়ে মুসলিম হলেন ৮০ বছরের বুলগেরিয়ার নারী\nসংবাদ প্রকাশের সময় : শনিবার, ১৩ নভেম্বর, ২০২১\nমহানবী হযরত মুহাম্মদ (সা.)-এর জীবনী পড়ে মুগ্ধ হয়ে ইসলাম ধর্ম গ্রহণ করেছেন বুলগেরিয়ার স্পাস্কা ইভানোভা।\nতুরস্কের আনাদোলু এজেন্সির খবরে বলা হয়েছে, ৮০ বছর বয়সী স্পাস্কা ইভানোভা তুরস্কের উত্তর পশ্চিম শহর এডরিনে ভ্রমণ করেন। এই ভ্রমণের অংশ হিসেবে তিনি প্রদেশটির দারুল ইফতা বিভাগ (ইসলামি উপদেষ্টা পরিষদ) ভ্রমণ করেন। সেখানে তিনি ইসলাম গ্রহণে তার আগ্রহের কথা জানান।\nএরপর তুরস্কের এডিরন শহরের দারুল ইফতা বিভাগ বুলগেরিয়ান এই নারীর ইসলাম গ্রহণ উপলক্ষে এক অনুষ্ঠানের আয়োজন করে। এতে উপস্থিত ছিলেন প্রতিষ্ঠানটির মুফতি আলা উদ্দিন বুজকুরাত ও তার সহকারী জয়নব কায়া।\nমহানবী (সা.)-এর জীবনী পড়ে তিনি খুবই প্রভাবিত হন\nইসলাম ধর্ম গ্রহণের পর স্পাস্কা ইভানোভা নিজের নাম পরিবর্তন করে ফাতেমা রেখেছেন। অনুষ্ঠানে স্পাস্কা ইভানোভাকে (ফাতেমা) পবিত্র কোরআন উপহার দেওয়া হয়।\nখবরে বলা হয়, ইসলাম নিয়ে দীর্ঘদিন পড়াশোনা করেন স্পাস্কা ইভানোভা। মহানবী (সা.)-এর জীবনী পড়ে তিনি খুবই প্রভাবিত হন।\nফাতেমা গণমাধ্যমকে জানান, দীর্ঘদিন যাবত তিনি ইসলাম ধর্ম বিষয়ক বিভিন্ন গবেষণা পড়েছেন। ইসলামের শেষ নবী মুহাম্মাদ (সা.)-এর জীবনী গভীর মনোযোগ দিয়ে পড়েন তিনি, যা তার অন্তরে গভীরভাবে রেখাপাত করে।


আইআইইউসি’র প্রযুক্তি উৎসব বুধবার – টেক শহর\nটেকশহর কনটেন্ট কাউন্সিলর : আন্তর্জাতিক ইসলামী বিশ্ববিদ্যালয়ের (আইআইইউসি) সীতাকুণ্ড ক্যাম্পাসে বুধবার থেকে শুরু হচ্ছে টেক ফেস্ট-২০১৪। এতে চট্টগ্রামের বিভিন্ন সরকারী-বেসরকারি বিশ্ববিদ্যালয়ের তিন শতাধিক শিক্ষার্থী অংশ নেবেন।\nআইআইইউসির ট্রিপলি, কম্পিউটার ও টেলিকম ক্লাবের সহযোগিতায় উৎসবটি চলবে বৃহস্পতিবার পর্যন্ত।\nএই উৎসবের উদ্বোধনী অনুষ্ঠানে প্রধান অতিথি থাকবেন আইআইইউসির প্রো-ভাইস চ্যান্সেলর ড. আবু বক্কর রফিক। বিশেষ অতিথি হিসেবে থাকবেন বাংলাদেশ প্রকৌশল ও প্রযুক্তি বিশ্ববিদ্যালয়ের (বুয়েট) অধ্যাপক প্রফেসর ড. মোঃ. কায়কোবাদ।\nআয়োজকদের পক্ষ থেকে জানানো হয়েছে, উদ্বোধনী অনুষ্ঠানের পর সাড়ে বারোটা থেকে আইআইইউসি অডিটোরিয়ামে শুরু হবে টেক কুইজ প্রতিযোগিতা। এরপর দুপুর দুইটায় বিজ্ঞান ভবনে গণিত অলিম্পিয়াড, সফটওয়ার উন্নয়ন ও আইডিয়া উদ্ভাবন প্রতিযোগিতা অনুষ্ঠিত হবে।\nআয়োজকরা আরও জানিয়েছেন, বৃহস্পতিবার ১০ টায় আইআইইউসি অডিটোরিয়ামে বিতর্ক প্রতিযোগিতা ও কেন্দ্রীয় লাইব্রেরীতে প্রজেক্ট প্রদর্শনী চলবে। ১১ টায় আইআইইউসি অডিটোরিয়ামে শুরু হবে সেমিনার অন এয়ারবোট’। এতে আলোচনা করবেন বুয়েটের গবেষক জুবায়ের আল বিল্লাল খান।\nদুটা থেকে সাড়ে চারটা পর্যন্ত চলবে পুরস্কার বিতরণী ও সমাপনী অনুষ্ঠান। পুরস্কার বিতরণী অনুষ্ঠানে প্রধান অতিথি থাকবেন আইআইইউসির ভাইস চ্যান্সেলর প্রফেসর ড. এ কে এম আজহারুল ইসলাম। অতিথি হিসেবে থাকবেন প্রাইম ইউনিভার্সিটির সাবেক ভিসি এবং খুলনা প্রকৌশল ও প্রযুক্তি বিশ্ববিদ্যালয়ের (কুয়েট) ইলেকট্রিক্যাল অ্যান্ড ইলেকট্রনিক্স ইঞ্জিনিয়ারিং বিভাগের প্রফেসর ড. মোহাম্মদ আবদুস সামাদ।


একের পর এক বেরোচ্ছে লাশ! – Bartabazar.com\nএকের পর এক বেরোচ্ছে লাশ!\nপ্রকাশিত: ৮:৪০ অপরাহ্ণ, বৃহঃ, ২৮ মার্চ ১৯\nবনানীর অগ্নিকাণ্ডের ঘটনায় নিহতের সংখ্যা বেড়েই চলছে। আজ বৃহস্পতিবার রাত আটটা পর্যন্ত এ সংখ্যা দাঁড়িয়েছে ১৯ জনে। আর আহতের সংখ্যা ৭০ জন বলে জানা গেছে।\nএই অগ্নিকাণ্ডের ঘটনায় স্থাপিত ফায়ার সার্ভিসের কন্ট্রোল রুম থেকে রাত আটটার দিকে নিহতের সংখ্যা ১৯ ও আহতের সংখ্যা ৭০ বলে জানিয়েছে। দুপুর সাড়ে ১২ টার দিকে অগ্নিকাণ্ডের সূত্রপাত হয় বলে প্রাথমিকভাবে জানা গেছে।


কেঁচো খুঁড়তে কেউটে! পচা মাংসের জাল ছড়িয়ে বিদেশে, আতঙ্কে খাদ্যপ্রিয় বাঙালি – Mahanagar24x7\nHome Latest News কেঁচো খুঁড়তে কেউটে! পচা মাংসের জাল ছড়িয়ে বিদেশে, আতঙ্কে খাদ্যপ্রিয় বাঙালি\nডেস্ক: ভাগাড়ের পচা মাংস কাণ্ডের জেরে আপাতত রীতিমতো ভয়ে রয়েছে শহর কলকাতার খাদ্যপ্রিয় বাঙালি। এই কাণ্ডে এবার কেঁচো খুঁড়তে কেউটে বের হওয়ার উপক্রম। পচা মাংসের কাণ্ডে এবার মিলল চাঞ্চল্যকর তথ্য। তদন্তে উঠে এসেছে, ভাগাড়ের পচা মাংস কেবল এ রাজ্যে বা শহরে নয়। এমনকি ভিনদেশেও রপ্তানি করা হতো পচা গলা এই মাংস। ভাগাড়কাণ্ডে মূল অভিযুক্তদের বৃহস্পতিবার জেরা করে এই তথ্য সামনে এনেছে বজবজ থানার পুলিশ।\nকিন্তু কীভাবে চলতো এতো বড় চক্র? ধৃতরা পুলিশকে জানিয়েছে, বাংলাদেশ ও নেপালের মতো দেশগুলিতে সস্তায় ‘ফ্রোজেন মিট’ বা প্যাকেজ মাংসের চাহিদা প্রচুর। কলকাতার খোলা বাজারে রেস্তোরাঁগুলিতে অল্প সংখ্যক পচা মাংস সাপ্লাই দেওয়ার পর তার সিংহভাগই প্যাকিং করে ‘প্রসেসড মিট’ হিসাবে পৌঁছে যেত। কলকাতার বাজারে এই প্যাকেজড মাংসের চাহিদা না থাকায় মূলত বিদেশে রপ্তানি করা হতো এগুলি। আর সে দেশের মানুষও কিন্তু না জেনে বুঝেই দিব্বি খেতেন সেই মাংস।\nঅন্যদিকে, পচা মাংস কাণ্ডে আজ ফের পুলিশের হাতে ধরা পড়েছে আরেকটি চক্র। এদিন সকালে দমদম আড়াই নম্বর গেট এলাকায় ৭০ কেজি পচা মাংস সহ হাতেনাতে স্থানীয় বাসিন্দাদের হাতে ধরা পড়ে এক ব্যক্তি। ওয়াইএফসি নামের একটি রেস্তোরাঁয় এই মাংসগুলি সাপ্লাই করতে সে নিয়ে যাচ্ছিল বলে জানা গিয়েছে। তাঁকে ধরে নিউটাউন এলাকায় একটি খামারের সন্ধান পেয়ে সেখানে তল্লাশি চালায় পুলিশ। সেই খামারে গিয়ে দেখা যায় ডিপ ফ্রিজারে মজুত করা রয়েছে কয়েকশো কেজি পচা মাংস। তারপরই ওই খামারকে সিল করে দেয় পুলিশ।\nকর্মীদের জিজ্ঞাসাবাদের ফলে উঠে এসেছে যে ওই খামারের মালিক বসিরহাটের বাসিন্দা। ওই খামারের থেকে বিভিন্ন এলাকার রেস্তোরাঁয় সাপ্লাই হওয়া মাংস খেয়ে বিগত কয়েকদিনে বেশ কয়েকজন অসুস্থ হয়ে পড়েছিল বলে জানা গিয়েছে। পচা মাংস বহনকারী ব্যক্তিকে ইতিমধ্যেই গ্রেফতার করেছে পুলিশ। ওয়াইএফসি নামের ওই রেস্টুরেন্টের মালিককেও জেরা করছে পুলিশ।\nPrevious article ৮০ হাজার কর্মসংস্থানের সুযোগ নিয়ে JIO-র দ্বার খুলছেন মুকেশ অম্বানি\nNext article ফের বড়সড় সাফল্য, পুলিশের গুলিতে খতম ৭ মাওবাদী


মঙ্গলময় শোভাযাত্রা – Bangla Health Tips\nআমাদের বর্ষবরণ সহস্র রঙে রাঙানো, অযুত ছটায় আঁকানো আর লাখো বাঙালিয়ানা প্রাণের বর্ণে-ঢঙে সাজানো। এখানে আনন্দ-উৎসবের কমতি নেই। নেই প্রাণের অভাব। আছে অপশক্তির ভয়-শঙ্কা জয় করার দৃঢ় প্রত্যয়। সে যদি আঘাত হানতে চায়, হানুক না; আমরা জয় করব আমাদের মঙ্গল শোভাযাত্রার মঙ্গলময় বার্তা দিয়ে। আমাদের পয়লা বৈশাখ উদ্যাপনের সুর মিশে আছে রমনার বটমূলে ছায়ানটের উৎসবে আর রং মিশে আছে চারুকলার মঙ্গল শোভাযাত্রায়। এ দুটি আয়োজন নিয়েই আমরা মেতে উঠি নববর্ষ বরণে।\nকী করে বোঝাই চারুকলার শোভাযাত্রাকে—এটা কি মঙ্গলময় বার্তাবাহক, না সাম্প্রদায়িকতা আর মৌলবাদ শক্তির প্রতি আমাদের পাল্টা জবাব, না আমাদের এই প্রজন্মের মানববন্ধন? অবশ্য চারুকলার শিক্ষার্থীরা মনে করেন অন্য কিছু—শতবর্ষের একটা বাঙালি ঐতিহ্য, চারু ও কারুশিল্পীর নির্যাস, চারুকলার শিল্পকর্ম আর আমাদের বাঙালিয়ানা—সব এক হয়ে হঠাৎ রাজপথে নেমে মঙ্গলের বার্তা ছড়িয়ে দেয় এই শোভাযাত্রা। শোভাযাত্রায় তাই কখনো আমরা আনন্দ-নৃত্যে মেতে উঠি, কখনো গাই উল্লাসের গান, কখনো ধিক্কার জানাই মৌলবাদকে, কখনো ক্ষোভে কালো কাপড় জড়াই সাম্রাজ্যবাদ আর যুদ্ধের প্রতিবাদে। কখনো শোকে মুহ্যমান হয়ে উঠি, কখনো স্তম্ভিত। দুই দশকেরও বেশি সময় ধরে চলে আসা চারুকলার এই মঙ্গলময় শোভাযাত্রায় বিভিন্ন সময় প্রাণ হয়ে ছিল লক্ষ্মীপেঁচা, বর্ণিল মাছ, বাঘ, হাতি, কচ্ছপ, রঙিন পুতুল, সাদা কবুতর, ময়ূর ইত্যাদি। এর সঙ্গে আরও ছিল অজস্র মুখোশ, গরাচিত্র আর রং-বেরঙের হাজারো পাখি। তাই শোভাযাত্রার এই অসংখ্য রঙ্গ, বর্ণ, প্রাণের উচ্ছ্বাস, আবেগ আর আনন্দ-বহিঃপ্রকাশের হিসাব মেলানো বেশ কঠিন।\nমঙ্গল শোভাযাত্রার মূল উৎসবের শুরু সেই ১৯৮৫ সালে। যশোরে এস এম সুলতানের ভাবশিষ্য ছাত্ররা সে বছর পয়লা বৈশাখকে প্রাণবন্ত করে তুলতে নানা মুখোশ আর স্থানীয় লোকশিল্পের নানা উপাদান নিয়ে শোভাযাত্রা বের করেন। তাঁদের প্রেরণা থেকেই ঢাকায় চারুকলার শিক্ষার্থী ও তরুণ শিক্ষকেরা ১৯৮৯ সালের দিকে পয়লা বৈশাখ উদ্যাপনের জন্য জোর প্রস্তুতি শুরু করেন। প্রথম শোভাযাত্রার জন্য বানানো হয়েছিল ৫০টি কাগজের মুখোশ, ১০টি বর্ণিল ছোট আকৃতির ঘোড়া ও একটি বিশালাকার হাতি। তাই নিয়ে সকাল আটটায় শোভাযাত্রা বের করেন শিক্ষার্থীরা। শুরুতে ভিড়টা ছিল কম। তবে সুর, ড্রামের বাদ্য আর নতুন এই আয়োজনের রঙ্গ দেখে অসংখ্য মানুষ এসে যোগ দেয় শোভাযাত্রায়। চারুকলায় যখন শোভাযাত্রা শেষ করে সবাই ফেরে হলে; তখন সরু, হালকা-পাতলা দলটি হয়ে গেছে বিশাল জনস্রোত। এভাবেই প্রতিবছর শোভাযাত্রা ধুমধাম করে পালন করা হয়। ১৯৯৪ সালে স্বাধীনতাবিরোধী শক্তির আদলে চারুকলার শিক্ষার্থীরা বানিয়েছিলেন বিশাল এক সাপ। ১৯৯৬ সালে ছিল রং-বেরঙের কাগজে তৈরি ৪০ ফুট লম্বা একটি মাছের প্রতিকৃতি। ২০০১ সালে রমনায় বোমা হামলার পর চারুকলায় ছিল কালো পতাকা। ২০০৩ সালে ইরাক-যুদ্ধের প্রতিবাদে চারুকলায় বানানো হয় ‘স্ট্যাচু অব লিবার্টি’, তার হাতের দাঁড়ি-পাল্লার একপাশে পৃথিবী, অন্য পাশে ক্ষেপণাস্ত্র আর টাকা। ২০০৮ সালে ছিল এক বিশাল লক্ষ্মীপেঁচা।\nপ্রতিবছর চারুকলার মাস্টার্স শেষ বর্ষের শিক্ষার্থীরা দিনরাত পরিশ্রম করে শোভাযাত্রার বর্ণিল রূপ দান করেন। শোভাযাত্রার নানা জিনিসপত্রের জোগান, শ্রমের জোগান, অর্থের জোগান—সবকিছুরই আয়োজন করেন তাঁরা। পয়লা বৈশাখের বেশ কিছুদিন আগে থেকে নানা ছবি, সরাচিত্র, মুখোশসহ লোকজ বিভিন্ন কারুপণ্যের বিপণন চলে। সেই অর্থ দিয়েই সরঞ্জাম কেনা হয়। পাশাপাশি চারুকলার শিক্ষকেরাও তাঁদের আঁকা ছবি দান করেন। সেগুলোর নিলামে বিক্রি হওয়া প্রাপ্ত অর্থও যায় শোভাযাত্রার ফান্ডে। এভাবেই চৈত্রের শেষ দিনগুলোতে নিরবচ্ছিন্নভাবে কাজ চলতে থাকে। নতুনদের সঙ্গে প্রাক্তন শিক্ষার্থীরাও এসে যোগ দেন প্রতিবছর, যাঁরা সেই সূচনালগ্ন থেকেই শোভাযাত্রার অলংকরণে কাজ করে যাচ্ছেন। সাধারণত পয়লা বৈশাখের সকালবেলা রমনা বটমূলে ছায়ানটের অনুষ্ঠান শেষে চারুকলা থেকে বের হয় শোভাযাত্রা। এর আগে চারুকলার প্রবেশদ্বার থাকে বন্ধ। ভেতরে চলতে থাকে শেষ মুহূর্তের সাজানো-গোছানো। প্রতিবছর শোভাযাত্রা বের হতে সকাল ৯টা-১০টা বেজে যায়। বিশ্ববিদ্যালয় এলাকা, শহীদ মিনার চত্বর ঘুরে শোভাযাত্রা ফের এসে শেষ হয় চারুকলায়। তার সারাবেলা ধরে অবশিষ্ট চারু-কারুপণ্যের বিপণন চলতে থাকে।\nচারুকলার মঙ্গল শোভাযাত্রার এই পথ শেষ হওয়ার নয়। মঙ্গলের পথ কি থামবার পথ? এ পথ আজন্ম। শতবর্ষের ঐতিহ্যবাহী বাঙালি লোকজ কারুপণ্যগুলোকে বাঁচিয়ে রাখার প্রত্যাশায়েই এই শোভাযাত্রার আয়োজন। আর সেই সঙ্গে শোভাযাত্রা আহ্বান জানায় মঙ্গলের। তাই প্রাণের উচ্ছ্বাসে মেতে উঠি শোভাযাত্রায়।\nসূত্র: দৈনিক প্রথম আলো, এপ্রিল ০৬, ২০১০\nPrevious Post: « চৈত্রসংক্রান্তির বই উৎসব\nNext Post: গরমে আরাম »